‘ക്യാപ്റ്റൻ’ വാക്കു പാലിച്ചു; റെയ്നയുടെ ബന്ധുക്കളെ ആക്രമിച്ച3പേർ അറസ്റ്റിൽ | Suresh Raina | Manorama News\n‘ക്യാപ്റ്റൻ’ വാക്കു പാലിച്ചു; റെയ്നയുടെ ബന്ധുക്കളെ ആക്രമിച്ച3പേർ അറസ്റ്റിൽ\nക്യാപ്റ്റൻ അമരീന്ദർ സിങ്, സുരേഷ് റെയ്‌ന\nപഠാൻകോട്ട്∙ ഇന്ത്യൻ ക്രിക്കറ്റ് താരം സുരേഷ് റെയ്നയുടെ പിതൃസഹോദരിയെയും കുടുംബത്തെയും ആക്രമിച്ച് രണ്ടുപേരെ കൊലപ്പെടുത്തിയ കേസിൽ കുപ്രസിദ്ധ കൊള്ളസംഘത്തിൽ ഉൾപ്പെട്ട മൂന്നു പേരെ അറസ്റ്റ് ചെയ്തതായി പഞ്ചാബ് മുഖ്യമന്ത്രി ക്യാപ്റ്റൻ അമരീന്ദർ സിങ് അറിയിച്ചു. അക്രമി സംഘത്തിലുണ്ടായിരുന്ന മറ്റു 11 പേർക്കായി തിരച്ചിൽ തുടരുകയാണെന്നും പഞ്ചാബ് മുഖ്യമന്ത്രി വ്യക്തമാക്കി. പിടിയിലായ അക്രമികളിൽ ഒരാൾ ഉത്തർപ്രദേശ് സ്വദേശിയാണ്. മറ്റു രണ്ടു പേർ രാജസ്ഥാൻകാരും. വിവിധ സംസ്ഥാനങ്ങളിൽ മോഷണവും പിടിച്ചുപറിയും നടത്തി ജീവിക്കുന്ന കൊള്ളസംഘത്തിന്റെ ഭാഗമാണ് ഇവർ.\nസാവൻ, മുഹോബത്ത്, ഷാരൂഖ് ഖാൻ എന്നിവരാണ് പിടിയിലായതെന്ന് പഞ്ചാബ് ഡിജിപി വ്യക്തമാക്കി. പ്രദേശവാസിയായ ഒരാളുടെ സഹായത്തോടെയാണ് കൊള്ളസംഘം റെയ്നയുടെ ബന്ധുവീട്ടിൽ മോഷണത്തിന് എത്തിയത്. ഇതിനിടെയാണ് കുടുംബാംഗങ്ങളെ ആക്രമിച്ചത്. മുൻപ് ഉത്തർപ്രദേശ്, ജമ്മു കശ്മീർ, പഞ്ചാബിന്റെ മറ്റു പ്രദേശങ്ങൾ എന്നിവിടങ്ങളിലെല്ലാം ഇവർ കൊള്ള നടത്തിയിട്ടുണ്ട്. റെയ്നയുടെ ബന്ധുവീട്ടിൽനിന്ന് മോഷ്ടിച്ച പണവും ആഭരണങ്ങളും ഇവർ സംഘാംഗങ്ങൾക്കിടയിൽ പങ്കുവച്ചു. ഇതിൽ ചില ആഭരണങ്ങളും 1500 രൂപയും പിടിയിലായവരിൽനിന്ന് കണ്ടെടുത്തു.\nതന്റെ ബന്ധുക്കളെ നിഷ്ഠൂരമായി ആക്രമിച്ചവരെ നിയമത്തിനു മുന്നിൽ കൊണ്ടുവരണമെന്ന് ആവശ്യപ്പെട്ട് റെയ്ന രംഗത്തെത്തിയിരുന്നു. അക്രമികളെ ഉടൻ പിടികൂടുമെന്ന് അന്നുതന്നെ മുഖ്യമന്ത്രി ഉറപ്പു നൽകുകയും ചെയ്തു.\nപഞ്ചാബിലെ പഠാൻകോട്ട് ജില്ലയിൽ കഴിഞ്ഞ മാസം 19നാണ് റെയ്നയുടെ പിതൃസഹോദരി ആശാ റാണിയുടെ കുടുംബം ആക്രമിക്കപ്പെട്ടത്. രാത്രി ടെറസിൽ കിടന്നുറങ്ങുകയായിരുന്ന കുടുംബത്തിനുനേരെ നടന്ന ആക്രമണത്തിൽ പിതൃസഹോദരീ ഭർത്താവ് അശോക് കുമാർ കൊല്ലപ്പെട്ടു. ആശുപത്രിയിൽ ചികിത്സയിലായിരുന്ന ഇവരുടെ മകൻ കൗശൽ കുമാർ ഓഗസ്റ്റ് 31ന് മരണത്തിനു കീഴടങ്ങി. ആശാ റാണി ഇപ്പോഴും ഗുരുതരാവസ്ഥയിൽ ചികിത്സയിലാണ്. മറ്റൊരു മകനും അശോക് കുമാറിന്റെ അമ്മയും ചികിത്സയ്ക്കുശേഷം ആശുപത്രി വിട്ടു. അക്രമികളെ പിടികൂടാൻ സുരേഷ് റെയ്ന ആവശ്യപ്പെട്ടതിനു പിന്നാലെ അന്വേഷണത്തിന് പ്രത്യേക സംഘത്തെ മുഖ്യമന്ത്രി അമരീന്ദർ സിങ് നിയോഗിച്ചിരുന്നു. തുടർന്ന് നൂറോളം പേരടങ്ങുന്ന സംഘമാണ് അക്രമികളെ കണ്ടെത്താനായി ശ്രമം നടത്തിയത്.\nകേസ് അന്വേഷണം പുരോഗമിക്കുന്നതിനിടെ ഇന്നലെയാണ് അക്രമികളെക്കുറിച്ച് സൂചന ലഭിച്ചത്. ആക്രമണം നടന്ന ഓഗസ്റ്റ് 19ന് സമീപപ്രദേശത്ത് സംശയാസ്പദമായ സാഹചര്യത്തിൽ കണ്ട മൂന്നംഗ സംഘം പഠാൻകോട്ട് റെയിൽവേ സ്റ്റേഷന് സമീപം ഒളിവിൽ കഴിയുന്നുവെന്നായിരുന്നതായി അന്വേഷണ സംഘത്തിന് വിവരം ലഭിച്ചിരുന്നു. തുടർന്ന് നടത്തിയ റെയ്ഡിൽ മൂന്നു പേരെയും കസ്റ്റഡിയിലെടുത്തു. ഇവർക്ക് കുറ്റകൃത്യത്തിൽ പങ്കുണ്ടെന്ന് വ്യക്തമായതോടെയാണ് അറസ്റ്റ് രേഖപ്പെടുത്തിയത്. ഇവരെ ചോദ്യം ചെയ്തതിൽനിന്ന് ലഭിച്ച വിവരമനുസരിച്ചാണ് മറ്റു 11 പേർക്കായി അന്വേഷണം നടക്കുന്നത്. ഇതിൽ ഒരാളെ തിരിച്ചറിഞ്ഞിട്ടുണ്ട്.\nEnglish Summary: Murder of Suresh Raina’s relatives:3arrested, 11 other accused remain on the run


എന്നാലും അമ്മായിയമ്മയോട് ഇങ്ങനെയൊക്കെ ചെയ്യാമോ; അക്ഷയിനോട് ആരാധകര് | Akshay Kumar epic prank on mother in law Dimple Kapadia most stylish award\nMay 7, 2019, 02:15 PM IST\nഡിംപിള് കബാഡിയയെ പേടിപ്പിച്ച് അക്ഷയ് കുമാര്\nബോളിവുഡ് താരം അക്ഷയ് കുമാര് കുറച്ചു നാളുകളായി വാര്‍ത്തകളിലെ താരമാണ്. പ്രധാനമന്ത്രി നരേന്ദ്ര മോദിയുമായി നടത്തിയ അഭിമുഖത്തില് നിന്ന് തുടങ്ങി കനേഡിയന് പൗരത്വം വരെ എത്തി നില്‍ക്കുന്നു കാര്യങ്ങള്. അതിനിടെ അക്ഷയ് കുമാറിന്റെ രസകരമായ ഒരു വീഡിയോ വൈറലാവുകയാണ്.\nഹിന്ദുസ്ഥാന് ടൈംസ് സംഘടിപ്പിച്ച പുരസ്‌കാര വേദിയിലാണ് സംഭവം നടന്നത്. അക്ഷയിന്റെ ഭാര്യ ട്വിങ്കിള് ഖന്നയുടെ അമ്മയും പ്രമുഖ നടിയുമായ ഡിംപിള് കപാഡിയയാണ് വീഡിയോയിലെ താരം. മോസ്റ്റ് സ്‌റ്റൈലിഷ് പുരസ്‌കാരം ഭര്‍തൃമാതാവില് നിന്ന് ഏറ്റുവാങ്ങാന് വന്ന അക്ഷയ് ഡിംപിളിനെ പറ്റിക്കുന്നതാണ് ദൃശ്യങ്ങള്.\n'മോസ്റ്റ് സ്‌റ്റൈലിഷ്' എന്നെഴുതിയ ബാഡ്ജ് അക്ഷയിന്റെ കോട്ടില് പിന് ചെയ്ത് പിടിപ്പിക്കാന് ശ്രമിക്കുകയാണ് ഡിംപിള്. പെട്ടന്ന് സൂചി കൊണ്ടു മുറിവേറ്റത് പോലെ അക്ഷയ് അഭിനയിക്കുന്നു. നെഞ്ചില് ചോര പൊടിയുന്നതും കാണാം. ചോര കണ്ട ഡിംപിള് കണ്ണുപൊത്തി.\nകുറച്ച് സമയങ്ങള്‍ക്ക് ശേഷമാണ് ഡിംപിളിന് കാര്യം പിടിക്കിട്ടിയത്. മറ്റുള്ളവരെ പ്രത്യേകിച്ച് തന്നെ പറ്റിക്കുന്നത് അക്ഷയിന്റെ വിനോദമാണെന്ന് ഡിംപിള് പറയുന്നു. ഡിംപിളിനൊപ്പം നടി സണ്ണി ലിയോണും വേദിയില് ഉണ്ടായിരുന്നു.\nഅമ്മായി അമ്മയെ ഇങ്ങനെ പറ്റിക്കരുതെന്നാണ് ആരാധകരുടെ പക്ഷം. എന്നാല് ഇത് എല്ലാവരും ഒത്തു ചേര്‍ന്നു നടത്തിയ നാടകമാണെന്നും ആരോപണം ഉയരുന്നുണ്ട്.\nContent Highlights: Akshay Kumar epic prank on mother in law Dimple Kapadia, most stylish award, twinkle khanna


Garnid in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Garnid upayogangal, dossge, parswafalangal, prayojanangal, prathipravarthanangal, munnariyippu\nGarnid के प्रकार चुनें\nGarnid 200 Mg/500 Mg Tablet - ₹44 (₹55, 20% छूट)\nGarnid വിലയും പാക്ക് സൈസും - Garnid Price and Pack Size in Malayalam - Garnid vilayum pack saisum\nGarnid 200 Mg/500 Mg Tablet ₹44.0 दवा खरीदें\nGarnid നേട്ടങ്ങളും ഉപയോഗങ്ങളും- Garnid Benefits & Uses in Malayalam- Garnid nettangalum upayogangalum\nGarnid ഡോസേജും കഴിക്കേണ്ട വിധവും- Garnid Dosage & How to Take in Malayalam - Garnid dosagum kazhikkenda vidavum\nGarnid പാർശ്വഫലങ്ങൾ- Garnid Side Effects in Malayalam- Garnid paarswafalangal\nGarnid ബന്ധപ്പെട്ട മുന്നറിയിപ്പുകൾ- Garnid Related Warnings in Malayalam- Garnid bandhappeṭṭa munnaṟiyippukaḷ\nGarnid-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Garnid with Other Drugs in Malayalam- Garnid-nu marunnukaḷumāyulla theevra pravarthanam\nGarnid വൈരുദ്ധ്യങ്ങൾ- Garnid Contraindications in Malayalam- Garnid vairudyangal\nGarnid സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Garnid in Malayalam- Garnid sambandhichu pothuveyulla chodyangal\nGarnid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Garnid Interactions with Food and Alcohol in Malayalam- Garnid bhakshnavum madyavumaayulla prathipravarthanangal\nGarnid നേട്ടങ്ങളും ഉപയോഗങ്ങളും - Garnid Benefits & Uses in Malayalam - Garnid nettangalum upayogangalum\nGarnid പിൻവരുന്നവ ചികിത്സിക്കാൻ ഉപയോഗിക്കുന്നു\nGarnid ഡോസേജും കഴിക്കേണ്ട വിധവും - Garnid Dosage & How to Take in Malayalam - Garnid dosagum kazhikkenda vidavum\nGarnid-ന്റെ ചേരുവകൾ - Garnid Active Ingredients in Malayalam - Garnid-nte cheruvakal\nGarnid പാർശ്വഫലങ്ങൾ - Garnid Side Effects in Malayalam - Garnid paarswafalangal\nGarnid ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nGarnid ബന്ധപ്പെട്ട മുന്നറിയിപ്പുകൾ - Garnid Related Warnings in Malayalam - Garnid bandhappeṭṭa munnaṟiyippukaḷ\nGarnid-ന്റെ ഉപയോഗം ഗർഭിണികൾക്കു സുരക്ഷിതമാണോ?\nGarnid-നിൽനിന്ന് ഗർഭിണികൾക്ക് ചെറിയ തോതിലുള്ള പാർശ്വഫലങ്ങൾ ഉണ്ടായേക്കാം. നിങ്ങൾക്ക് അങ്ങനെ തോന്നുന്നുവെങ്കിൽ, അതു കഴിക്കുന്നത് നിർത്തിയിട്ട് ഡോക്ടറുടെ ഉപദേശപ്രകാരം മാത്രം തുടങ്ങുക.\nGarnid-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Garnid കൊണ്ട് മിതമായ ചില പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നപക്ഷം ഉടൻ Garnid നിർത്തുകയും ഡോക്ടറുമായി ബന്ധപ്പെടുകയും ചെയ്യുക. അതു നിങ്ങൾക്കു സുരക്ഷിതമാണെന്ന് ഡോക്ടർ പറയുന്നെങ്കിൽ മാത്രമേ അത് വീണ്ടും ഉപയോഗിക്കാൻ പാടുള്ളൂ.\nGarnid വൃക്കകളെ എങ്ങനെയാണ് ബാധിക്കുന്നത്?\nGarnid നിങ്ങളുടെ വൃക്കയെ ചെറുതായി ബാധിച്ചേക്കാം. വൃക്ക-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nGarnid കരളിനെ എങ്ങനെ ബാധിക്കുന്നു?\nGarnid കരൾ-ന് അപൂർവമായേ ഹാനികരമായിരിക്കുന്നുള്ളൂ.\nGarnid ഹൃദയത്തെ എങ്ങനെ ബാധിക്കുന്നു?\nGarnid ഉപയോഗിക്കുന്നതിന് നിങ്ങളുടെ ഹൃദയം-ന്റെമേൽ ഹാനികരമായ ഒരു ഫലവും ഉണ്ടാകുകയില്ല.\nGarnid-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Garnid with Other Drugs in Malayalam - Garnid-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Garnid പിൻവരുന്ന മരുന്നുകളോടൊപ്പം ഉപയോഗിക്കരുത് -\nGarnid വൈരുദ്ധ്യങ്ങൾ - Garnid Contraindications in Malayalam - Garnid vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Garnid കഴിക്കരുത് -നിങ്ങളോട്\nGarnid സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Garnid in Malayalam - Garnid sambandhichu pothuveyulla chodyangal\nGarnid ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Garnid കഴിക്കുന്നതു ആസക്തിയിലേക്കു നയിക്കുന്നില്ല.\nGarnid കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Garnid ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nമാനസിക വൈകല്യങ്ങൾക്ക് Garnid കഴിക്കുന്നതുകൊണ്ട് യാതൊരു ഗുണവുമില്ല.\nGarnid ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Garnid Interactions with Food and Alcohol in Malayalam - Garnid bhakshnavum madyavumaayulla prathipravarthanangal\nആഹാരവും Garnid-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Garnid കഴിക്കുന്നത് സുരക്ഷിതമാണ്.\nമദ്യവും Garnid-ഉം തമ്മിലുള്ള പ്രതിപ്രവർത്തനം\nമദ്യവും Garnid-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nGarnid ന് പകരമുള്ള മറ്റു മരുന്നുകൾ എല്ലാം കാണുക - Substitutes for Garnid in Malayalam\nGarnid के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Garnid കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Garnid കഴിച്ചുവോ ?\nനിങ്ങൾ എത്രമാത്രം Garnid ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Garnid കഴിച്ചത്?\nനിങ്ങൾ എപ്പോഴാണ് Garnid ഉപയോഗിക്കുന്നത് ?


നീറ്റ് ഫലം പ്രസിദ്ധീകരിച്ചു. രാജസ്ഥാന് സ്വദേശി നളിന് ഖണ്ഡേവാളിന് 720 ല് 701 മാർക്കുമായി ഒന്നാം റാങ്ക്. ഇനി എന്ത് ചെയ്യണം . വിദ്ധാർത്ഥികൾ അറിയേണ്ടത് എല്ലാം . | Malayalam UK\nJune 06 01:59 2019 by News Desk\tPrint This Article\nദേശീയ മെഡിക്കൽ പ്രവേശന പരീക്ഷയായ നീറ്റ് (യുജി) ഫലം നാഷനൽ ടെസ്റ്റിങ് ഏജൻസി പ്രസിദ്ധീകരിച്ചു. രാജസ്ഥാന് സ്വദേശി നളിന് ഖണ്ഡേവാളിനാണ് ഒന്നാം റാങ്ക്. 720 ല് 701 മാർക്കുണ്ട്. ഡല്‍ഹിയില് നിന്നുള്ള ഭവിക് ബന്‍സാല്, ഉത്തര്‍പ്രദേശില് നിന്നുള്ള അക്ഷത് കൗശിക് എന്നീ വിദ്യാര്‍ഥികള് 700 മാർക്കു നേടി രണ്ടാം സ്ഥാനം പങ്കിട്ടു. 696 മാർക്കു നേടിയ സ്വാസ്തിക് ബൻസാലിനാണ് മൂന്നാം റാങ്ക്. വെബ്സൈറ്റ്: ntaneet.nic.in, mcc.nic.in. അഖിലേന്ത്യാ ക്വോട്ടയിലെയും കേരളത്തിലെയും മെഡിക്കൽ പ്രവേശന നടപടികളും ഇതിന്റെ തുടർച്ചയായുണ്ടാകും. എയിംസ്, ജിപ്മെർ എന്നിവയൊഴികെ ഇന്ത്യയിലെ എല്ലാ മെഡിക്കൽ / ഡെന്റൽ കോളജുകളിലെയും എംബിബിഎസ് / ബിഡിഎസ് പ്രവേശനം നീറ്റ് റാങ്ക് ആധാരമാക്കിയാണ്.\nകേന്ദ്ര ഡയറക്ടർ ജനറൽ ഓഫ് ഹെൽത്ത് സർവീസസിന്റെ നിയന്ത്രണത്തിലുള്ള മെഡിക്കൽ കൗൺസലിങ് കമ്മിറ്റിയുടെ www.mcc.nic.in എന്ന വെബ്‌സൈറ്റിൽ ചോയ്സുകൾ സ്വീകരിച്ച് അലോട്‌മെന്റ് നടത്തും. നേരിട്ട് ഏതെങ്കിലും കേന്ദ്രത്തിൽ പോകേണ്ട.15% അഖിലേന്ത്യാ ക്വോട്ടയിൽ കൽപിത സർവകലാശാലകൾ, കേന്ദ്ര സർവകലാശാലകൾ, ഇഎസ്ഐ കോളജുകൾ എന്നിവയും ഉൾപ്പെടും.\nഫീസ് കുറവ് എവിടെ?\nഡൽഹി സർവകലാശാലയുടെ കീഴിലെ മൗലാന ആസാദ്, ലേഡി ഹാർഡിൻജ്, യൂണിവേഴ്സിറ്റി കോളജ് ഓഫ് മെഡിക്കൽ സയൻസസ് എന്നീ മെഡിക്കൽ കോളജുകളിൽ നിസ്സാര ഫീസോടെ എംബിബിഎസിനു പഠിക്കാം. ലേഡി ഹാർഡിൻജിലെ വാർഷിക ഫീസ് 1,355 രൂപ മാത്രം. 10,000 രൂപയിൽ കുറഞ്ഞ വാർഷിക ട്യൂഷൻ ഫീസിൽ എംബിബിഎസിനു പഠിക്കാവുന്ന മുപ്പതോളം മെഡിക്കൽ കോളജുകളിലേക്ക് അഖിലേന്ത്യാ ക്വോട്ട വഴി പ്രവേശനം നേടാനാവും. പക്ഷേ, അതനുസരിച്ച് ഉയർന്ന നീറ്റ് റാങ്ക് ഉണ്ടായിരിക്കണ‌ം.\nഫീസ് ഉൾപ്പെടെ കോളജുകളെ സംബന്ധിച്ച വിവരങ്ങൾക്ക് https://mcc.nic.in/UGCounselling എന്ന വെബ്സൈറ്റിലെ Participating Institutions ലിങ്ക് സന്ദർശിക്കാം.\nഅഖിലേന്ത്യാ ക്വോട്ട വഴി കേരളത്തിലെ സർക്കാർ മെഡിക്കൽ / ഡെന്റൽ കോളജുകളിലെ 15% സീറ്റുകളിലേക്കും പ്രവേശനം നേടാം. കേന്ദ്ര മാനദണ്ഡപ്രകാരമാകും സംവരണം (പട്ടികജാതി 15%, പട്ടികവർഗം 7.5%, ഒബിസി 27%, ഭിന്നശേഷി 5% എന്നിങ്ങനെ). ഭിന്നശേഷിക്കാർ ചെന്നൈ പാർക്ക് ടൗണിലെ മദ്രാസ് മെഡിക്കൽ കോളജിലോ, നീറ്റ് പ്രോസ്പെക്ടസിൽ പറഞ്ഞിട്ടുള്ള ഡൽഹി / മുംബൈ / കൊൽക്കത്ത മെഡിക്കൽ കേന്ദ്രങ്ങളിലൊന്നിലോ നിന്നുതന്നെ സർട്ടിഫിക്കറ്റ് ഹാജരാക്കണം. മറ്റിടങ്ങളിലെ സർട്ടിഫിക്കറ്റ് സ്വീകരിക്കില്ല.\nഎംബിബിഎസ് / ബിഡിഎസ് പ്രവേശന അർഹതയ്ക്ക് നീറ്റിൽ 50 പെർസെന്റൈൽ സ്കോർ വേണം. പട്ടിക, ഒബിസി വിഭാഗക്കാർക്ക് 40, ഭിന്നശേഷിക്ക് 45 ക്രമത്തിലും. സാമ്പത്തിക പിന്നാക്ക വിഭാഗക്കാർക്കുള്ള സംവരണം ചേർക്കുന്നപക്ഷം സീറ്റുകളുടെ എണ്ണം വർധിക്കും. അർഹതയ്ക്ക് ഈ വിഭാഗക്കാർ നേടേണ്ടത് 50 പെർസെന്റൈൽ. അഖിലേന്ത്യാ ക്വോട്ടയിലെ പ്രവേശനത്തിന് www.mcc.nic.in എന്ന വെബ്‌സൈറ്റിൽ വരുന്ന നടപടിക്രമം കൃത്യമായി പഠിച്ചുവേണം റജിസ്‌ട്രേഷനും ചോയ്സ് ഫില്ലിങ്ങും നടത്തുന്നത്. തീയതിക്രമവും പ്രധാനം. വലിയ സാമ്പത്തിക നഷ്ടത്തിലേക്കു പോലും നയിച്ചേക്കാവുന്ന നിബന്ധനകളുണ്ടാകാം.\nആർക്കും ക‍ൃത്യമായി ഉത്തരം പറയാനാകാത്ത ഈ ചോദ്യം കുട്ടികൾ നിരന്തരം ചോദിക്കുന്നു. കഴിഞ്ഞ വർഷം പ്രവേശനം കിട്ടിയവരിൽ അവസാന റാങ്കുകാരെ മനസ്സിൽ വച്ചു നടത്താവുന്ന ഏകദേശ പ്രവചനമനുസരിച്ച് താഴെ സൂചിപ്പിക്കുന്ന റാങ്കുകാർക്കു വരെ അഖിലേന്ത്യാ ക്വോട്ട‌യിൽ രാജ്യത്തെ ഏതെങ്കിലും സ്ഥാപനത്തിൽ പ്രവേശനം കിട്ടിയേക്കാം.\nഎംബിബിഎസ്: ജനറൽ ക്വോ‌ട്ട – 10,000 റാങ്ക് വരെ. ഒബിസി – 10,500; പട്ടികജാതി – 65,000; പട്ടികവർഗം – 78,000; ജനറൽ–ഭിന്നശേഷി – 4,00,000; പിന്നാക്ക-ഭിന്നശേഷി – 3,40,000; പട്ടികജാതി-ഭിന്നശേഷി – 7,20,000; പട്ടികവർഗ-ഭിന്നശേഷി – 6,00,000\nബിഡിഎസ്: ജനറൽ ക്വോ‌ട്ട – 17,000 റാങ്ക് വരെ. ഒബിസി – 16,000; പട്ടികജാതി – 79,000; പട്ടികവർഗം – 1,00,000; ജനറൽ-ഭിന്നശേഷി – 4,75,000; ഒബിസി-ഭിന്നശേഷി – 4,71,000\n2018ൽ കേരളത്തിലെ കോളജുകളിൽ പ്രവേശനം കിട്ടിയ അഖിലേന്ത്യാ ക്വോട്ട ജനറൽ സീറ്റ് അവസാന റാങ്കുകൾ:\nഎംബിബിഎസ്: കോഴിക്കോട് 676; തിരുവനന്തപുരം 1,744; കോട്ടയം 2,963; തൃശൂർ 3,499; ആലപ്പുഴ 3,972; എറണാകുളം 5,134; മഞ്ചേരി 5,160; പാരിപ്പള്ളി 5,285; പാലക്കാട് 5,841\nബിഡിഎസ്: കോഴിക്കോട് 12,965; ആലപ്പുഴ 15,102; തൃശൂർ 15,173; തിരുവനന്തപുരം 15,340; കോട്ടയം 15,573.\nഅഖിലേന്ത്യാ ക്വോട്ടയിലെ 15% കഴിച്ചുള്ള എംബിബിഎസ് / ബിഡിഎസ് സീറ്റുകളിലേക്കും ആയുർവേദ, ഹോമിയോപ്പതി, സിദ്ധ, യൂനാനി, അഗ്രിക്കൾച്ചർ, വെറ്ററിനറി, ഫിഷറീസ്, ഫോറസ്ട്രി ബാച്‍ലർ ബിരുദ സീറ്റുകളിലേക്കും കുട്ടികളെ തിരഞ്ഞെടുക്കുന്നതും നീറ്റ് റാങ്ക് അടിസ്ഥാനമാക്കിയാണ്. ഇതിനായി നീറ്റ് ദേശീയ റാങ്കിൽപ്പെട്ടവരിൽ കേരളത്തിലെ പ്രവേശനത്തിന് അർഹതയുള്ളവരെ തിരഞ്ഞെടുത്ത്, സംസ്ഥാന റാങ്ക് ലിസ്റ്റുണ്ടാക്കും. ഇവിടുത്തെ സംവരണക്രമവും മറ്റു വ്യവസ്ഥകളും പാലിച്ച് എൻട്രൻസ് പരീക്ഷാ കമ്മിഷണർ പ്രവേശനം നടത്തും. ഇതു സംബന്ധിച്ച വിശദമായ അറിയിപ്പു വൈകാതെ വരും.\n20000 പൌണ്ട് ജി എം എ സമാഹരിച്ചത് വെറും പത്ത് ദിവസങ്ങള് കൊണ്ട് ; സഹായിക്കണേ എന്ന് ഉച്ചത്തില് അപേക്ഷിച്ചുകൊണ്ട് ജി എം എയുടെ യുവജനങ്ങള് ഗ്ലോസ്റ്ററിലെ തെരുവീഥികളില് ; ഒരു വണ്ടി നിറയെ ദുരിതാശ്വാസ സാമഗ്രികളുമായി ജി എം എയുടെ ചാരിറ്റി വാന് ലെസ്റ്ററിലെ…


അമിതവണ്ണവും ചാടിയ വയറും നിങ്ങൾക്കൊരു പ്രശ്നമാണോ? എങ്കിൽ ഇതാ അടുക്കളയിലെ ഈ പച്ചക്കറി ജ്യൂസ് നിങ്ങളെ പെർഫെക്ട് ഷെയ്പ്പ് ആക്കും - മലയാളം ഇ മാഗസിൻ.കോം\nFitness & WellnessGood FoodHealth\nതിരക്കേറിയ ജീവിതത്തിൽ പലരേയും അലട്ടുന്ന പ്രധാന പ്രശ്‌നമാണ് അമിത വണ്ണവും കുടവയറും. ചാടിയ വയറും അമിതവണ്ണമുള്ള തുടകളും ഇടുപ്പും പ്രയമായവരടെ മാത്രമല്ല, ചെറുപ്പക്കാരുടേയും ആത്മവിശ്വാസം തകർക്കുന്നു. നമ്മുടെ മാറുന്ന ഭക്ഷണ ക്രമങ്ങളും വ്യായാമക്കുറവും തന്നെയാണ് പ്രധാന കാരണം.\nഹോട്ടലുകളിൽ നി്ന്നുള്ള ഫാസ്റ്റ്ഫുഡും സാൻവിച്ചും ബർഗറും പോലെ ജങ്ക് ഫുഡും കഴിച്ച് മണിക്കൂറുകളോളം കമ്പ്യൂട്ടറിന് മുന്നിൽ ഓരേ ഇരുപ്പാണ് പലരും. ഇടയ്‌ക്കൊനന് എഴുന്നേൽക്കാനോ നടുവിവർത്താനോ പോലും മറന്ന് പോകുന്ന ജോലി തിരക്കായിരിക്കും.\nഭക്ഷണക്രമത്തിലെ മാറ്റങ്ങൾക്ക് ശരീരഭാരം കുറയ്ക്കാൻ സഹായിക്കുമെന്നാണ് പഠനങ്ങൾ പറയുന്നത്. നമ്മുടെ കാബേജ് ശരീരഭാരം കുറച്ച് സൗന്ദര്യം വർദ്ധിപ്പിക്കുമെന്നാണ് പഠനങ്ങൾ പറയുന്നത്.\nദിവസവും ഒരു കപ്പ് കാബേജ് ജ്യോൂസ് കുടിച്ചാൽ ശരീരഭാരം കുറയുമെന്നാണ് ഗവേഷകർ പറയുന്നത്. ഒരു ഗ്ലാസ് കാബേജ് ജൂസിൽ 22 കലോറി മാത്രമാണ് അടങ്ങിയിട്ടുള്ളത്. പൊട്ടാസ്യം, വൈറ്റമിൻ സി, സൾഫർ തുടങ്ങി നിരവധി പോഷകങ്ങൾ അടങ്ങിയിട്ടുള്ള കാബേജ് കരളിനും ഉത്തമമാണ്.\nദഹനം കൂടുതൽ മെച്ചപ്പെട്ടതാക്കാനും കാബേജ് ഉത്തമമാണ്. അൾസർ ഇല്ലാതാക്കാൻ കാബേജ് ജ്യൂസ് കുടിക്കുന്നത് ഗുണം ചെയ്യും. അതേസമയം, തൈറോയിഡ് സംബന്ധമായ പ്രശ്നങ്ങൾ ഉള്ളവർ കാബേജിനോട് അകലം പാലിക്കണം.\nഒരു ഗ്ലാസ് കാബേജ് നീര് കുടിക്കുന്നതിനെ കുറിച്ച് ആർക്കും ആലോചിക്കാനേ വയ്യ. കുറച്ചു സമയം അരിഞ്ഞു വച്ചാലോ അടച്ചു വച്ചാലോ കാബേജ് ഉണ്ടാക്കുന്ന ദുർഗന്ധമാണ് ഇതിനു കാരണം. എന്നാൽ ഓർത്തോളൂ വയറിന്റെ പ്രശനങ്ങൾക്ക് കാബേജ് നീരിലും നല്ലൊരു മരുന്നില്ല. ക്യബേജ് ജ്യൂസ് ആയി ഉപയോഗിക്കുമ്പോൾ ഇതിന്റെ ഗുണങ്ങൾ വർദ്ധിക്കുകയാണ് ചെയ്യുന്നത്.\nകാബേജ് കാരറ്റ് എന്നിവ ചെറുതായി അരിഞ്ഞു പതിനഞ്ചു ദിവസം ഭരണിയിൽ ആക്കിവച്ചു ഊറ്റിയെടുത്ത നീര് ഒരു ഔൺസ് വീതം കഴിക്കുന്നത് എത്ര കടുത്ത അൾസറിനെയും ഭേദമാക്കുകയും, ദഹനം സാധാരണ ഗതിയിൽ ആക്കുകയും ചെയ്യും, പച്ച കാബേജ് പഴങ്ങളുമായി ചേർത്ത് സ്മൂതി ഉണ്ടാക്കി കഴിക്കുകയോ, നെല്ലിക്കയായി ചേർത്ത് ജ്യൂസ് ഉണ്ടാക്കുകയോ കാബേജ് വേവിച്ചു വെള്ളം കഴിക്കുകയോ ആവാം.\nസൾഫർ,പൊട്ടാസിയം, മഗ്‌നീഷ്യം, കാൽസ്യം എന്നിവയുടെയും വിറ്റാമിന് എ , സി, കെ എന്നിവയുടെയും കലവറയാണ് കാബ്ബജ്. വയറിലെ ദഹന പ്രശ്നങ്ങൾ അൾസർ എന്നിവയ്ക്ക് വളരെ ഫലവത്തായ ഒരു മരുന്നാണ് കാബേജ് നീര്. ദഹനത്തിന് സഹായകമായ ബാക്റ്റീരിയകളെ വളർത്തുന്നതിൽ, ദഹനരസം ഉദ്‌പാദിപ്പിക്കുന്നതിൽ, കാബേജ് നീരിന് നല്ലൊരു പങ്കുവഹിക്കാൻ കഴിയും.\nദഹന സംബന്ധമായ പ്രശ്നങ്ങൾക്ക് മാത്രമല്ല പല ആരോഗ്യ ഗുണങ്ങളും കാബേജ് കഴിക്കുന്നത് മൂലം നമ്മുടെ ശരീരത്തിന് ലഭിക്കുന്നു . പുകവലി മൂലമുള്ള പ്രശ്നങ്ങൾക്ക് കാബേജ് പ്രതിവിധിയാണ് ശാസകോശത്തിന്റെ ഉൾഭാഗത്തെ ക്ലീൻ ആക്കാൻ കാബേജ് നീര് സഹായിക്കും. പൊണ്ണത്തടി പരിഹരിക്കുന്നതിനും മുഖത്തിന്റെയും മുടിയുടെയും ആരോഗ്യത്തിനും കാബേജ് നീര് സഹായകമാണ്.\nCabbage fitness Good food health


സിബാംബ്‌വെയ്‌ക്കെതിരെ രണ്ടാം ടി20; വിജയക്ഷ്യത്തിലേക്ക് ബാറ്റിങ് തുടങ്ങിയ പാകിസ്ഥാന് ആദ്യ വിക്കറ്റ് നഷ്ടം | Pakistan lost first wicket vs Zimbabwe in second t20\nസിബാംബ്‌വെയ്‌ക്കെതിരെ രണ്ടാം ടി20; വിജയക്ഷ്യത്തിലേക്ക് ബാറ്റിങ് തുടങ്ങിയ പാകിസ്ഥാന് ആദ്യ വിക്കറ്റ് നഷ്ടം\nRawalpindi, First Published 8, Nov 2020, 6:23 PM\nമൂന്ന് വിക്കറ്റ് വീതം നേടിയ ഹാരിസ് റൗഫ്, ഉസ്മാന് ഖാദിര് എന്നിവരാണ് സിംബാബ്‌വെയെ തകര്‍ത്തത്. 32 റണ്‍സുമായി പുറത്താവാതെ നിന്ന റ്യാന് ബേളാണ് സിംബാബ്‌വെയുടെ ടോപ് സ്‌കോറര്.\nറാവല്‍പിണ്ടി: സിംബാബ്‌വെയ്‌ക്കെതിരായ രണ്ടാം ടി20യില് പാകിസ്ഥാന് 135 റണ്‍സ് വിജയലക്ഷ്യം. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ സന്ദര്‍ശകര് നിശ്ചിത ഓവറില് ഏഴ് വിക്കറ്റ് നിഷ്ടത്തിലാണ് 134 റണ്‍സെടുത്തത്. മൂന്ന് വിക്കറ്റ് വീതം നേടിയ ഹാരിസ് റൗഫ്, ഉസ്മാന് ഖാദിര് എന്നിവരാണ് സിംബാബ്‌വെയെ തകര്‍ത്തത്. 32 റണ്‍സുമായി പുറത്താവാതെ നിന്ന റ്യാന് ബേളാണ് സിംബാബ്‌വെയുടെ ടോപ് സ്‌കോറര്. പരമ്പരയിലെ ആദ്യ മത്സരം പാകിസ്ഥാന് ജയിച്ചിരുന്നു. ഇന്ന് ജയിച്ചാല് ആതിഥേയര്‍ക്ക് പരമ്പര സ്വന്തമാക്കാം.\nബേളിന് പുറമെ മധെവെരേ (24) മാത്രമാണ് സിംബാബ്‌വെയ്ക്ക് വേണ്ടി അല്‍പമെങ്കിലും ഭേദപ്പെട്ട പ്രകടനം പുറത്തെടുത്തത്. ബ്രണ്ടന് ടെയ്‌ലര് (3), ചമു ചിബാബ (15), സീന് വില്യംസ് (13), സിക്കന്ദര് റാസ (7), എല്‍ട്ടണ് ചിഗുംബുര (18), ഡൊണാള്‍ഡ് ടിരിപാനോ (15) എന്നിവരാണ് പുറത്തായ മറ്റുതാരങ്ങള്. ബേളിനൊപ്പം ടെന്‍ഡൈ ചിസോറൊ (3) പുറത്താവാതെ നിന്നു.\nമറുപടി ബാറ്റിങ് ആരംഭിച്ച പാകിസ്ഥാന് ഒരു വിക്കറ്റ് നഷ്ടമായി. ഒടുവില് വിവരം ലഭിക്കുമ്പോള് പാകിസ്ഥാന് അഞ്ച് ഓവറില് ഒന്നിന് 35 എന്ന നിലയിലാണ്. ബാബര് അസം (16), ഹൈദര് അലി (14) എന്നിവരാണ് ക്രീസില്. ഫഖര് സമാന്റെ (5) വിക്കറ്റാണ് പാകിസ്ഥാന് നഷ്ടമായത്.\nLast Updated 8, Nov 2020, 6:23 PM


സോളാർ കേസ് ; പരാതി നിലനിൽക്കുമെന്ന് സിബിഐ – Media Mangalam\nസോളാർ കേസ് ; പരാതി നിലനിൽക്കുമെന്ന് സിബിഐ\nതിരുവനന്തപുരം : സോളാർ ലൈംഗിക പീഡന കേസിൽ പ്രഥമ ദൃഷ്ട്യാ പരാതി നിലനിൽക്കുമെന്ന് സിബിഐ. ബിജെപി-കോൺഗ്രസ് നേതാക്കൾക്കെതിരെയാണ് പരാതി ലഭിച്ചത്. മുൻ മുഖ്യമന്ത്രി ഉമ്മൻ ചാണ്ടിയടക്കമുള്ള നേതാക്കളുടെ നിരയാണുള്ളത്. തിരുവനന്തപുരം സിബിഐ യൂണിറ്റ് ഡിവൈഎസ്പിയുടെ കൈയിൽ നിന്നും അധികം വൈകാതെ രേഖകൾ വാങ്ങും.\nക്രൈം ബ്രാഞ്ച് അന്വേഷിച്ചുകൊണ്ടിരുന്ന കേസ് കഴിഞ്ഞ ജനുവരി 24 നാണ് സർക്കാർ സിബിഐക്ക് കൈമാറിയത്. സിബിഐ നിയമോപദേശങ്ങൾ തേടിയ ശേഷം അത് ഏറ്റെടുത്തു. ക്രൈം ബ്രാഞ്ച് രണ്ട് എഫ്ഐആർ മാത്രമേ ചെയ്തിരുന്നുള്ളു. സിബിഐ ആറ് എഫ്ഐആറുകൾ രജിസ്റ്റർ ചെയ്തിട്ടുണ്ട്.\nമുഖ്യമന്ത്രി സ്ഥാനം ദുരുപയോഗം ചെയ്ത് ക്ലിഫ് ഹൌസിൽ വച്ച് ഉമ്മൻ ചാണ്ടിയും, അടൂർ പ്രകാശ്, എ. പി അനിൽകുമാർ എന്നിവർ മന്ത്രിയായിരിക്കെ പീഡിപ്പിച്ചു എന്നുമാണ് പരാതി. കെ. സി. വേണുഗോപാലിനും ഹൈബി ഈഡനുമെതിരെയും പീഡന പരാതി ഉണ്ട്. അന്ന് യുഡിഎഫ് എംഎൽഎ ആയ പി. അബ്ദുല്ലകുട്ടി മാസ്കറ്റിൽ വെച്ച് പീഡിപ്പിച്ചു എന്നും പരാതിയിലുണ്ട്. മുൻപ് കന്റോൻമെന്റ് പോലീസ് പരാതി എടുക്കുകയും മജിസ്‌ട്രേറ്റിനു ഇര രഹസ്യ മൊഴി കൊടുക്കുകയും ചെയ്തിരുന്നു. ജസ്റ്റിസ് ശിവരാജൻ കമ്മീഷൻ പ്രതികൾ കുറ്റം നടത്തിയതായി കണ്ടെത്തിയിരുന്നു.\nCBI solar case\nആവണി മാസത്തിലെ വിശേഷ ദിവസത്തിൽ ക്ഷേത്രത്തിൽ തൊഴാൻ എത്തിയവർ നേരിട്ടത് ക്രൂരമർദ്ദനം; മമത ബാനർജിയുടെ ഭരണം താലിബാനിസമോ?\nകുടുംബശ്രീ ഓൺലൈൻ ഷോപ്പിംഗ് ; 40 % ഡിസ്‌കൗണ്ട്


T H Musthafa against Chennithala | പ്രതിപക്ഷ നേതാവായി രമേശ് വൻ പരാജയം; കെപിസിസി അദ്ധ്യക്ഷനായി മുല്ലപ്പള്ളിയും പോരെന്ന് ടിഎച്ച് മുസ്തഫ; സംഘടനാ ദൗർബല്യങ്ങൾ പരിഹരിക്കാൻ ഇരുകൂട്ടർക്കും സാധിച്ചില്ലെന്ന് വിമർശനം - MarunadanMalayalee.com\nJanuary 23, 202103:25 PM IST Permalink\nകൊച്ചി: പ്രതിപക്ഷ നേതാവ് എന്ന നിലയിൽ രമേശ് ചെന്നിത്തലയും കെപിസിസി അധ്യക്ഷൻ എന്ന നിലയിൽ മുല്ലപ്പള്ളി രാമചന്ദ്രനും ലോക പരാജയമെന്ന് വിമർശിച്ച് മുതിർന്ന കോൺഗ്രസ് നേതാവും മുൻ മന്ത്രിയും ഒക്കെ ആയ ടിഎച്ച് മുസ്തഫ. സർക്കാരിനെതിരെ കാര്യമായി എന്തെങ്കിലും ചെയ്യാൻ ചെന്നിത്തലയ്ക്കും സംഘടനാദൗർബല്യങ്ങൾ പരിഹരിക്കാൻ മുല്ലപ്പള്ളിക്കും സാധിച്ചില്ലെന്നാണ് മുസ്തഫ വിമര്ഞശിച്ചത്. രണ്ടുപേരും പാർട്ടിക്കോ സംഘടനയ്‌ക്കോ കാര്യമായി ഗുണം ചെയ്തില്ലെന്നും മുസ്തഫ വിമർശിച്ചു.\nആട് ഇല കടിക്കുന്നത് പോലെ പുറകേ പുറകേ കുറേ ആരോപണങ്ങൾ ഉന്നയിക്കാൻ അല്ലാതെ സർക്കാരിനെതിരെ കാര്യമായി എന്തെങ്കിലും ചെയ്യാൻ ചെന്നിത്തലയ്ക്ക് കഴിഞ്ഞില്ല. ഒരു ആരോപണത്തിലും അദ്ദേഹം ഉറച്ചും നിന്നില്ല. മുല്ലപ്പള്ളിക്കാകട്ടെ തിരുവനന്തപുരത്തിരുന്ന് പ്രസ്താവനകൾ ഇറക്കാൻ മാത്രമേ സമയമുണ്ടായിരുന്നുള്ളു അധ്യക്ഷനായതുകൊണ്ട് കോൺഗ്രസിന് ഒരു ഗുണവും ഉണ്ടായില്ലെന്നും തുറന്നടിച്ചു. കെപിസിസി അധ്യക്ഷ സ്ഥാനം കെ മുരളീധരൻ എംപി യോ മുരളീധരൻ ഇല്ലെങ്കിൽ കെ സുധാകരൻ ആകണമെന്നും പറയുന്നു.\nഅതേസമയം മുല്ലപ്പള്ളി തെരഞ്ഞെടുപ്പ് രാഷ്ട്രീയത്തിലേക്ക് വരണമെന്നും പറഞ്ഞു. സംഘടനാ രംഗത്ത് പരാജയമാണെങ്കിലും പാർലമെന്ററി രംഗത്ത് മികവുറ്റ പ്രകടനം കാഴ്ചവച്ചിട്ടുള്ള ആളാണ് മുല്ലപ്പള്ളി എന്നാണ് അഭിപ്രായം. ഗ്രൂപ്പ് രാഷ്ട്രീയം കോൺഗ്രസിനെ തകർക്കുകയായിരുന്നു. ഗ്രൂപ്പിന്റെ പേരിൽ സ്ഥാനങ്ങളും സ്ഥാനാർത്ഥിത്വവും പങ്കുവയ്ക്കപ്പെട്ടതിന്റെ അടിസ്ഥാനത്തിലാണ് കോൺഗ്രസ് ദയനീയ അവസ്ഥയിൽ എത്തിയത്. മെമ്പർഷിപ് അടിസ്ഥാനത്തിൽ സംഘടനാ തിരഞ്ഞെടുപ്പ് നടത്തുകയാണ് ഇത് പരിഹരിക്കാനുള്ള പോംവഴി. ഈ തിരഞ്ഞെടുപ്പിൽ ഭരണത്തിൽ തിരികെ എത്താനുള്ള സാഹചര്യങ്ങൾ യുഡിഎഫിന് മുന്നിലുണ്ട്. അതിന് ബൂത്ത് തലം മുതൽ പുനഃസംഘടന ആവശ്യമാണെന്നും അദ്ദേഹം പറയുന്നു.\nകോൺഗ്രസിൽ ന്യൂനപക്ഷങ്ങൾക്ക് അർഹമായ പരിഗണനയും പ്രാതിനിധ്യവും ലഭിക്കുന്നില്ല. തിരഞ്ഞെടുപ്പിൽ എല്ലാ വിഭാഗങ്ങളിൽ നിന്നുള്ളവരും മത്സരിക്കണം. സ്ത്രീകളും മധ്യവയസ്‌കരം പ്രായമായവരും എല്ലാം മത്സര രംഗത്തുണ്ടാകണം എന്നും പറയുന്നു. നിയമസഭ തിരഞ്ഞെടുപ്പിൽ കോൺഗ്രസിനെ നയിക്കേണ്ടത് എകെ ആന്റണിയോ ഉമ്മൻ ചാണ്ടിയോ വേണം. യുഡിഎഫിന് അധികാരം കിട്ടിയാൽ ഇവരിലൊരാൾ മുഖ്യമന്ത്രിയാകണം എന്നും പറയുന്നു. അഞ്ച് തവണ നിയമസഭാംഗവും ഒരു തവണ മന്ത്രിയും ആയിട്ടുള്ള മുസ്തഫ മാധ്യമത്തിന് നൽകിയ അഭിമുഖത്തിലാണ് ഇക്കാര്യം പറഞ്ഞത്.\nഐശ്വര കേരള യാത്രയിൽ സോളാറിനെ എത്തിക്കുമ്പോൾ


ആല്‍വാര് ആള്‍ക്കൂട്ട കൊലപാതകം ; തെറ്റ് പറ്റിയെന്ന് സമ്മതിച്ച് പോലീസ്,police admit mistake in alwar lynching casekeralaonlinenews.com | Malayalam news, kerala news, onlinenews,\nആല്‍വാര് ആള്‍ക്കൂട്ട കൊലപാതകം ; തെറ്റ് പറ്റിയെന്ന് സമ്മതിച്ച് പോലീസ്\nPublished: Tuesday 24 July 2018 10:05:18 AM\nആല്‍വാര് ; രാജസ്ഥാനിലെ ആല്‍വാറില് കാലിക്കടത്ത് ആരോപിച്ച് നാട്ടുകാര് മര്‍ദ്ദിച്ച രക്ബര് ഖാനെ ആശുപത്രിയിലെത്താന് വൈകിയെന്ന് സമ്മതിച്ച് പോലീസുകാരന്. താന് തെറ്റ് ചെയ്തുവെന്ന് ഏറ്റു പറഞ്ഞ മോഹന്‍സിംഗ് എന്ന പോലീസുകാരന് ഇക്കാര്യത്തില് ശിക്ഷയേറ്റ് വാങ്ങാന് തയ്യാറാണെന്നും അറിയിച്ചു. ഇതിന് പിന്നാലെ മോഹന് കുമാറിനെ അന്വേഷണ വിധേയമായി സസ്‌പെന്‍ഡ് ചെയ്യുകയും മറ്റ് രണ്ടുപേരെ സ്ഥലം മാറ്റുകയും ചെയ്തു.\nപശുക്കളുമായി വീട്ടിലേക്ക് പോകുന്ന വഴി കഴിഞ്ഞ ദിവസമാണ് രക്ബര് ഖാനേയും സുഹൃത്ത് അസ്ലമിനേയും ഒരു സംഘം മര്‍ദ്ദിച്ചത്. കാലിക്കടത്ത് ആരോപിച്ച് ഇരുവര്‍ക്കും നേരെ കല്ലുകളും വടികളും ഉപയോഗിച്ചായിരുന്നു മര്‍ദ്ദനം. വിവരമറിഞ്ഞ് ഒരു മണിയോടെ പോലീസ് സംഘം സ്ഥലത്തെത്തിയെങ്കിലും പുലര്‍ച്ചെ നാലു മണിയ്ക്കാണ് ഇവരെ ആശുപത്രിയിലെത്തിക്കുന്നത്. എന്നാല് അപ്പോഴേയ്ക്കും രക്ബര് ഖാന് മരിച്ചിരുന്നു. രക്ബര് ഖാനില് നിന്നും ശേഷമാണ് ആശുപത്രിയിലെത്തിച്ചത്. ആശുപത്രിയില് കൊണ്ട്‌പോകും വഴി ചായ കുടിക്കാനായി പോലീസ് വാഹനം നിറുത്തിയതായും ആരോപണമുണ്ട്.\nഅതേ സമയം സംഭവത്തില് പോലീസ് കുരുക്കുന്ന കൂടുതല് തെളിവുകള് പുറത്തുവന്നു. പോലീസ് കസ്റ്റഡിയിലെടുക്കുമ്പോള് ആരോഗ്യത്തോടെ അരിക്കുന്ന രക്ബര് ഖാന്റെ ചിത്രം പുറത്തുവന്നതാണ് ആക്രമത്തില് പോലീസ് സംഘത്തിനും ആക്രമണത്തില് പങ്കുണ്ടെന്ന ആരോപണം ശക്തമാക്കിയത്. പോലീസ് വാഹനത്തില് രക്ബര്‍ഖാനെ മര്‍ദ്ദിക്കുന്നത് കണ്ടതായി ഒരു ദൃക്‌സാക്ഷി മൊഴി നല്‍കിയിട്ടുണ്ട്.\nRead more topics: police, alwar lynching case\npolice admit mistake in alwar lynching case


Tiju Kannampally , 2017-11-22 06:46:21amm\nകാര്‍ഷിക മഹോത്സവത്തിന്റെ ഉദ്ഘാടന ദിവസമായ ഇന്നലെ സര്‍ഗ്ഗസംഗമ ദിനം എന്ന പേരിലാണ് സംഘടിപ്പിച്ചത്. രാവിലെ 10.30 ന് നടത്തപ്പെട്ട പതാക ഉയര്‍ത്തല് കര്‍മ്മം കെ.എസ്.എസ്.എസ് മുന് പ്രസിഡന്റ് മോണ്. മാത്യു ഇളപ്പാനിക്കല് നിര്‍വ്വഹിച്ചു. തുടര്‍ന്ന് സി.ബി.ആര്, കിടങ്ങൂര് മേഖലാ കലാപരിപാടികളും നടത്തപ്പെട്ടു. തുടര്‍ന്ന് പിടി ഉരുട്ട്, തേങ്ങാ പൊതിക്കല്, റിംഗ് ദി ഡക്ക് എന്നീ മത്സരങ്ങള് നടത്തപ്പെട്ടു. ഉച്ചകഴിഞ്ഞ് സ്വയംസഹായ സംഘങ്ങളിലൂടെ കുടുംബശാക്തീകരണവും സമഗ്ര വികസനവും എന്ന വിഷയത്തില് കെ.എസ്.എസ്.എസ് മുന്‍സെക്രട്ടറി ഫാ. ബിന്‍സ് ചേത്തലില് സെമിനാര് നയിച്ചു. തുടര്‍ന്ന് ഭിന്നശേഷിയുള്ളവര്‍ക്കായുള്ള ചിത്രരചന, കരകൗശലനിര്‍മ്മാണം, പ്രച്ഛന്നവേഷം എന്നീ മത്സരങ്ങള് നടത്തപ്പെട്ടു. വൈകുന്നേരം തമിഴ് രാസറാണി മത്സരവും ഏറ്റുമാനൂര് ശ്രീപദി സി.വി.എന് കളരിസംഘം അവതരിപ്പിച്ച ആയോധന കളരിപ്പയറ്റ് പ്രദര്‍ശനവും നാടകവും നടത്തപ്പെട്ടു.\nഭക്ഷ്യസമൃദ്ധി ദിനമായി ആചരിക്കുന്ന ഇന്ന് രാവിലെ 10.45ന് ചുങ്കം മേഖല കലാപരിപാടികള് നടത്തപ്പെടും. 11.15 ന് ജീവിതശൈലി രോഗങ്ങളും പ്രായോഗിക പ്രതിരോധ മാര്‍ഗ്ഗങ്ങളും എന്ന വിഷയത്തില് ചാസ്സ് ആശാകിരണം പ്രോഗ്രാം ഓഫീസര് ബിന്ദു തോമസ് സെമിനാര് നയിക്കും. തുടര്‍ന്ന് കടുത്തുരുത്തി മേഖലാ കലാപരിപാടികളും കാര്‍ഷിക മത്സരങ്ങളായ ഉപ്പുകൊണ്ടുള്ള പച്ചക്കറി നിര്‍മ്മാണം, അക്കുകളി, ദമ്പതി മഡ് മാസാ റിലെയും 12.45 ന് ഉത്സവമേളം സിനിമാറ്റിക് ഡാന്‍സ് മത്സരവും നടത്തപ്പെടും.ഉച്ചകഴിഞ്ഞ് 2.30 ന് നടത്തപ്പെടുന്ന പൊതു സമ്മേളനത്തിന്റെ ഉദ്ഘാടനം വനം വകുപ്പ് മന്ത്രി അഡ്വ. കെ.രാജു നിര്‍വ്വഹിക്കും. തുറമുഖ വകുപ്പ് മന്ത്രി രാമചന്ദ്രന് കടന്നപ്പള്ളി അദ്ധ്യക്ഷത വഹിക്കും. ചൈതന്യ ജീവകാരുണ്യ ആംബുലന്‍സ് പദ്ധതിയുടെ ഉദ്ഘാടനം വൈദ്യുതി വകുപ്പ് മന്ത്രി എം.എം മണി നിര്‍വ്വഹിക്കും. ചങ്ങനാശ്ശേരി അതിരൂപതാ സഹായ മെത്രാന് മാര് തോമസ് തറയില് അനുഗ്രഹപ്രഭാഷണം നടത്തും. പി.ജെ.ജോസഫ് എം.എല്.എ, ക്‌നാനായ കത്തോലിക്കാ കോണ്‍ഗ്രസ്സ് പ്രസിഡന്റ് സ്റ്റീഫന് ജോര്‍ജ്ജ് എക്‌സ് എം.എല്.എ, ഏറ്റുമാനൂര് ബ്ലോക്ക് പഞ്ചായത്ത് പ്രസിഡന്റ് പി.വി മൈക്കിള്, അതിരമ്പുഴ ഗ്രാമപഞ്ചായത്ത് പ്രസിഡന്റ് ആന്‍സ് വര്‍ഗീസ്, എല്.ഐ.സി പി.&ജി.എസ് മാനേജര് രാജഗോപാല് കമ്മത്ത്, മലബാര് സോഷ്യല് സര്‍വ്വീസ് സൊസൈറ്റി അസിസ്റ്റന്റ് ഡയറക്ടര് ഫാ. മാത്യൂസ് വലിയപുത്തന് പുരയില്, കാരിത്താസ് സെക്കുലര് ഇന്‍സ്റ്റിറ്റ്യൂട്ട് ഡയറക്ട്രസ്സ് ജനറല് മിസ്സ് ത്രേസ്യാമ്മ വി.റ്റി, കെ.എസ്.എസ്.എസ് കോര്‍ഡിനേറ്റര് ജോസി ജോണ്, കെ.എസ്.എസ്.എസ് വനിതാ സ്വാശ്രയസംഘ ഫെഡറേഷന് പ്രസിഡന്റ് മായക്കുട്ടി ജോണ് എന്നിവര് പ്രസംഗിക്കും.5മണിക്ക് മദ്ധ്യകേരള ഗ്രാമവികസന സമിതി വടംവലി മത്സരവും നടത്തപ്പെടും. 6.30 ന് തിരുവനന്തപുരം സംസ്‌കൃതിയുടെ "ഒളിമ്പ്യന് ചക്രപാണി" നാടകവും നടത്തപ്പെടും.\nകാര്‍ഷിക മഹോത്സവത്തിന്റെ ഉദ്ഘാടന ദിവസമായ ഇന്ന് സര്‍ഗ്ഗസംഗമ ദിനം എന്ന പേരിലാണ് സംഘടിപ്പിച്ചത്. രാവിലെ 10.30 ന് നടത്തപ്പെട്ട പതാക ഉയര്‍ത്തല് കര്‍മ്മം കെ.എസ്.എസ്.എസ് മുന് പ്രസിഡന്റ് മോണ്. മാത്യു ഇളപ്പാനിക്കല് നിര്‍വ്വഹിച്ചു. തുടര്‍ന്ന് സി.ബി.ആര്, കിടങ്ങൂര് മേഖലാ കലാപരിപാടികളും നടത്തപ്പെട്ടു. തുടര്‍ന്ന് പിടി ഉരുട്ട്, തേങ്ങാ പൊതിക്കല്, റിംഗ് ദി ഡക്ക് എന്നീ മത്സരങ്ങള് നടത്തപ്പെട്ടു. ഉച്ചകഴിഞ്ഞ് സ്വയംസഹായ സംഘങ്ങളിലൂടെ കുടുംബശാക്തീകരണവും സമഗ്ര വികസനവും എന്ന വിഷയത്തില് കെ.എസ്.എസ്.എസ് മുന്‍സെക്രട്ടറി ഫാ. ബിന്‍സ് ചേത്തലില് സെമിനാര് നയിച്ചു. തുടര്‍ന്ന് ഭിന്നശേഷിയുള്ളവര്‍ക്കായുള്ള ചിത്രരചന, കരകൗശലനിര്‍മ്മാണം, പ്രച്ഛന്നവേഷം എന്നീ മത്സരങ്ങള് നടത്തപ്പെട്ടു. വൈകുന്നേരം തമിഴ് രാസറാണി മത്സരവും ഏറ്റുമാനൂര് ശ്രീപദി സി.വി.എന് കളരിസംഘം അവതരിപ്പിച്ച ആയോധന കളരിപ്പയറ്റ് പ്രദര്‍ശനവും നാടകവും നടത്തപ്പെട്ടു.


ആള്‍ത്തിരക്കിനിടയിലും കരുതലോടെ കുഞ്ഞൂഞ്ഞ്\nഎന്റെ കൈയില് ചോരപ്പാടില്ലല്ലോ? ഞാന് ജനത്തിനൊപ്പമാ അവര്‍ക്കു മുന്നില് ഒന്നും മറയ്‌ക്കാനില്ല. വി.എസ്. അച്യുതാനന്ദനെതിരേ കേസ് കൊടുത്തതുമായി ബന്ധപ്പെട്ട് പത്രത്തില് വന്ന വാര്‍ത്ത ചൂണ്ടിക്കാട്ടിയ കോണ്‍ഗ്രസ് പ്രവര്‍ത്തകനോട് പുതപ്പള്ളിയുടെ കുഞ്ഞൂഞ്ഞ് പറയുമ്പോള് ഒപ്പം നിന്ന പ്രവര്‍ത്തകര്‍ക്കും അത് വിശ്വസം....\nത്രികോണ മത്സരച്ചൂടില് നെടുമങ്ങാട്\nനെടുമങ്ങാട് മണ്ഡലത്തിന്റെ തെരഞ്ഞെടുപ്പ് പോരാട്ടം ആദ്യം വാര്‍ത്തകളില് നിറയുന്നത് സി.പി.ഐ. ദേശീയ കൗണ്‍സില് അംഗം സി. ദിവാകരന്റെ സ്‌ഥാനാര്‍ഥിത്വത്തോടെയാണ്. സിറ്റിങ് എം.എല്.എമാരില് ദിവാകരനു മത്സരിക്കാന് പാര്‍ട്ടി ഇളവു നല്‍കുമോയെന്നായിരുന്നു ആദ്യചര്‍ച്ച. പാര്‍ട്ടി നിയമസഭാ കക്ഷിനേതാവ് കൂടിയായ ദിവാകരനെ ഒഴിച്ചുനിര്‍ത്താനാകില്ലെന്ന നിലപാടില് സി.പി.ഐ. നേതൃത്വത്തിനും അവസാനം എത്തേണ്ടിവന്നു....\nതിരുവനന്തപുരം : ദേശീയശ്രദ്ധ നേടി തലസ്‌ഥാനമണ്ഡലം\nനിയമസഭാ തെരഞ്ഞെടുപ്പില് കേരളത്തിന്റെ മനസ് എവിടെയാണെന്നു തെളിയിച്ച രണ്ടു മണ്ഡലങ്ങളില്‍നിന്നു കുറെഭാഗങ്ങള് അടര്‍ത്തി രൂപംനല്‍കിയതാണു തിരുവനന്തപുരം നിയമസഭാ മണ്ഡലം. തലസ്‌ഥാനത്തിന്റെ മേല്‍വിലാസം പേറുന്ന തിരുവനന്തപുരം ഇത്തവണയും കേരളത്തിന്റെ മനസാകുമോ എന്നാണ് മുന്നണികള് ഉറ്റുനോക്കുന്നത്. വി.ഐ.പി. മണ്ഡലം എന്ന നിലയില് തിരുവനന്തപുരം ദേശീയ ശ്രദ്ധയാകര്‍ഷിച്ചു കഴിഞ്ഞു....\nജ്വലിക്കുന്ന ആവേശം; വിപ്ലവ സൂര്യനായി പിണറായി\nസമയം രാവിലെ 10 മണി. മുണ്ടക്കയത്തെ സ്വകാര്യഹോട്ടലില്‍നിന്ന് സി.പി.എം പോളിറ്റ് ബ്യൂറോ അംഗം പിണറായി വിജയന് ഉഷാറായി പുറത്തേക്ക്. തലേന്നു രാത്രി ഈരാറ്റുപേട്ടയില് പൂഞ്ഞാര് സ്‌ഥാനാര്‍ഥി പി.സി. ജോസഫിന്റെ പ്രചാരണത്തില് പങ്കെടുത്തശേഷം രാത്രി വൈകിയാണ് ഹോട്ടലിലെത്തിയത്. രാവിലെ പത്രപാരായണം തുടര്‍ന്ന് പ്രഭാതഭക്ഷണം. അപ്പോഴേക്കും സി.പി.എം. ഇടുക്കി ജില്ലാ കമ്മിറ്റിയംഗം കെ.ടി. ബിനു എത്തി....\nതമിഴകത്ത് പുതിയ വിവാദം; 'മെയ്‌ഡ് ഇന് ചൈന'\nഹോട്ടലും മരുന്നുകടയും എന്നുവേണ്ട, ഉപ്പു തൊട്ട് കര്‍പ്പൂരം വരെയാണ് തമിഴ്‌മക്കള്‍ക്കായി "അമ്മ" ബ്രാന്‍ഡില് ഇറക്കിയിരിക്കുന്നത്. ചായ മുതല് ചായക്കട വരെ. അമ്മ കാന്റീന്, അമ്മ ഫാര്‍മസ്യൂട്ടിക്കല്‍സ്, അമ്മ സിമെന്റ്, അമ്മ കുടിവെള്ളം അങ്ങനെ സര്‍വത്ര അമ്മമയം. തമിഴ് മണ്ണില് ഈ ബ്രാന്‍ഡുകളൊക്കെ "അമ്മ"യെപ്പോലെ തിളങ്ങി....\nഒന്നാംഘട്ടം ഉഷാറാക്കി ഇടതുമുന്നണി; നായകന് വി.എസ്, നാക്കുളുക്കി നേതാക്കള്\nസ്‌ഥാനാര്‍ഥി പ്രഖ്യാപനത്തിലും പ്രചാരണത്തിലും ഒന്നാംഘട്ടം ഉഷാറാക്കി ഇടതുമുന്നണി ഒരുമുഴം മുന്നില്. ചില മണ്ഡലങ്ങളിലെ സ്‌ഥാനാര്‍ഥി നിര്‍ണയത്തില് ഉയര്‍ന്ന അസ്വാരസ്യങ്ങളൊഴികെ ആദ്യം സ്‌ഥാനാര്‍ഥി പ്രഖ്യാപനം നടത്താനായെന്നത് ഇടതുമുന്നണിക്കു തുണയായി. സ്‌ഥാനാര്‍ഥികള് വോട്ടര്‍മാരെ നേരില്‍ക്കാണുന്ന ഒന്നാംഘട്ട പ്രവര്‍ത്തനം പല മണ്ഡലങ്ങളിലും ഇടതുനിര പൂര്‍ത്തിയാക്കി....\nഅഭിപ്രായസര്‍വേകളുടെ സ്വാധീനം: മുന്നണികള് തന്ത്രം മാറ്റിപ്പിടിച്ചു\nഅഭിപ്രായ സര്‍വേകളുടെ സ്വാധീനം തെരഞ്ഞെടുപ്പ് പ്രചാരണരംഗത്തു ശക്‌തമായി. ബി.ജെ.പി-ബി.ഡി.ജെ.എസ്. സഖ്യം നടത്തുന്ന മുന്നേറ്റം കൂടുതല് ക്ഷീണമുണ്ടാക്കുക യു.ഡി.എഫിന് ആയിരിക്കുമെന്നാണു സൂചന. ഇത്തരത്തില് ഉണ്ടാകുന്ന വോട്ടുചോര്‍ച്ച തടയുന്നതിനുള്ള നീക്കം യു.ഡി.എഫ്. ആരംഭിച്ചു. സി.പി.എം-ബി.ജെ.പി. ബാന്ധവം ആരോപിച്ച് കെ.പി.സി.സി. പ്രസിഡന്റ് വി.എം....\nഎല്ലാത്തവണയും നിയമസഭാ തെരഞ്ഞെടുപ്പിനു കേളികൊട്ടുയരുമ്പോള് മുതല് കേരളം സാകൂതം ഉറ്റുനോക്കുന്ന മണ്ഡലമാണു മഞ്ചേശ്വരം. കേരളത്തില് താമര വിരിയുമെങ്കില് ആദ്യം കാസര്‍ഗോട്ടെ മഞ്ചേശ്വരത്താകുമെന്നു ബി.ജെ.പിക്കു പുറമേ നിഷ്‌പക്ഷമതികളും ഉറച്ചുവിശ്വസിക്കുന്നു. ഇതുവരെ ഫലമറിഞ്ഞപ്പോഴൊന്നും ആ അത്ഭുതം സംഭവിച്ചില്ലെങ്കിലും ഇക്കുറിയും ബി.ജെ.പി. തികഞ്ഞ പ്രതീക്ഷയിലാണ്. ഇതുവരെ ബി.ജെ.പി....\nഅമ്മ തമിഴ്‌മക്കള്‍ക്കു പൊന്ന്\nകഴിഞ്ഞ ഡിസംബറില് മധുരയിലെ താമുക്കും മൈതാനത്ത് തടിച്ചുകൂടിയ അനേകായിരങ്ങളുടെ കണ്ണ് നിറഞ്ഞു. 3,820 യുവതികള്‍ക്കാണ് അന്ന് ജയലളിത സര്‍ക്കാര് സ്വര്‍ണ നാണയവും ഇരുപത്തയ്യായിരവും അമ്പതിനായിരവുമൊക്കെ ധനസഹായവും നല്‍കിയത്....\nസംസ്‌ഥാന കോണ്‍ഗ്രസ് രാഷ്‌ട്രീയത്തില് ഇത്തവണ ഏറെ കോളിളക്കമുണ്ടാക്കിയ മണ്ഡലമാണ് കയ്‌പമംഗലം. ഇവിടെ യു.ഡി.എഫ.് സ്‌ഥാനാര്‍ഥിപ്രഖ്യാപനവും സീറ്റുവച്ചുമാറലും നീണ്ടുപോയിരുന്നു. കൊടുങ്ങല്ലൂര് എം.എല്.എയും കെ.പി.സി.സി. പ്രസിഡന്റ് വി.എം. സുധീരന്റെ മന:സാക്ഷി സൂക്ഷിപ്പുകാരനുമായ ടി.എന്. പ്രതാപന് മത്സരിക്കാന് ആദ്യം നോക്കിവച്ച മണ്ഡലമാണ്....\nപത്തനാപുരം : തെരഞ്ഞെടുപ്പുചിത്രം "സൂപ്പര് ഹിറ്റ്"\nപത്തനാപുരത്തെ നിയമസഭാ തെരഞ്ഞെടുപ്പ് ചിത്രം ഇക്കുറി സൂപ്പര് ഹിറ്റാണ്. മൂന്നു മുന്നണികളുടെയും സ്‌ഥാനാര്‍ഥികള് വെള്ളിത്തിരയില് തിളങ്ങുന്നവര്. യു.ഡി.എഫ്. വിട്ട് എല്.ഡി.എഫിനൊപ്പമെത്തിയ സിറ്റിങ് എം.എല്.എ. കെ.ബി. ഗണേഷ് കുമാറിനു കോണ്‍ഗ്രസ് എതിരാളിയാക്കിയത് ജഗദീഷിനെ. താരപ്പോരാട്ടത്തിന് ഇടയിലേക്കു ബി.ജെ.പി. സ്‌ഥാനാര്‍ഥിയായി വന്നത് വില്ലന് വേഷങ്ങളിലൂടെ ശ്രദ്ധനേടിയ ഭീമന് രഘു....\nകണ്ണൂര് : വല്യേട്ടന്റെ മാനം കാക്കാന് കടന്നപ്പള്ളി; തിരിച്ചടി തിരുത്തിക്കുറിക്കാന് പാച്ചേനി\nകണ്ണൂര് ജില്ല സി.പി.എമ്മിന്റെ ശക്‌തിദുര്‍ഗമാണെങ്കിലും ജില്ലാ ആസ്‌ഥാനത്തുനിന്നൊരു എം.എല്.എ. എന്നത് എക്കാലത്തെയും പുളിക്കുന്ന മുന്തിരിയായിരുന്നു. കണ്ണൂര് മണ്ഡലത്തിന്റെ ഈ അവിശ്വസ്‌തതയ്‌ക്കു പ്രതിവിധി കാണാന് ഇത്തവണയും പാര്‍ട്ടി നേരിട്ടിറങ്ങുന്നില്ല....\nജാതി ചോദിച്ചും പറഞ്ഞും ഈ കേരളം\nപോലീസ് അസോസിയേഷന് സമ്മേളനത്തിലാണ് എ.ഡി.ജി.പി. സെന്‍കുമാര് 'ജാതിപ്പോലീസി'നെപ്പറ്റി...\nകോഴിക്കോട് സൗത്ത് : കടലോരമണ്ഡലത്തില് കാറും കോളും\nജില്ലയില് ജനവിധി തേടുന്ന ഏക മന്ത്രിയായ ഡോ: എം.കെ.മുനീറിന്റെ സാന്നിധ്യംകൊണ്ട്...\nകാമിനിയും യാമിനിയും ചാരമായ സ്വകാര്യദുഃഖങ്ങളും\nരാഷ്‌ട്രീയ കോളിളക്കവും ദാമ്പത്യ െശെഥില്യവും സൃഷ്‌ടിച്ച െലെംഗികാപവാദക്കേസില് സംസ്‌ഥാന...\nഷില്ലോങ്ങിലേക്കുള്ള യാത്രയില് മരണത്തിന് തൊട്ടുമുമ്പ് മുന് രാഷ്‌ട്രപതി ഡോ.എ.പി.ജെ...\nസബര്‍ബനു പിന്നാലെ സര്‍ക്കാര്: പാളംതെറ്റി ചെറുകിട പദ്ധതികള്\nകാര്യക്ഷമമല്ലെന്ന് വ്യക്‌തമായിട്ടും സബര്‍ബന് ട്രെയിന് അടക്കമുള്ള വന്‍കിട പദ്ധതികള്...\nതകരുന്ന ഖജനാവ്; തളരുന്ന ജനത\nജനങ്ങള് ജനങ്ങള്‍ക്കുവേണ്ടി ജനങ്ങളാല് തെരഞ്ഞെടുക്കപ്പെട്ടവര് നടത്തുന്ന ഭരണമാണു...\nഎല്ലാ ജനാധിപത്യ സര്‍ക്കാരുകള്‍ക്കും ഒരു ഗ്രാഫ് ഉണ്ട്. വളരെ ജനസമ്മതരായി...


Kollam sea side residents fears monsoon | കാലവര്‍ഷം അടുക്കുന്നു.... തീരദേശവാസികള്‍ക്ക് ഒരൊറ്റ ആശങ്ക, കടല്‍ഭിത്തിയില്ല, അവര് വാക്കുപാലിച്ചില്ല - Malayalam Oneindia\n4 min ago സ്പോൺസേർഡ് ടാക്സിലെ വിധി പ്രഖ്യാപനത്തിലിടഞ്ഞ് കിടിലം ഫിറോസും ഡിംപലും: എരിതീയിലെണ്ണയൊഴിച്ച് ഫിറോസ് ഖാൻ\n36 min ago സ്വർണവിലയിൽ വർധനവ്; പവന് 120 രൂപ കൂടി\nPublished: May 17 2020, 16:00 [IST]\nആലപ്പാട്: മഴക്കാലം കേരളത്തെ പടിവാതില്‍ക്കലേക്ക് എത്തികൊണ്ടിരിക്കുകയാണ്. എന്നാല് കടുത്ത ചൂടിനിടയില് നമുക്ക് മഴ ലഭിക്കുന്നത് വലിയ ആശ്വാസമായിരിക്കും. എന്നാല് തീരദേശനിവാസികള്‍ക്ക് അങ്ങനെയല്ല കാര്യങ്ങള്. അവര് ആശങ്കയോടെയാണ ജീവിക്കുന്നത്. കൊല്ലത്ത് കടലേറ്റം ചെറുക്കാന് സര്‍ക്കാര് പ്രഖ്യാപിച്ച പദ്ധതികളൊന്നും ഇതുവരെ നടപ്പാക്കിയിട്ടില്ല. ചെറിയഴീക്കല്, സ്രായിക്കാട്, കുഴിത്തുറ പ്രദേശങ്ങളാണ് കടല്‍ക്ഷോഭ ഭീഷണി നേരിടുന്നത്.\nഇവര് പറയുന്നതില് കാര്യമുണ്ട്. 50 വര്‍ഷം മുമ്പാണ് ചെറിയഴീക്കലില് കടല് ഭിത്തി സ്ഥാപിച്ചത്. പിന്നീട് നാളിത് വരെ ഇവിടെ യാതൊരു അറ്റകുറ്റപണിയും നടത്തിയിട്ടില്ല. കാലപ്പഴക്കത്താല് കടല്‍ഭിത്തി ഇടിഞ്ഞുതാഴ്ന്ന് കടലെടുത്ത അവസ്ഥയിലാണ്. കടലേറ്റത്തില് കടല്‍ത്തീരം പൂര്‍ണമായും കടല് വിഴുങ്ങിയിരിക്കുകയാണ്. പ്രളയം വന്നിട്ടൊന്നും സര്‍ക്കാര് പഠിച്ചില്ലെന്ന് സാരം. ചെറിയഴീക്കല് തെക്കും വടക്കുമുള്ള പത്ത് വീടുകളും വടക്കേടന ഭഗവതിക്ഷേത്രവും കടല്‍ക്ഷോഭ ഭീഷണി നേരിടുന്നുണ്ട്.\nസ്രായിക്കാട് തീരദേശ റോഡ് കടലെടുക്കാവുന്ന സ്ഥിതിയിലാണ്. കുഴിത്തുറയിലും നിരവധി വീടുകള് കടല്‍ക്ഷോഭ ഭീഷണി നേരിടുന്നുണ്ട്. സര്‍ക്കാര് ഇവയെ തിരിഞ്ഞ് നോക്കുന്നില്ലെന്ന പരാതി ശക്തമാണ്. തിരഞ്ഞെടുപ്പ് പടിവാതില്‍ക്കലേക്ക് വരുന്നതോടെ ഇനിയൊന്നും ലഭിക്കില്ലെന്നാണ് ഇവര് കരുതുന്നത്. ചെറിയഴീക്കലും പണിക്കര്‍കടവിലും സ്രായിക്കാട്ടും പുലിമുട്ടിട്ട് തീരം സംരക്ഷിക്കാന് മുന് എംപി കെസി വേണുഗോപാല് ആവിഷ്‌കരിച്ച 32 കോടിയുടെ പദ്ധതി ഇതുവരെ നടപ്പാക്കിയിട്ടില്ല.\nവേണുഗോപാല് കൊണ്ടുവന്ന പദ്ധതി എല്‍ഡിഎഫ് സര്‍ക്കാര് ആവേശം കാണിക്കുന്നില്ലെന്നാണ് സൂചന. സര്‍ക്കാര് നടപടി സ്വീകരിക്കാത്തത് മൂലമാണ് തീരസംരക്ഷണം യാഥാര്‍ഥ്യമാകാഞ്ഞതെന്ന് ആക്ഷേപം ഉയര്‍ന്നിട്ടുണ്ട്. ചാക്കില് മണ്ണ് നിറച്ചടുക്കി തീരം സംരക്ഷിക്കുമെന്നും കടല്‍ഭിത്തിയുടെ അറ്റകുറ്റപണികള് അടിയന്തരമായി നടത്തുമെന്നും സര്‍ക്കാര് പലതവണ വാഗ്ദാനം നല്‍കിയിരുന്നു. എന്നാല് ഇതൊന്നും നടപ്പാക്കാത്തതും ആശങ്ക ഉയര്‍ത്തുന്നു. കടലോരത്ത് താമസിക്കുന്നവരെ പുനര്‍ഗേഹം പദ്ധതിയിലൂടെ മാറ്റിത്താമസിപ്പിക്കുമെന്ന് സര്‍ക്കാര് പ്രഖ്യാപിച്ചിട്ട് ഒരു വര്‍ഷമായി. അതും ഇതു വരെ നടന്നിട്ടില്ല.\nkollam കൊല്ലം sea bridge കടല്\nsea side residents fears monsoon\nStory first published: Sunday, May 17, 2020, 16:00 [IST]


Emalayalee.com - രാജ്യത്തെ രക്ഷിക്കാന് രംഗത്തിറങ്ങേണ്ട സമയമായി: സോണിയാ ഗാന്ധി\nന്യൂഡല്‍ഹി: രാജ്യത്തെ രക്ഷിക്കാന് വീടുകളില്‍നിന്ന് പുറത്തിറങ്ങി സമരംനടത്തേണ്ട സമയമായെന്ന് കോണ്‍ഗ്രസ് അധ്യക്ഷ സോണിയാഗാന്ധി. “ഏതുവ്യക്തിക്കും സമൂഹത്തിനും രാജ്യത്തിനും അങ്ങനെയൊരു സമയംവരും. ഈ ഭാഗത്തോ ആ ഭാഗത്തോ നില്‍ക്കേണ്ടതെന്ന തീരുമാനമെടുക്കേണ്ടിവരും. ഇപ്പോള് ആ സമയമാണ്. രാജ്യത്തെ രക്ഷിക്കാന് ആഗ്രഹിക്കുന്നെങ്കില് അതിനായി പോരാടണം” സോണിയ പറഞ്ഞു. തലസ്ഥാനത്തെ രാംലീല മൈതാനത്ത് കോണ്‍ഗ്രസ് സംഘടിപ്പിച്ച ഭാരത് ബചാവോ റാലിയില് പ്രസംഗിക്കുകയായിരുന്നു അവര്.\n“അനീതി സഹിക്കുന്നത് വലിയ കുറ്റകൃത്യമാണ്. അതിനാല് ജനാധിപത്യത്തെയും ഭരണഘടനയെയും സംരക്ഷിക്കാന് ഉണരണം. നമ്മുടെ യുവാക്കള് ജോലിക്കായി അലയുന്നു. ജീവിക്കാന്‍പറ്റാത്തത്ര കര്‍ഷകരുടെ പ്രശ്‌നങ്ങള്‍കൂടി. തൊഴിലാളികളും നമ്മുടെ സഹോദരങ്ങളും രാവുംപകലുമെന്നില്ലാതെ ശൈത്യത്തിലും ചൂടിലും മഴയത്തും തൊഴില്‍ചെയ്യുന്നു. എന്നിട്ടുമവര്‍ക്ക് രണ്ടുനേരം ഭക്ഷിക്കാനുള്ള കൂലി ലഭിക്കുന്നില്ല. വായ്പയെടുത്തുതുടങ്ങിയ ചെറുതും വലുതുമായ ബിസിനസുകളെല്ലാം മോദിസര്‍ക്കാരിന്റെ തെറ്റായ നയങ്ങളാല് തകര്‍ന്നു” ഇതിനുനേരെയൊക്കെ പോരാടണ്ടേയെന്ന് സോണിയ ചോദിച്ചു.\n“എന്തുകൊണ്ടാണ് സാമ്പത്തികരംഗം തകര്‍ന്നത്. എവിടെയാണ് തൊഴിലുകള് പോയത്. എവിടെയാണ് കൊണ്ടുവരുമെന്നുപറഞ്ഞ കള്ളപ്പണം. ജി.എസ്.ടി. നടപ്പാക്കിയതോടെ മോദിയുടെ ഖജനാവ് കാലിയായോ. ആര്.ബി.ഐ.യുടെ കൈയില്‍നിന്നെടുത്ത ദശലക്ഷക്കണക്കിന് പണം എവിടെപ്പോയി. എന്തുകൊണ്ടാണ് പൊതുമേഖലാസ്ഥാപനങ്ങള് വില്‍ക്കുന്നത്. ഇതൊക്കെ അന്വേഷിക്കേണ്ടേ’’ സോണിയ ചോദിച്ചു.\nപൗരത്വനിയമഭേദഗതി ഇന്ത്യയുടെ ഹൃദയത്തിന് മുറിവേല്‍പ്പിച്ചതായി അവര് പറഞ്ഞു. മോദിഷാ സര്‍ക്കാര് പാര്‍ലമെന്റിനെയോ സര്‍ക്കാര് സ്ഥാപനങ്ങളെയോ മാനിക്കുന്നില്ല. യഥാര്‍ഥപ്രശ്‌നങ്ങള് മറച്ചുവെച്ച് ജനങ്ങളെ പോരടിപ്പിക്കുകയാണ് അവരുടെ അജന്‍ഡ. ഭരണഘടനയെ ഓരോ ദിവസവും ലംഘിച്ച് ഭരണഘടനാദിനം ആഘോഷിക്കുകയാണവരെന്ന് സോണിയ കുറ്റപ്പെടുത്തി.


ഗൗതം ഗംഭീറിനെതിരെ ക്രിമിനല് കേസ് ഫയല് ചെയ്ത് എഎപി\nUpdated: Friday 26 April 2019 09:19:21 PM\nന്യൂഡല്‍ഹി: ഈസ്റ്റ് ഡല്‍ഹിയിലെ ബിജെപി സ്ഥാനാര്‍ത്ഥിയും മുന് ക്രിക്കറ്റ് താരവുമായ ഗൗതം ഗംഭീറിനെതിരെ ആരോപണവുമായി എഎപി നേതാവ് അതിഷി മര്‍ലിന. രണ്ട് മണ്ഡലങ്ങളിലായി ഗംഭീറിന് രണ്ട് വോട്ടര് ഐഡിക്കാര്‍ഡ് ഉണ്ടെന്നാണ് ആരോപണം.\nഡല്‍ഹിയിലെ കരോള് ബാഗ്, രജീന്ദര് നഗര് എന്നിവിടങ്ങളിലെ വോട്ടറാണ് ഗൗതം ഗംഭീര്. ഇദ്ദേഹത്തിനെതിരെ ക്രിമിനല് കേസ് ഫയല് ചെയ്തു. സെക്ഷന് 17, 31 പ്രകാരം ഒരു കൊല്ലം വരെ തടവ് ശിക്ഷ ലഭിക്കാവുന്ന കുറ്റമാണെന്നും അതിഷി മര്‍ലിന ട്വിറ്ററിലൂടെ കുറിച്ചു. ഗംഭീറിന് വോട്ട് നല്‍കി ജനങ്ങള് സ്വന്തം വോട്ട് പാഴാക്കരുതെന്നു ആഹ്വാനം ചെയ്ത് ഡല്‍ഹി മുഖ്യമന്ത്രി അരവിന്ദ് കേജ്രിവാളും രംഗത്തെത്തി.\nകഴിഞ്ഞ മാസമാണ് ഗൗതം ഗംഭീര് ബിജെപിയില് ചേര്‍ന്നത്. രാജ്യത്തോട് പ്രധാനമന്ത്രി നരേന്ദ്രമോദിക്കുള്ള കാഴ്ചപ്പാടാണ് തന്നെ സ്വാധീനിച്ചതെന്നാണ് ബിജെപി പ്രവേശനത്തിന് പിന്നാലെ ഗൗതം പ്രതികരിച്ചത്. ഇതിന് പിന്നാലെയാണ് ഈസ്റ്റ് ഡല്‍ഹിയില് ബിജെപി ഗംഭീറിനെ സ്ഥാനാര്‍ത്ഥിയായി പ്രഖ്യാപിച്ചത്.\nഈസ്റ്റ് ഡല്‍ഹിയിലെ ഗംഭീറിന്റെ എതിര്‍സ്ഥാനാര്‍ത്ഥിയാണ് അതിഷി മര്‍ലിന. മെയ് 12 നാണ് ഡല്‍ഹിയില് വോട്ടെടുപ്പ് നടക്കുന്നത്.\nRead more topics: Gambir, aganist criminal case,\nGambir aganist criminal case


border opening for saudi nationals\nസൗദി അതിരുകള് തുറന്ന് തുടങ്ങുന്നു: കര മാർഗം സ്വദേശികൾക്കും അവരുടെ ആശ്രിതർക്കും തിരിച്ചുവരാം; ആദ്യ ഘട്ടത്തില് മൂന്ന് രാജ്യങ്ങള്\nസൌദിയില് പ്രവേശിക്കുന്നവര് ക്വാറന്‍റൈന് പൂര്‍ത്തിയാക്കണം\n23 Jul, 2020 at 11:47 AM\nസ്വദേശികൾക്കും അവരുടെ ആശ്രിതർക്കും സൗദിയിലേക്ക് കരമാർഗം തിരിച്ചുവരാനുള്ള സംവിധാനം പ്രാബല്യത്തിൽ വന്നു. യു എ ഇ, കുവൈത്ത്, ബഹ്‌റൈൻ എന്നീ ജി സി സി രാജ്യങ്ങളിൽ നിന്നാണ് ആദ്യ ഘട്ടത്തിൽ ഇത്തരത്തിൽ തിരിച്ചുവരാനാവുക. സ്വദേശികൾ അവരുടെ കുടുംബാംഗങ്ങൾ, വേലക്കാരും സേവകരുമായ അവരുടെ ആശ്രിതർ എന്നിവർക്ക് ഇത്തരത്തിൽ തിരിച്ചു വരാനാവും.\nതിരിച്ചുവരവിന് പ്രത്യേക രേഖകൾ ശരിപ്പെടുത്തുകയോ അപേക്ഷ സമർപ്പിക്കുകയോ വേണ്ടതില്ല. കുവൈത്തിൽ നിന്ന് ഇത്തരത്തിൽ അനായാസം തിരിച്ചുവരാനാവുമെന്ന് കുവൈത്തിലെ സൗദി എംബസി വ്യക്തമാക്കി. ബഹറിനിൽ നിന്ന് കിംഗ് ഫഹദ് കോസ്‌വേ വഴി തിരിച്ചുവരാനുള്ള നടപടികളും ആരംഭിച്ചിട്ടുണ്ട്.\nസൗദി-യു എ ഇ, അതിർത്തിയിലും സമാന സേവനം ലഭ്യമാണെന്ന് പ്രാദേശിക മാധ്യമങ്ങൾ റിപ്പോർട്ട് ചെയ്തു. മാർച്ച് ഏഴ് മുതൽ അടഞ്ഞു കിടന്ന കര മാർഗമുള്ള അതിർത്തികൾ ഇതോടെ സജീവമാകും. തിരിച്ചെത്തുന്നവർ നിർണിത ദിവസം ക്വറന്റീനിൽ കഴിയണമെന്ന് സൗദി അധികൃതർ നിർദേശിച്ചിട്ടുണ്ട്.\nസൗദി കര അതിർത്തി പങ്കുവെക്കുന്ന ഇതര രാജ്യങ്ങളിൽ നിന്നുള്ള തിരിച്ചുവരവിനും വ്യോമ മാർഗമുള്ള അന്താരാഷ്ട്ര സഞ്ചാരത്തിനും തീരുമാനമായിട്ടില്ല. നേരത്തെ വിമാന സര്‍വീസുകള് തുടങ്ങുന്നുവെന്ന തിയതി അടക്കം വെച്ചുള്ള പ്രചാരണം തെറ്റാണെന്ന് മന്ത്രാലയം ചൂണ്ടിക്കാട്ടിയിരുന്നു. വരും ദിവസങ്ങളില് ഇത് സംബന്ധിച്ച ഔദ്യോഗിക തീരുമാനങ്ങള് ഉണ്ടാകുമെന്നാണ് റിപ്പോര്‍ട്ടുകള്.


'കേരളത്തിന്റെ വിദ്യാഭ്യാസ മികവ് രാജ്യത്തിന് മാതൃക'; എന്ത്‌കൊണ്ട് കേരളം മുന്നേറുന്നു? എന്‍ഡിടിവിയുടെ ചര്‍ച്ച കാണാം -video | National | Deshabhimani | Friday Jul 27, 2018\nന്യൂഡല്‍ഹി > വിദ്യാഭ്യാസ മേഖലയില് കേരളം രാജ്യത്തിന് മാതൃകയെന്ന് ദേശീയ മാധ്യമം എന്‍ഡി ടിവി റിപ്പോര്‍ട്ട്. കേരളത്തിലെ വിദ്യാഭ്യാസ മികവിനെ പറ്റിയാണ് എന്‍ഡി ടിവി കഴിഞ്ഞ ദിവസം ചര്‍ച്ച ചെയ്തത്. കേരളത്തിലെ എല്‍ഡിഎഫ് സര്‍ക്കാര് ആവിഷ്‌കരിച്ച വിദ്യാഭ്യാസ പദ്ധതികളും പരിഷ്‌കാരങ്ങളും നിരത്തിയാണ് എന്‍ഡി ടിവി വിഷയം ചര്‍ച്ചയ്‌ക്കെടുത്തത്.\nഎന്‍ഡി ടിവിയിലെ 'റിയാലിറ്റി ചെക്ക്' എന്ന പരിപാടിയിലാണ് കേരളത്തിലെ വിദ്യാഭ്യാസ മികവിനെ പറ്റി ചര്‍ച്ച ചെയ്യുന്നത്. ചര്‍ച്ചയില് എം ബി രാജേഷ് എംപി, ആംആ‌ദ്‌മി എംഎല്‍എ അംമനദുല്ലാ ഖാന്, വിദ്യാഭ്യാസ നിരീക്ഷകനും നിയമ വിദഗ്ധനുമായ അശോക് അഗര്‍വാള്, ആംആദ്‌മി വക്താവ് ഹര്‍ദേശി മല്യേന എന്നിവരായിരുന്നു പങ്കെടുത്തത്. സുനിത്ര ചൗധരിയായിരുന്ന ചര്‍ച്ചയുടെ മോഡറേറ്റര്.\nകേരളത്തില് സര്‍ക്കാര് സ്‌കൂളുകളില് വിദ്യാര്‍ഥികള് കൂടുന്നത് വിദ്യാഭ്യാസ മേഖലയില് സ്വീകരിച്ച നിലപാടുകളുടെ വിജയമാണെന്ന് പറഞ്ഞായിരുന്നു ചര്‍ച്ച ആരംഭിച്ചത്. തുടര്‍ന്ന് കേരളത്തിലെ വിദ്യാഭ്യാസ മേഖലയുടെ നേട്ടങ്ങള് അക്കമിട്ട് നിരത്തി.\nരണ്ടു വര്‍ഷത്തിനിടയില് കേരളത്തിലെ സര്‍ക്കാര് വിദ്യാലയങ്ങളില് 6.3 ശതമാനം വിദ്യാര്‍ഥികള് വര്‍ധിക്കുകയുണ്ടായി. ഈ കാലയളവില് സ്വകാര്യ സ്‌കൂളുകളില് നിന്നും എട്ട് ശതമാനം കൊഴിഞ്ഞു പോക്കാണ് രേഖപ്പെടുത്തിയതെന്ന് എന്‍ഡി ടിവി തയ്യാറാക്കിയ റിപ്പോര്‍ട്ടില് പറയുന്നു.\nകേരളത്തില് ജനപ്രതിനിധികള് വിദ്യാഭ്യാസ മേഖലയെ ശക്തിപ്പെടുത്തുന്നതിന് വേണ്ടി സ്വന്തം കുട്ടികളെ സര്‍ക്കാര് വിദ്യാലയത്തില് ചേര്‍ത്ത കാര്യം റിപ്പോര്‍ട്ടില് എടുത്ത് പറയുന്നുണ്ട്. എം ബി രാജേഷ് എംപിയുടെ രണ്ടു കുട്ടികളും മന്ത്രി ടി പി രാമകൃഷ്ണന്റെ രണ്ടു പേരക്കുട്ടികളും വി ടി ബല്‍റാം എംഎല്‍എയുടെ മകളും സര്‍ക്കാര് വിദ്യാലയത്തില് പഠിക്കുന്നത് ചര്‍ച്ചയില് ചൂണ്ടിക്കാട്ടുന്നുണ്ട്. പൊതുവിദ്യാഭ്യാസം ശക്തിപ്പെടുത്തുന്നതിന്റെ ഭാഗമായാണ് രണ്ടു പേരക്കുട്ടികള്‍ക്കും സര്‍ക്കാര് വിദ്യാലയത്തില് പ്രവേശനം നേടിക്കൊടുത്തതെന്ന് മന്ത്രി ടിപി വ്യക്തമാക്കി. പൊതു പ്രവര്‍ത്തകരുടെ ഈ സമീപനം അഭിനന്ദാര്‍ഹമാണെന്ന വിലയിരുത്തലാണ് ചര്‍ച്ചയില് നിന്നുണ്ടായത്.\nകേരളത്തില് 45000 സ്മാര്‍ട്ട് ക്ലാസ് റൂമുകള് സജ്ജമാക്കിയതും ഇതില് ലാപ്‌ടോപ്, ഇന്റര്‍നെറ്റ്, പ്രൊജക്ടര് സംവിധാനങ്ങള് ഏര്‍പ്പെടുത്തിയ കാര്യവും ചര്‍ച്ചയ്ക്ക് വിഷയമായിട്ടുണ്ട്. ഒരോ നിയോജക മണ്ഡലത്തിലേയും ഒരു സര്‍ക്കാര് വിദ്യാലയം തെരഞ്ഞെടുത്ത് അത് ഉന്നത് നിലവാരത്തിലേക്കെത്തിക്കാനുള്ള ശ്രമങ്ങള് നടക്കുന്നുണ്ട്. ഇതിനായി 149 വിദ്യാലയങ്ങള് തെരഞ്ഞെടുക്കുകയും ഒരു വിദ്യാലയത്തിന് അഞ്ച് കോടി രൂപ ഇതിനായി മാറ്റിവെച്ചാണ് പ്രവൃത്തി മുന്നോട്ട് പോകുന്നത്.\nഡല്‍ഹിയില് സര്‍ക്കാര് സ്‌കൂളുകളില് കുട്ടികളെ ചേര്‍ക്കാന് മാതാപിതാക്കള് മടിക്കുന്ന അവസരത്തില് കേരളത്തില് അത്തരത്തിലൊരു പ്രശ്‌നവുമില്ലെന്നും ഈ കാര്യത്തില് കേരളത്തിലെ വിദ്യാഭ്യാസ മേഖല മാതൃകയാണെന്നും ചര്‍ച്ചയില് പങ്കെടുത്ത അശോക് അഗര്‍വാള് പറയുന്നു.\nകേരളത്തിലെ വിദ്യാഭ്യാസ മേഖലയെ ശക്തിപ്പെടുത്താന് ഇടതുപക്ഷ സര്‍ക്കാര് നല്ല രീതിയില് ശ്രമിക്കുന്നുണ്ട്. എന്നാല് കേന്ദ്രത്തിന്റെ ഭാഗത്തു നിന്നും അനുകൂല സമീപനം ലഭിക്കുന്നില്ലെന്ന് എം ബി രാജേഷ് എംപി ചര്‍ച്ചയക്ക് അവസാനം കുറിച്ച് കൊണ്ട് പറഞ്ഞു.\nഖരമാലിന്യങ്ങൾ പൊതുസ്ഥലങ്ങളിൽ നിക്ഷേപിച്ചാൽ അഞ്ചുവർഷം തടവും ഒരുലക്ഷം പിഴയും


അപ്പോള് ബാബുക്കയുടെ കണ്ണുകൾ നിറഞ്ഞിരുന്നു! നജ്മലിന്‍റെ ബാബുക്ക- നദീം നൌഷാദ് | Views | Views | Muziriz Post\nNadeem Noushad\t 1 month ago\nഎൻ്റെ അമ്മാവൻ കോൺസ്റ്റബിൾ കുഞ്ഞുമുഹമ്മദാണ് ബാബുക്കയെ തെരുവിൽ നിന്ന് കണ്ടെടുത്ത് വീട്ടിലേക്ക് കൂട്ടികൊണ്ടുവന്നത്. അദ്ദേഹം ബാബുക്കയ്ക് എല്ലാ പ്രോത്സാഹനവും കൊടുത്തു. കുഞ്ഞുമുഹമ്മദിൻ്റെ മൂത്ത സഹോദരി ആച്ചുമ്മയെ എൻ്റെ ഡാഡാ (കോഴിക്കോട് അബ്‌ദുൾ ഖാദർ) വിവാഹം കഴിച്ചു. രണ്ടാമത്തെ സഹോദരി നഫീസയെ ബാബുക്കയും വിവാഹം കഴിച്ചു. ഞങ്ങൾ ഒരേ വീട്ടിലായിരുന്നു താമസം.\nബാബുക്കയുടെ കല്യാണവും ആദ്യ പാട്ടോര്‍മ്മയും\nബാബുക്കയുടെ കല്യാണം എനിക്ക് ഓർമ്മയുണ്ട്. രാത്രിയായിരുന്നു. അന്ന് അരിക്ഷാമമുള്ള കാലമായിരുന്നു. വൈദ്യുതി ഇല്ലാത്തതുകൊണ്ട് പെട്രോൾ മാക്സ് ആയിരുന്നു ഉപയോഗിച്ചിരുന്നത്. എനിക്ക് അന്ന് അഞ്ചോ ആറോ വയസ്സ് മാത്രമേ കാണൂ. വിവാഹശേഷം ബാബുക്ക താമസം മാറി. അദ്ദേഹത്തിന് മൂന്നു കുട്ടികൾ ജനിച്ചു. പക്ഷെ നിർഭാഗ്യമെന്ന് പറയട്ടെ മൂന്നുപേരും ക്ഷയരോഗം വന്ന് മരിച്ചു. ഭാര്യക്കും ക്ഷയരോഗം പിടിപെട്ടു. താമസിയാതെ അവരും ബാബുക്കയെ വിട്ടുപിരിഞ്ഞു. പിന്നീട് കുറച്ചു വർഷങ്ങൾ കഴിഞ്ഞാണ് ബിച്ചയെ ബാബുക്ക വിവാഹം കഴിക്കുന്നത്.\nഎനിക്ക് എട്ടൊൻപതു വയസ്സുള്ളപ്പോഴാണ് ബാബുക്കയുടെ കൂടെ ആദ്യമായി പാടാൻ പോവുന്നത്. കോഴിക്കോട് സ്റ്റേഡിയത്തിന് അടുത്തുള്ള കോൺസ്റ്റബിൾ കുഞ്ഞാലിയുടെ മകളുടെ കല്യാണത്തിന്. 'ഉച്ചമര പൂന്തണലിൽ കൊച്ചു കളിവീട് വെച്ച്' ,'തത്തമ്മേ തത്തമ്മേ' എന്നീ പാട്ടുകളാണ് അന്ന് പാടിയത്.\nഎം എസ് ബാബുരാജും കെ ടി മുഹമ്മദും\nഞങ്ങളുടെ കോർട്ടേഴ്‌സിനടുത്തായിരുന്നു കെ ടി മുഹമ്മദ് താമസിച്ചിരുന്നത്. അദ്ദേഹത്തിൻ്റെ ഉപ്പ പൊലീസുകാരനായിരുന്നു. ഏറനാട്ടിൽ നിന്ന് കോഴിക്കോട്ടേക്ക് കുടിയേറിയവരായിരുന്നു. സ്കൂളിൽ പഠിക്കുമ്പോൾ കെ ടി ഒരു നാടകം എഴുതി. അതിന് സംഗീതം കൊടുത്തത് ബാബുക്കയായിരുന്നു. കെ ടി നാടകകൃത്ത് എന്ന നിലയിലും ബാബുക്ക സംഗീത സംവിധായകൻ എന്ന നിലയിലുമുള്ള ആദ്യ ഒത്തുചേരല്.\nഞങ്ങൾ ഇതിനിടെ കൂരിയാൽ ഇടവഴിയിലെ ലൈൻ മുറിയിലേക്ക് താമസം മാറി. ഡാഡ കമ്യുണിസ്റ്റ് പാർട്ടിയുടെ വേദികളിൽ പാടുന്നതുകൊണ്ട് പോലീസ് കോർട്ടേഴ്സ്റ്റിൽ തുടർന്ന് താമസിക്കാൻ പറ്റാതെയായി. ഞങ്ങളുടെ താമസസ്ഥലത്തിൻ്റെ മുൻവശത്തായിരുന്നു ക്രൗൺ തിയേറ്റർ. അവിടെ ഇംഗ്ലീഷ് സിനിമകൾ പതിവായി കളിച്ചിരുന്നു. കോറണേഷൻ തിയേറ്ററിൽ ഹിന്ദി സിനിമകളും വരുമായിരുന്നു. അന്ന് ഗുരുദത്തിൻ്റെ 'പ്യാസ' കണ്ടത് ഓർമ്മയുണ്ട്. അതിലെ പാട്ടുകൾ കേൾക്കാൻ ബാബുക്ക ആ സിനിമ പലതവണ കണ്ടിരുന്നു.\n'പാലാണ് തേനാണ് ഖല്‍ബിലെ പൈങ്കിളിക്ക്...'\nബാബുക്ക സംഗീത സംവിധാനം ചെയ്ത രണ്ടാമത്തെ സിനിമയായിരുന്നു ഉമ്മ. അതിലെ പാട്ടുകൾ വളരെ വേഗം തന്നെ ജനപ്രിയമായി. കദളിവാഴ കയ്യിലിരുന്ന്, പാലാണ് തേനാണ്, അപ്പം തിന്നാൻ തപ്പുകൊട്ട് എന്നീ പാട്ടുകൾ സിനിമ ഇറങ്ങുന്നതിനു മുമ്പേ എനിക്ക് മനഃപാഠമായിരുന്നു. എൻ്റെ വീട്ടിൽ വെച്ചായിരുന്നു കമ്പോസിംഗ്. എന്നാൽ എനിക്ക് ആ സിനിമയിൽ ഏറ്റവും ഇഷ്ട്ടപെട്ട പാട്ട് ഇതൊന്നുമായിരുന്നില്ല. പി ലീലയും എ എം രാജയും പാടിയ 'പോരൂ നീ പൊൻമയിലെ' എന്ന യമൻ രാഗത്തിൽ ചിട്ടപ്പെടുത്തിയ പാട്ടായിരുന്നു. ഞാൻ അതേകുറിച്ച് ചോദിച്ചപ്പോൾ ഖയ്യാമിൻ്റെ സംഗീതത്തിൽ മുകേഷ് പാടിയ 'ദേഖിയെ പ്യാർ' എന്ന പാട്ടാണ് ഇത് ചെയ്യാൻ പ്രചോദനം എന്നായിരുന്നു മറുപടി.\nഅത് പറഞ്ഞപ്പോള് ബാബുക്കയുടെ കണ്ണുകൾ നിറഞ്ഞിരുന്നു\nവലിയ ഭക്ഷണ പ്രിയനായിരുന്നു ബാബുക്ക. ഇറച്ചിയും മീനുമൊക്കെയായിരുന്നു ഇഷ്ട വിഭവങ്ങൾ. വൈകുന്നേരം ഒരു പതിവ് സൈക്കിൾ സവാരിയുണ്ട്. ബാബുക്കയ്ക് സുഹൃത്തുക്കൾ ഒരു ബലഹീനതയായിരുന്നു അവർ ചോദിച്ചാൽ എന്തും കൊടുക്കും. ഒരിക്കൽ ഗൾഫ് പര്യടനം കഴിഞ്ഞു മടങ്ങുമ്പോൾ സുഹൃത്തായ ദുബായ് ബാങ്ക് മാനേജർ ഹമീദ് ചോദിച്ചു. “നിങ്ങൾക്ക് എന്തിനാ ഈ പെട്ടി (ഹാർമോണിയം) നാട്ടിൽ കൊണ്ടുപോവുന്നത്? നാട്ടിൽ വേറെ പെട്ടി കിട്ടില്ലേ?. ഇതിൻ്റെ വില എത്രയാണെന്ന് വെച്ചാൽ ഞാൻ തരാം.” ബാബുക്ക കൊടുക്കാൻ താല്പര്യം കാണിച്ചില്ല. ഒടുവിൽ സുഹൃത്ത് നിർബന്ധിച്ചപ്പോൾ കൊടുത്തു. ഒരുപാട് പാട്ടുകൾക്ക് സംഗീതം കൊടുത്ത ഹാർമോണിയമായിരുന്നു അത്. അതുകൊണ്ടുതന്നെ ഒരു വൈകാരികമായ ബന്ധം അതുമായി അദ്ദേഹത്തിന് ഉണ്ടായിരുന്നു. നാട്ടിൽ എത്തിയപ്പോൾ പെട്ടി എവിടെ എന്ന് ഞാൻ ചോദിച്ചു. അദ്ദേഹം കുറച്ചു സമയം മിണ്ടാതിരുന്നു. “അത് കൊടുക്കാതിരുന്നാൽ പോരായിരുന്നോ” ഞാൻ വീണ്ടും ചോദിച്ചു. “അതിന് എനിക്ക് കഴിയില്ലെടാ…”. ബാബുക്കയുടെ കണ്ണുകൾ നിറഞ്ഞിരുന്നു.\nകുറെ വർഷങ്ങൾക്കു ശേഷം ഞാൻ ഹമീദ്ക്കയെ കണ്ടുമുട്ടി “ബാബുക്കയുടെ ഹാർമണിയം ഇപ്പൊഴും കൈയിലുണ്ടോ”-ഞാൻ ചോദിച്ചു. “അതവിടെ എവിടെങ്കിലും കാണും ”ഒട്ടും താല്പര്യവുമില്ലാത്ത രീതിയിലായിരുന്നു അദ്ദേഹത്തിൻ്റെ മറുപടി.\nകല്‍ക്കത്തയില് ട്രാഫിക് ജാമുണ്ടാക്കിയ പെട്ടിവായന\nബാബുക്ക രണ്ടുതവണ ഓൾ ഇന്ത്യ ടൂറിനു പോയിട്ടുണ്ട്. ബോംബെ, കൽക്കത്ത, ഡൽഹി എന്നിങ്ങനെ ഇന്ത്യ മുഴുവൻ ചുറ്റി സഞ്ചരിച്ചു. ആ യാത്രയിൽ മലയാളി എഞ്ചിനീയറും സുഹൃത്തുമായ വിദ്യാധരൻ കൂടെ ഉണ്ടായിരുന്നു. യാത്രക്കിടയിൽ ബാബുക്കയ്ക് ഹാർമോണിയം വാങ്ങിക്കാൻ വിദ്യാധരൻ്റെയും തബലിസ്റ്റ് ഉസ്മാൻൻ്റെയും കൂടെ കൊൽക്കത്തയിലെ ചൗരംഗിയിലെ ഒരു തെരുവിൽ പോയി. സംഗീതോപകരങ്ങൾ വിൽക്കുന്ന കടയിൽ നിന്ന് ബാബുക്ക ഹാർമോണിയം വായിച്ചു. അതുകേട്ട് ജനങ്ങൾ ചുറ്റും കൂടി. അൽപസമയത്തിനുള്ളിൽ അവിടെയൊരു ജനസമുദ്രമായി. ആ ഇടുങ്ങിയ തെരുവിൽ കുറച്ചു സമയം ട്രാഫിക് തടസ്സപെട്ടു.\nആർക്കും എളുപ്പം സമീപിക്കാൻ പറ്റുന്ന വ്യക്തിയായിരുന്നു ബാബുക്ക. കഴിവുള്ള പുതുമുഖങ്ങൾക്ക് അദ്ദേഹം അവസരം കൊടുത്തിരുന്നു.ദേവരാജൻ മാഷുടെ കാർക്കശ്യം അദ്ദേഹത്തിന് ഇല്ലായിരുന്നു. അതുകൊണ്ട് ഗുണങ്ങളും ദോഷങ്ങളും ഉണ്ടായിട്ടുണ്ട്. ബാബുക്കയുടെ പാട്ടിൻ്റെ ഓർക്കസ്ട്രേഷൻ ചെയ്തിരുന്നത് ആർ കെ ശേഖറും ഗുണാ സിങ്ങും ആയിരുന്നു. ബാബുക്കയ്ക് നൈസര്‍ഗികമായ കഴിവുകൾ ധാരാളം ഉണ്ടായിരുന്നു. ഹിന്ദുസ്ഥാനി രാഗത്തിൽ അദ്ദേഹം ചെയ്ത പാട്ടുകൾക്ക് വല്ലാത്തൊരു സൗന്ദര്യമായിരുന്നു.\n: 2010-ൽ നജ്‌മൽ ബാബുവിനെ ഇൻറ്റർവ്യൂ ചെയ്ത് തയ്യാറാക്കിയത്. 2013 നവംബർ5ന് നജ്മൽ ബാബു അന്തരിച്ചു.\nMuziriz Post Muziriz Post News Najmal Babu ms baburaj\nKunhaniyan Sankaran Muthuvallur\t 18 hours ago\nKhader Palazhi\t 1 day ago\nGafoor Arakal\t 1 day ago\nDr. B. Ekbal\t 1 day ago\nP. K. Pokker\t3days ago\nK T Jaleel3days ago


ഒരു ടാബ്ലോയിഡ് തകര്‍ത്ത ഹിരോറ്റാഡ ഓട്ടോടാക്കിയുടെ രാഷ്ട്രീയ ജീവിതം\n29 March 2016 12:29 PM GMT\n1998ല് പ്രസിദ്ധീകരിച്ച ഓര്‍മ്മക്കുറിപ്പുകളാണ് ഹിരോറ്റാഡ ഓട്ടോടാക്കിയെ ജപ്പാനില് താരമാക്കിയത്. 'നോ വണ് ഈസ് പെര്‍ഫെക്ട്' (ആരും പരിപൂര്‍ണരല്ല) എന്നത് കൈകാലുകളില്ലാതെ ജനിച്ച ഓട്ടോടാക്കിയുടെ ജീവിതകഥയാണ്. ജപ്പാന് സമൂഹത്തില് നേരിടേണ്ടിവന്ന സംഘര്‍ഷങ്ങളുടെ ആ കഥ ഓട്ടോടാക്കിക്ക് ബഹുമാന്യതയും ആരാധനയും നേടിക്കൊടുത്തു. ടെലിവിഷന് ഷോകളില് പതിവായി പങ്കെടുക്കാനുള്ള അവസരവും കൈവന്നു. പിന്നീട് സ്‌പോര്‍ട്‌സ് ജേണലിസത്തിലും അധ്യാപനത്തിലും തൊഴില് നേടുകയും ചെയ്തു.\nരണ്ടുവര്‍ഷം മുന്‍പ് തന്റെ ജന്മസ്ഥലമായ ടോക്യോയിലെ ഷിന്‍ജുകു പ്രദേശത്തെ തെരുവുകള് വൃത്തിയായി സൂക്ഷിക്കുന്നതിനുവേണ്ടി ഓട്ടോടാക്കി ഒരു നോണ് പ്രോഫിറ്റ് സംഘടന (എന്.ജി.ഒ) തുടങ്ങി. ഭരണകക്ഷിയായ ലിബറല് ഡമോക്രാറ്റിക് പാര്‍ട്ടി അദ്ദേഹത്തെ പാര്‍ലമെന്റിലെ അപ്പര് ഹൗസിലേക്ക് മത്സരിപ്പിച്ചേക്കുമെന്നും ഊഹാപോഹങ്ങളുയര്‍ന്നു.\nഇങ്ങനെ കഠിനാദ്ധ്വാനം കൊണ്ടു സമ്പാദിച്ച മാന്യതയും തൊഴിലുമാണ് ഒരു ടാബ്ലോയിഡ് വാര്‍ത്ത കൊണ്ടു തകര്‍ന്നത്. വിവാഹിതനും മൂന്നു കുട്ടികളുടെ പിതാവുമായ ഓട്ടോടാക്കിക്ക് ഒരേസമയം അഞ്ചിലധികം വിവാഹേതരബന്ധങ്ങളുണ്ടെന്നായിരുന്നു വാര്‍ത്ത.\n'ഷുകന് ഷിന്‍ചോ'യിലെ റിപ്പോര്‍ട്ടര്‍മാരുടെ ചോദ്യങ്ങള്‍ക്കു മറുപടിയായി സംഭവം ശരിയാണെന്ന് ഓട്ടോടാക്കി സമ്മതിച്ചു. ഡിസംബറില് ഒരു ഇരുപതുകാരിയുമായി പാരിസും ടുണീഷ്യയും സന്ദര്‍ശിച്ചതായും ഓട്ടോടാക്കി പറഞ്ഞു.\n2001ല് വിവാഹിതനായശേഷം മറ്റ് നാലു ബന്ധങ്ങള് കൂടിയുണ്ടായിരുന്നുവെന്നു പറഞ്ഞ ഓട്ടോടാക്കി അപമാനത്തില്‍നിന്നു രക്ഷപ്പെടാന് തന്റെ വെബ്‌സൈറ്റിലൂടെ ശ്രമം നടത്തി. 'തന്റെ മൂല്യമില്ലായ്മ' ഏറ്റുപറഞ്ഞും 'പലര്‍ക്കും അസൗകര്യമുണ്ടാക്കിയതിന്' ക്ഷമ പറഞ്ഞും ഒരു സന്ദേശം നല്‍കുകയാണ് ഓട്ടോടാക്കി ചെയ്തത്.\n'എന്നെ ഇതുവരെ പിന്തുണച്ചിട്ടുള്ള എന്റെ ഭാര്യയോടും കരിയറില് എന്നെ സഹായിച്ച മറ്റുള്ളവരോടും ഞാന് ക്ഷമയര്‍ഹിക്കാത്ത വഞ്ചന കാണിച്ചു.'\nഭാര്യയോടു സംസാരിച്ചതിനുശേഷം 'ജീവിതത്തിന്റെ ബാക്കി കാലം തെറ്റുതിരുത്താന് ശ്രമിക്കാന് സന്നദ്ധനാ'ണെന്നും ഓട്ടോടാക്കി പറയുന്നു.\nഅതേ പേജില് ഓട്ടോടാക്കിയുടെ ഭാര്യ ഹിടോമിയുടേതായി വന്ന സന്ദേശം പരക്കെ വിമര്‍ശനത്തിനിടയാക്കി. 'ഈ സാഹചര്യം ഭാഗികമായി എന്റെകൂടി കുറ്റം കൊണ്ടാണെന്നു ഞാന് കരുതുന്നു,' എന്നാണ് ആ സന്ദേശത്തിലുള്ളത്. അവരുടെ സന്ദേശത്തിലും മറ്റുള്ളവര്‍ക്കുണ്ടായ അസൗകര്യത്തില് ഖേദം പ്രകടിപ്പിക്കുന്നുണ്ട്.\n'ഈ സന്ദേശങ്ങള് സ്ത്രീകള്‍ക്കിടയില് വളരെ അമര്‍ഷമുണ്ടാക്കി. പ്രത്യേകിച്ച് മുന്‍പ് ഓട്ടോടാക്കിയെ ബഹുമാനിച്ചിരുന്ന, ഇപ്പോള് അയാളുടെ പ്രവൃത്തിമൂലം വഞ്ചിക്കപ്പെട്ടതായി തോന്നലുള്ള സ്ത്രീകള്‍ക്കിടയില്,' ഹൊക്കൈദോ ബന്‍കിയോ യൂണിവേഴ്‌സിറ്റിയിലെ കമ്യൂണിക്കേഷന്‍സ് ആന്‍ഡ് മീഡിയ അധ്യാപകനായ മകോട്ടോ വതനാബി പറയുന്നു.\n'വേനല്‍ക്കാലത്ത് ഓട്ടോടാക്കിക്ക് തിരഞ്ഞെടുപ്പില് മത്സരിക്കേണ്ടതിനാല് അങ്ങനെയൊരു പ്രസ്താവന നടത്താന് ഹിടോമി നിര്‍ബന്ധിതയാകുകയായിരുന്നുവെന്നാണ് പൊതുവേ കരുതപ്പെടുന്നത്. വിവാഹേതരബന്ധങ്ങളെപ്പറ്റിയുള്ള വെളിപ്പെടുത്തല് തന്നെ വേണ്ടതിലേറെയായിരുന്നു. അയാളുടെ ഉത്തരവാദിത്തം കുറയ്ക്കാന്‍വേണ്ടി ഹിടോമിയുടെ കുറ്റമേല്‍ക്കല് അതിനെ കൂടുതല് വഷളാക്കി.'\nതിരഞ്ഞെടുപ്പ് അടുത്തിരിക്കെ പ്രതിച്ഛായയ്ക്കു മങ്ങലുണ്ടാക്കാന് എല്‍ഡിപി ആഗ്രഹിക്കാത്തതിനാല് പാര്‍ലമെന്റില് കടന്നുകൂടാനുള്ള ഓട്ടോടാക്കിയുടെ മോഹം തല്‍ക്കാലം നടക്കാനിടയില്ല.\n'പാര്‍ട്ടി താരതമ്യേന പരുക്കേല്‍ക്കാന് സാധ്യതയുള്ള അവസ്ഥയിലാണ്. അതുകൊണ്ടുതന്നെ അവര്‍ക്കു പ്രശ്‌നമുണ്ടാക്കാന് സാധ്യതയുള്ള ഒരു സ്ഥാനാര്‍ത്ഥിക്ക് അവസരം കിട്ടാന് സാധ്യതയില്ല,' വതനാബി ചൂണ്ടിക്കാട്ടുന്നു.\nഎന്നാല് ഓട്ടോടാക്കിയുടെ രാഷ്ട്രീയജീവിതം തുടങ്ങും മുന്‍പ് അവസാനിച്ചെന്നും പറയാനാകില്ല. കാരണം ശരീരം മുഴുവന് കഴുകി വൃത്തിയാക്കുന്ന 'മിസ്‌ഗോഗി' എന്ന ജപ്പാനിലെ ഷിന്റോ ശുദ്ധീകരണ ആചാരം അനുഷ്ഠിച്ചശേഷം ശക്തരായി തിരിച്ചുവന്നിട്ടുള്ള പലരും ജപ്പാന് രാഷ്ട്രീയത്തിലുണ്ട്.\n'കുറച്ചുനാള് നിശബ്ദനായിരിക്കുകയും നല്ല കാര്യങ്ങള് ചെയ്യുകയും ടാബ്ലോയിഡുകളില് പ്രത്യക്ഷപ്പെടാതിരിക്കുകയും ചെയ്താല് പൊതുജനം അദ്ദേഹത്തെ വീണ്ടും സ്വീകരിച്ചേക്കും,' വതനാബി അഭിപ്രായപ്പെടുന്നു.\n'രാഷ്ട്രീയക്കാരനാകും മുന്‍പാണ് ഇതു സംഭവിച്ചത് എന്നതില് ഓട്ടോടാക്കി ഭാഗ്യവാനാണ്. എങ്കിലും ബഹുമാന്യത തിരിച്ചുകിട്ടാന് സമയമെടുക്കും. ആ സമയം വേണമെങ്കില് മറ്റൊരു പുസ്തകമെഴുതാന് ഉപയോഗിക്കാം.' വതനാബി പറഞ്ഞു.


പരാതിക്കാരിയെ അറിയില്ല; താനങ്ങനെ ചെയ്യില്ല; മീ ടു ക്യാമ്പയിന് പിന്തുണ: മുകേഷ്,actor mukesh MLA Support Me to Campkeralaonlinenews.com | Malayalam news, kerala news, onlinenews,\nThursday March 21st, 2019 - 1:27:am\nപരാതിക്കാരിയെ അറിയില്ല; താനങ്ങനെ ചെയ്യില്ല; മീ ടു ക്യാമ്പയിന് പിന്ത...\nപരാതിക്കാരിയെ അറിയില്ല; താനങ്ങനെ ചെയ്യില്ല; മീ ടു ക്യാമ്പയിന് പിന്തുണ: മുകേഷ്\nPublished: Wednesday 10 October 2018 01:02:52 PM\nതിരുവനന്തപുരം: മീ ടു ക്യാമ്പയിനിലൂടെ ബോളിവുഡ് കാസ്റ്റിംഗ് ഡയറക്ടറായ ടെസ് ജോസഫ് തനിക്കെതിരേ ഉന്നയിച്ച ആരോപണങ്ങള് തള്ളി നടനും എംഎല്‍എയുമായ മുകേഷ്. പരാതി പറഞ്ഞ പെണ്‍കുട്ടിയെ തനിക്ക് അറിയില്ല. ഈ സംഭവം ഓര്‍ക്കുന്നുപോലുമില്ലെന്നും അദ്ദേഹം പറഞ്ഞു.\nതങ്ങള്‍ക്കുണ്ടായ ദുരനുഭവങ്ങള് തുറന്നുപറയുന്ന സ്ത്രീകളുടെ മീ ടു ക്യാന്പയിന് താന് എല്ലാ പിന്തുണയും നല്‍കുകയാണ്. എല്ലാം രംഗത്തുമുള്ള സ്ത്രീകള് ഇക്കാര്യത്തിന് മുന്നോട്ടുവരണം. തന്‍റെ പൂര്‍ണ പിന്തുണ ഇക്കാര്യത്തിനുണ്ടാകും. ഫോണിലൂടെ താന് മോശമായി സംസാരിച്ചുവെന്നാണ് ടെസ് ജോസഫ് എന്ന സ്ത്രീ പറയുന്നത്. അത് അവരുടെ തെറ്റിദ്ധാരണ മൂലമാകം. താനാണെന്ന് അവര് തെറ്റിദ്ധരിച്ചതാകാം. താനങ്ങനെ ചെയ്യില്ലെന്നും അദ്ദേഹം പറഞ്ഞു.\nഡെറിക് ഒബ്രിയന് അടുത്തിടെ കേരളത്തില് വന്നപ്പോഴും തന്നെ കണ്ടിരുന്നു. ഗുരുസ്ഥാനത്താണ് അദ്ദേഹത്തെ താന് കാണുന്നത്. കേരളത്തില് അദ്ദേഹത്തിനുള്ള ഏക സുഹൃത്ത് താനാണെന്നാണ് അന്ന് അദ്ദേഹം പറഞ്ഞത്. 19 വര്‍ഷം മുന്‍പ് തനിക്ക് ഇങ്ങനെ ഒരു വീഴ്ചയുണ്ടായെങ്കില് അദ്ദേഹം പിന്നീട് തന്നെ വിളിക്കുമോ എന്നും മുകേഷ് ചോദിച്ചു.\nരാഷ്ട്രീയ ലാഭത്തിന് വേണ്ടിയല്ല താന് ആരോപണം ഉന്നയിച്ചതെന്നും ഓര്‍മയിലുള്ള കാര്യമാണ് പറഞ്ഞതെന്നും ടെസ് ജോസഫ് തന്നെ വ്യക്തമാക്കിയിട്ടുണ്ട്. ഇക്കാര്യം എല്ലാവരും മാനിക്കണമെന്നും മുകേഷ് ആവശ്യപ്പെട്ടു.\nRead more topics: actor, mukesh, MLA, Support, Me to Camp\nI do not know the complaint; He does not. Support to Me to Camp: Mukesh


മഴ പെയ്താല് കൊച്ചി വെള്ളത്തിനടിയിലാണ്\nറോഡരികില് ചെളിക്കെട്ടിക്കിടക്കുന്നത് കാല്‍നടയാത്രയും ഏറെ ദുഷ്കരമാണ്.\n22 Jul, 2019 at 11:48 AM\nമഴ കനത്തതോടെ കൊച്ചി നഗരത്തിലെ റോഡുകളില് വെള്ളക്കെട്ട് മൂലം ഗതാഗതം ദുഷ്കരമാവുന്നു. ചെറിയ മഴ പെയ്താല് തന്നെ റോഡാകെ വെള്ളത്തിലാവുന്ന അവസ്ഥയാണ് നിലനില്‍ക്കുന്നത്. ഓടകളിലുണ്ടാവുന്ന തടസ്സമാണ് പലപ്പോഴും രൂക്ഷമായ വെള്ളക്കെട്ടിന് കാരണമാവുന്നത്.\nമഴ കനത്തതോടെ കൊച്ചിയിലെ റോഡുകളിലൂടെ യാത്ര ചെയ്യുന്നത് നരഗ തുല്യമായിരിക്കുകയാണ്. പലരും റോഡുകളിലെ ചതിക്കുഴികളില് നിന്ന് രക്ഷപ്പെടുന്നത് ഭാഗ്യം കൊണ്ട് മാത്രമാണ്. ഓടകളിലെ ഒഴുക്ക് നിലച്ച് വെള്ളം കവിഞ്ഞൊഴുകുന്നതാണ് പ്രശ്നം ഗുരുതരമാക്കുന്നത്. വിദ്യാര്‍ഥികളും ജോലിക്കാരും ഏറെ ബുദ്ധിമുട്ടിയാണ് വീടുകളില് എത്തുന്നത്.\nകൊച്ചിയിലെ തന്നെ ഏറ്റവും വലിയ ജംഗ്ഷനായ വൈറ്റിലയില് റോഡ് നിറയെ വലിയ ഗര്‍ത്തങ്ങള് രൂപപ്പെട്ടിട്ടുണ്ട്. സമാനമായ അവസ്ഥയാണ് മിക്കയിടങ്ങളിലുമുള്ളത്. ഇരുചക്രവാഹനങ്ങള് കുഴികളില് വീഴുന്നത് പതിവ് കാഴ്ച്ചയായി മാറിയിരിക്കുകയാണ്. റോഡരികില് ചെളിക്കെട്ടിക്കിടക്കുന്നത് കാല്‍നടയാത്രയും ഏറെ ദുഷ്കരമാണ്. ദീര്‍ഘ വീക്ഷണമില്ലാത്ത വികസന പദ്ധതികളാണ് ഈ ദുരവസ്ഥക്ക് കാരണമാവുന്നത്


സ്മൃതി: എന്റെ ഗ്രാമത്തിലേക്ക് ഒരു യാത്ര\nആഗസ്ത് 27 ശനിയാഴ്ച ബ്രഹസ്പതിയുടെ മകന്റെ വിവാഹമായിരുന്നു. ബ്രഹുവിന്റെ മക്കളും മരുമകളും എന്റെ സോഷ്യല് നെറ്റ് വര്‍ക്ക് സുഹൃത്തുക്കളായിരുന്നു.\nമരുമകളെ ഞാന് ഒരിക്കല് ചെറുവത്താനിയിലെ വീട്ടിലും പിന്നെ തൃശ്ശൂ‍രിലെ ഓഫീസിലും വെച്ച് കണ്ടിരുന്നു. എന്നാല് മക്കളെ ശനിയാഴ്ചയാണ് ആദ്യമായി നേരില് കാണുന്നത്.\nകല്യാണച്ചെറുക്കന് ബേംഗ്ലൂരില് ഐടി തൊഴിലാളിയാണ്. അവന് എന്നെ പല പ്രാവശ്യം അങ്ങോട്ട് ക്ഷണിച്ചിരുന്നെങ്കിലും ഞാന് പോയില്ല. ഇപ്പോള് കല്യാണപ്പന്തലില് വെച്ച് പ്രത്യേകം\nക്ഷണിച്ചു ബേങ്ക്ലൂരിലെക്ക്. “ഇനി ഞാന് വന്നോളാം കണ്ണ്ന്‍സ്, വീട്ടുകാരിയുള്ളതിനാല് ഭക്ഷണത്തിന്റെ കാര്യം പ്രശ്നമില്ലല്ലോ” എന്നും പറഞ്ഞ് നവദമ്പതികളെ വിഷ് ചെയ്ത് ഞാന് ഭക്ഷണം കഴിക്കാന് എന്റെ ബാല്യകാല സുഹൃത്ത് രവിയോടൊത്ത് ഡൈനിങ്ങ് ഹോളിലെത്തി.\nഒരു പാ‍ട് പഴയ സുഹൃത്തുക്കളെ ഈ വേളയില് കാണാനായി. അറിയാത്തവരെ രവി പരിചയപ്പെടുത്തി. അതിലിടക്ക് ഒരു തമാശയുണ്ടായി. ബ്രഹുവിന്റെ മ\nരുമകള് മഞ്ജുവിനെ എനിക്ക് പരിചയപ്പെടുത്തിക്കൊടുക്കേണ്ടി വന്നു എന്ന് പറഞ്ഞാ പോരെ. അവര് ബന്ധുക്കളും ആ നാട്ടില് താമസിക്കുന്നവരും ആണ്. ഞാന് ഓണ്‍ലൈനില് പരിചയപ്പെട്ടിരുന്നതിനാല് ആളെ നേരത്തെ അറിയാമായിരുന്നു.\nഅങ്ങിനെ കിരണ് എന്ന കണ്ണന്‍സിന്റെ കല്യാണത്തില് പങ്കുകൊണ്ട് ഞാന് ര\nവിയേയും കൂട്ടി എന്റെ തറവാട്ടിലെത്തി. അവിടെ ഗീതയുമായി കുറച്ച് നേരം കുശലം പറഞ്ഞ് രവി യാത്രയായി. അവന് അടുത്ത ദിവസം ഞായറാഴ്ച കൊപ്പത്തുള്ള കട തുറക്കേണ്ടതിനാല് വേഗം സ്ഥലം വിട്ടു.\nഎനിക്ക് ചിലപ്പോള് ചിരിയും കരച്ചിലും വരും രവിയുടെ കാര്യം ആലോചിക്കുമ്പോള്. എന്റെ ഏറ്റവും പ്രിയപ്പെട്ട കളിക്കൂട്ടുകാരനാണ് രവി. ഞങ്ങള് കൊച്ചുന്നാള് തൊട്ട്\nകളിച്ച് വളര്‍ന്നവരാണ്. പഠിപ്പ് കഴിഞ്ഞ് അവന് ആദ്യം ഗള്‍ഫിലേക്ക് ചേക്കേറി.\nഞാന് മദിരാശിയിലെ അടയാറില് കാറ്ററിങ്ങ് പഠനവും ഹോട്ടല് ഇമ്പീരിയലിലെ ജോലിയുമായി സുഖിച്ചുനടന്നു കുറച്ച് കാലം. എനിക്ക് ഷേവ് ചെയ്യാനുള്ള വില്‍ക്കിന്‍സണ് ബ്ലേഡ് അന്ന് അവനാണ് അയച്ച് തന്നിരുന്നത്. പിന്നെ നല്ല നെക്ക് ടൈ, ട്രൌസേര്‍സ്, പെര്‍ഫ്യൂം തുടങ്ങി പലതും അവന് എനിക്ക് അയച്ചുതരു\nഅവന് അബുദാബിയിലും ഞാന് മദിരാശിയിലുമായി ജീവിതം കഴിക്കുന്നതിന്നിടയില് എനിക്കും ഗള്‍ഫ് പ്രേമം പിടിപ്പെട്ടു. താമസിയാതെ ഞാനും ഗള്‍ഫിലെത്തി. പിന്നെ വല്ലപ്പോഴുമാണ് ഒരുമിച്ച് നാട്ടില് കാണുക.\nഇപ്പോള് ഞങ്ങള് രണ്‍ട് പേരും ഗള്‍ഫ് ഉപേക്ഷിച്ചുവെങ്കിലും തമ്മില് കാണം വിരളം. അവന് കുന്നംകുളത്തടുത്തുള്ള പാറെമ്പാടത്തും ഞാന് തൃശ്ശൂരിലും ആയി. അവന്റെ പെ\nണ്ണ് വീട്ടിലുള്ള കാലം മക്കളുടെ കല്യാണം കഴിയുന്നതിന് മുന്‍പ് ഞാന് കൂടെ കൂടെ അവന്റെ കൂടെ പോയി താമസിക്കുമായിരുന്നു. അതൊക്കെ പഴയ കഥ. ഇപ്പോളെത്തെ രവിയുടെ കാര്യം കേള്‍ക്കുന്‍പോളാ എനിക്ക് സഹതാപവും സങ്കടവും അങ്ങിനെ പലതും.\nഞങ്ങള് സമപ്രായക്കാര്. അവന്റെ പെണ്ണ് കുറ്റിപ്പുറത്തെ അവരുടെ അമ്മയുടെ കൂടെ. ഇളയ മകള് മൂത്ത മകളുടെ കൂടെ ലക്കിടിയില്. ഇവന് ഒറ്റക്ക് പാറേമ്പാടത്തെ തറവാട്ടില്. ഇവന് കാലത്ത് ചോറുണ്ടാക്കിത്തിന്ന് ടിഫിന് കാര്യയറുമായി പെരിന്തല്‍മണ്ണക്കടുത്ത “കൊപ്പം” എന്ന സ്ഥലത്തേക്ക് ഒരു മണിക്കൂ‍ര് ബസ്സില് യാത്ര ചെയ്ത് പോകുനത്. കാലത്ത് ഏഴുമണിക്ക് നായകള്‍ക്ക് ഭക്ഷണവും വെള്ളവും കൊടുത്തിട്ട് ഒരു ഓട്ടമാണ്, പിന്നെ തിരിച്ച് വരുന്നത് രാത്രി പത്ത് മണിക്ക്.\nഇതിന്റെ ഒക്കെ വല്ല ആവശ്യവും ഉണ്ടോ. ഒന്നുകില് കൊപ്പത്തൊരു വീടെടുത്ത് പെണ്ണിനേയും പെരുച്ചാഴിയേയും അങ്ങോട്ട് കൊണ്ട് പോകുക. അല്ലെങ്കില് അവിടുത്തെ കച്ചവടം കുന്നംകുളത്തേക്ക് പറിച്ചുനടുക. ഇതൊന്നുമില്ലെങ്കില് സ്വസ്ഥം സുഖമായി\nപെണ്ണിനേയും കൂട്ടി പാറേമ്പാടത്ത് തന്നെ തമ്പടിക്കുക.\n“എന്റെ രവിയേ നിനക്കെന്താ പറ്റിയേ എന്റെ കൂട്ടുകാരാ..?”\nഅങ്ങിനെ ശനിയാഴ്ച കഴിഞ്ഞു. എന്റെ പേരക്കുട്ടി തൃശ്ശൂരില് എത്തിയിട്ടുണ്ട്. അവളെ കാണാന് ആദ്യം പരിപാടി ഇട്ടെങ്കിലും പിന്നീട് റദ്ദാക്കി. പ്രാതല് കഴിഞ്ഞ് കുന്നത്തുള്ള മുരളിയുടെ വീട്ടില് നായകളെ കാണാന് പോയി. എനിക്ക് നായക്കമ്പം ഇല്ലെങ്കിലും കമ്പക്കാരനായ ഒരാള് വിളിക്കുമ്പോള് പോകാതിരിക്കാനായില്ല.\nമിനി എപ്പോഴും മുരളിയെ പറ്റി പറയാറുണ്ടായിരുന്നു. മുരളിയെ പറ്റിയുള്ള വര്‍ണ്ണനകളില് എനിക്ക് മുരളിയെ പറ്റി ഒരു കണക്കുകൂട്ടലുണ്ടായിരുന്നു.\nബലിഷ്ഠമായ കൈകള്. നീണുനിവര്‍ന്നുള്ള, നീണ്ട തലമുടിയുള്ളതും, കാ\nതില് കടുക്കന്, മുന്തിയതരം ജീന്‍സും ടീഷര്‍ട്ടും. ബുള്ളറ്റ് ബൈക്കില് ചെത്തി നടക്കുന്നവന്. കൈയില് പത്ത് പവന്റെ ബ്രെസിലേറ്റ്, റാടോ വാച്ച്, സുന്ദരന് സുമുഖന്,\nപക്ഷെ ഞാന് ഗുരുവായൂരില് പോയി മുരളിയെ കണ്ടപ്പോള് എന്റെ കണക്കുകളൊക്കെ തെറ്റി. “അപ്പോള് അവളെന്നെ പറ്റിച്ചതായിരുന്നു”. മുരളി പാവം ഒരു ബോയ്. എനിക്കവനെ ഇഷ്ടപ്പെട്ടു.\nമുരളിയുടെ വീട്ടിലെത്തിയ എന്നെ നേരെ നായക്കൂട്ടിലേക്കാനയിച്ചു. നായകള്‍ക്ക് മേയാന് കൂടിന്റെ മുന്നില് ഇരുന്നൂറ് ചതുരശ്ര അടിയില് ഒരു യാഡുണ്ടാക്കിയിരിക്കുന്നു. ഞങ്ങള് അവിടെ ഇരുന്ന് ശുനകന്മാരെക്കുറിച്ചുള്ള ചര്‍ച്ചയില് മുഴുകി.\nമുരളിയുടെ അമ്മ വാതില് പൂട്ടി പോയതിനാല് ഞങ്ങള്‍ക്ക് വീട്ടിന്നുള്ളിലേക്ക് പ്രവേശിക്കാനായില്ല. അങ്ങിനെ നായപുരാണം കേട്ട് ഞാന് ഇറങ്ങാനുള്ള തയ്യാറെടുപ്പിന്നിടയില് മുരളിയുടെ അമ്മയും, അനിയനും മിണാലൂര്‍ക്കാരത്തിയായ ഭാര്യയും\nഎത്തി. വീട്ടിന്നുള്ളില് കയറിയിരുന്ന് അമ്മായോടും അനിയത്തിയോടും കുശലം പറഞ്ഞ് ഞാന് യാത്രയായി.\nഒരു കാര്യം പറയാന് മറന്നു. മുരളിയുടെ സന്തത സഹചാരിയായ അപ്പൂസിനെ കുറിച്ച്. അപ്പൂസ് ഗുരുവായൂരിലെ ഒരു വസ്ത്രവ്യാപാരിയാണ്. അപ്പൂസുമായി ഞാന് കുറച്ച് സല്ലപിച്ചതിനാല് അയാള് എന്റെ സുഹൃത്ത് ഗോപിയുടെ ബന്ധുവാണെന്നറിഞ്ഞു. ഗോപി ഇപ്പോള് ഇല്ല. അല്ലെങ്കില് അദ്ദേഹത്തെ പോയി കാണാമായിരുന്നു.\nഎന്റെ ചെറുപ്പത്തില് ഗോപി കള്ള് വ്യവസായി ആയിരുന്നു. ഗോപി\nയുടെ ഓഫീസില് ചെന്നാല് നല്ല തെങ്ങിന് കള്ള് ലഭിക്കുമായിരുന്നു. ഗോപിയുടെ ബന്ധുവിന് അന്ന് ഒരു ഇമ്പോര്ട്ടഡ് ഓപ്പല് ശകടം ഉണ്‍ടായിരുന്നു. ആയിരത്തി തൊള്ളായിരത്തി അറുപത്തി മൂന്നില് ഓപ്പല് വാഹം രാജകീയ പ്രൌഡിയോടെ നില്‍ക്കുന്നത് കണ്ടാല് ഒരു ഗമ തന്നെയാണ്.\nഅങ്ങിനെ മുരളിയില് കൂടി അപ്പു എന്ന അവിനാശും എന്റെ കൂട്ടുകാരനായി. എന്റെ കൂട്ടുകാര് മിക്കവരും എന്റെ മക്കളുട പ്രായക്കാര് അല്ലെങ്കില് പത്ത് വയസ്സിന് താഴെയുള്ളവര്. ഞാന് എന്റെ തറവാട്ടിലെത്തിയാല് അയലത്തെ വീട്ടിലെ കുട്ടികള് വരും എന്നെ കാ‍ണാന്. ഷെല്‍ജി, തക്കുടു, ചിടു, അഭിരാമി, കണ്ണകി, കുട്ടാപ്പു, മാളു എന്നിവര്. ഞാന് അവരുടെ കൂടെ മണ്ണ് കൊണ്‍ടുള്ള വീടുകളുണ്ടാക്കാനും കളങ്ങള് വരച്ച് കൊച്ചം കുത്താനും മറ്റും കൂടും. കുട്ടികള് എന്റെ മേല് കെട്ടിമറിഞ്ഞ് എന്റെ ഉടുപ്പൊക്കെ നാശമാക്കും. എന്നാലും ഞാന് അവരെ ശാസിക്കാതെ അവരോടൊന്നിച്ച് ഇരിക്കും.\nചിടുവിന് കുറുമ്പ് കൂടുതലാണ്. അവളുടെ ഉറക്കം മിക്ക ദിവസവും എ\nന്റെ തറവാട്ടിലായിരിക്കും. അവള് എന്റെ സഹോദരന് വി കെ ശ്രീരാമന്റെയും അനിയത്തി ഗീതയുടേയും പെറ്റ് ആണ്. ഇപ്പോള് അവള്‍ക്ക്5വയസ്സ് കഴിഞ്ഞു. ചുറ്റുപാടുള്ള വീടുകളിലെ കുട്ടികളായി പതിനഞ്ചുപേരില് കൂടുതലുണ്ട്.\nഞാ‍യറാഴ്ച വൈകിട്ട് കാര്‍ത്ത്യായനി അമ്മായിയുടെ വീട്ടില് പോയി. അവിടെ അമ്മായിയുടെ മക്കളായ ഉണ്ണികൃഷ്ണനും കുട്ടന് നായരും അവരുടെ ഭാര്യാസും മക്കളും പേരക്കുട്ടീസും എല്ലാം ഉണ്ടായിരുന്നു. വിജിയും അവിടെ ഉണ്ടായിരുന്നു. അവിടെ ഇരുന്ന് സമയം പോയതറിഞ്ഞില്ല. വൈകിട്ട് എട്ടര മണിയോടെ അവിടെ നിന്നിറങ്ങി നേരെ തറവാട്ടിലെത്തി തണുത്ത വെള്ളത്തില് കുളിച്ച് ഫ്രഷായി.\nതറവാട്ടില് വൈകിട്ട് ശുഭ ചപ്പാത്തിയുണ്ടാക്കും എനിക്ക് വേണ്ടി. ശുഭാസ് ചപ്പാത്തി ഈസ് റിയലി സൂപ്പര്‍ബ്. ഓണമായി ശുഭക്ക് ഒന്നും വാങ്ങിക്കൊണ്‍ട് പോയില്ല. മറന്നു. ശുഭ അവിടുത്തെ മെയ്ഡ് ആണെങ്കിലും വീട്ടിലെ ഒരു അംഗത്തെ പോലെ തന്നെ. ഊണും ഉറക്കവും എല്ലാം ഞങ്ങളുടെ കൂടെ തന്നെ. അതിനാല് അവള് എപ്പോഴും സന്തോഷവതിയായിരിക്കുന്നു. അങ്ങിനെത്തെ ഒരു കുട്ടിയെ കിട്ടാന് വളരെ പ്രയാസം. നല്ല ഓമനത്തമുള്ള കുട്ടി. കിട്ടനും ചുക്കിയും വിളിക്കുന്നത് കേട്ട് അവള് എന്നെ വലിയഛന് എന്നാ വിളിക്കുക. തന്നെയുമല്ല അയലത്തെ എല്ലാ കുട്ടികളും അങ്ങിനെ തന്നെയാ വിളിക്കുക.\nഅങ്ങിനെ ശനിയും ഞായറും അവിടെ തന്നെ കഴിഞ്ഞു. നാളെ തിങ്കളാഴ്ച. വീട്ടില് എന്റെ പെണ്ണ് ഒറ്റക്കായതിനാല് നാളെ തന്നെ തിരിച്ച് പോകണം. അവള്‍ക്ക് എന്റെ കൂടെ പോരാമായിരുന്നു. എങ്കില് എനിക്ക് കുറച്ച് ദിവസം കൂടി ജന്മ നാട്ടില് കഴിയാമായിരുന്നു.\nഎന്റെ കൂടെ അവിടെ എന്റെ വാലായി വരാറുള്ള ഒരുത്തി ഉണ്ട്, അവള്‍ക്കിപ്പോള് വലിയ ഗമയാ. കണ്ടാല് മിണ്ടാനും കൂടി വയ്യാണ്‍ടായിരിക്കുന്നു. അതിനാല് നാട്ടിലെ ന്യൂ‍സൊന്നും കിട്ടാറില്ല.\nഎന്റെ ഗ്രാമത്തില് ചിലയിടങ്ങളില് കുടിവെള്ളക്ഷാമം ഉണ്ട്. സുധ, അമ്മിണി ഏട്ടത്തി, രഘു എന്നിവര് പുതിയ കിണര് കുഴിപ്പിച്ചു. എല്ലാവര്‍ക്കും നല്ലോണം വെള്ളം ഉണ്ടെന്ന് അമ്മായി പറഞ്ഞു. രഘുവിന്റെ കിണറ്റിലാണത്രെ കൂടുതല് വെള്ളം.\nഇപ്പോള് മഴക്കാലം വെള്ളം സമൃദ്ധം. വേനല്‍ക്കാലമാകുമ്പോള് അറിയാം\nഎത്ര കോല് വെള്ളം ഉണ്ടാകുമെന്ന്. എന്നാലും ചെറിയ വീട്ടുകാര്‍ക്ക് അത് ധാരാളം.\nതിങ്കളാഴ്ച കാലത്ത് വന്നേരിയില് പോയി ഒരു സുഹ്ര്ത്തിനെ കണ്‍ടു, മടക്കം സുധയുടെ വീട്ടില് കയറി. അവിടെ വിജിയും മകനും ഉണ്ടായിരുന്നു. അവിടെ നിന്ന് ഉച്ചയൂണ് കഴിച്ചു.\nമുരിങ്ങാക്കായത്തോരനും, ചെനാമസാലയും, കേരറ്റ് ഉപ്പേരിയും തൈരും, ചമ്മന്തിയും. മുളക് കൊണ്ടാട്ടവും. എനിക്ക് എരുവ് ഇഷ്ടമല്ലാത്തതിനാല് ഞാന് എനിക്ക് കിട്ടിയ മുളകുകൊണ്‍ടാട്ടം വിജിക്ക് കൊടുത്തു.\nഅമ്പിളിയുടെ വീട്ടില് പോകാന് പറ്റിയില്ല. അവളുടെ കൂറ്റന് ഗേറ്റ് ഉള്ളില് നിന്ന് അടച്ചിരുന്നതിനാല് അവിടെ ഞാന് ശകടം നിര്‍ത്തിയില്ല.\nസുധയുടെ വീട്ടില് നിന്ന് ഭക്ഷണത്തിന് ശേഷം നേരെ തറവാട്ടിലെത്തി ഉച്ചമയക്കത്തിന് ശേഷം നാല് മണിക്ക് തൃശ്ശൂരിലെ എന്റെ വീട്ടിലേക്ക് തിരിച്ചു, അങ്ങിനെ ശനി,\nഞായര്, തിങ്കള് എന്റെ ഗ്രാമത്തിലെ ജീവിതം തികച്ചും ധന്യമായിരുന്നു.\nഒരു കാര്യം പറയാന് മറന്നു. ആമിയേയും അഞ്ജനയേയും അവരുടെ വീട്ടില് പോയി കാണാന് മറന്നില്ല.\nകുന്നത്തെ സുകന്യയെ പോയി കാണാന് കഴിഞ്ഞില്ല. അവളുടെ പിതാവിനെ\nആറാട്ടുകടവിലെ അയ്യപ്പന് കാവില് പോയില്ല. അവിടെ എപ്പോഴും ഞാന് മുകളില് പറഞ്ഞ എന്റെ വാലിന്റെ കൂടെയായിരുന്നു പോയിരുന്നത്, വയ്യാണ്ട് കിടക്കുന്ന പരമേശ്വരേട്ടനേയും സൂര്യഗായത്രിയേയും കാ‍ണാന് പറ്റിയില്ല. പരമേശ്വരേട്ടന്റെ ഫോണ് നമ്പര് ചോദിച്ചിട്ട് വാല് തന്നില്ല.\n“ഇത്ര ഗമയൊന്നും പാടില്ല എന്റെ വാലുകുട്ടിയേ..? നിന്റെ ഈ ഗമ കാ‍ണാ\nന് ഞാന് നിന്റെ വീട്ടിലേക്കും വന്നില്ല.\nPosted by ജെ പി വെട്ടിയാട്ടില് at 11:02 AM\nLabels: എന്റെ ഗ്രാമത്തിലേക്ക് ഒരു യാത്ര, ഒരു ഡയറിക്കുറിപ്പ്\nമുന്‍പ് ഞാന് കൂടെ കൂടെ അവന്റെ കൂടെ പോയി താമസിക്കുമായിരുന്നു. അതൊക്കെ പഴയ കഥ. ഇപ്പോളെത്തെ രവിയുടെ കാര്യം കേള്‍ക്കുന്‍പോളാ എനിക്ക് സഹതാപവും സങ്കടവും അങ്ങിനെ പലതും.\nഞങ്ങള് സമപ്രായക്കാര്. അവന്റെ പെണ്ണ് കുറ്റിപ്പുറത്തെ അവരുടെ അമ്മയുടെ കൂടെ. ഇളയ മകള് മൂത്ത മകളുടെ കൂടെ ലക്കിടിയില്. ഇവന് ഒറ്റക്ക് പാറേമ്പാടത്തെ തറവാട്ടില്. ഇവന് കാലത്ത് ചോറുണ്ടാക്കിത്തിന്ന് ടിഫിന് കാര്യയറുമായി പെരിന്തല്മണ്ണക്കടുത്ത “കൊപ്പം” എന്ന സ്ഥലത്തേക്ക് ഒരു മണിക്കൂ‍ര് ബസ്സില് യാത്ര ചെയ്ത് പോകുനത്. കാലത്ത് ഏഴുമണിക്ക് നായകള്‍ക്ക് ഭക്ഷണവും വെള്ളവും കൊടുത്തിട്ട് ഒരു ഓട്ടമാണ്, പിന്നെ തിരിച്ച് വരുന്നത് രാത്രി പത്ത് മണിക്ക്.\nMon Aug 29, 11:10:00 AM\none vilasini style\nTue Aug 30, 12:52:00 AM\nബ്ലോഗിന്റെ ലേ ഔട്ട് ഒന്ന് മാറ്റിയാല് ബ്ലോഗ്ഗ് കൂടുതല് ആകര്‍ഷകമാകുകയും വായന കൂടുതല് എളുപ്പമാകുകയും ചെയ്യും എന്ന് തോന്നുന്നു.\nWed Aug 31, 06:05:00 AM\nഡിയര് വി രാജേഷ്\nലേ ഔട്ട് മാറ്റാന് ബുദ്ധിമുട്ടാണ്. എനിക്ക് ഏറ്റവും ഇഷ്ടമുള്ളതും എന്റെ പ്രിയ സുഹൃത്ത് ബിന്ദുപ്രസാദ് ഡിസൈന് ചെയ്ത ഹെഡ്ഡറും ആണിവിടെ. പിന്നെ ചിലയിടങ്ങളില് മള്‍ട്ടികളര് ഫോണ്ട്സ് ഉള്ള കാരണം ലേ ഔട്ട് മാറ്റിയാല് ഒരു പാട് പഴയ പോസ്റ്റുകള് റി എഡിറ്റ് ചെയ്യേണ്ടതായി വരും.\nതാങ്കളുടെ പ്രതികരണങ്ങള്‍ക്ക് നന്ദി.\nWed Aug 31, 11:07:00 AM


മകരക്കൊയ്ത്ത് : ഭാഗം3- Metro journal online - Novel\nഹേയ് ഇല്ല, അല്ലേലും ഈ വേഷത്തിൽ എന്നെ കണ്ടാൽ ഞാൻ നിൻ്റെ ഭർത്താവാണെന്ന് ആർക്കും തോന്നില്ല ,വീട്ടിൽ നിന്നിറങ്ങിയപ്പോൾ നല്ല വേഷമായിരുന്നു, പിന്നെ വഞ്ചിയിലേക്ക് അരിയും ചാക്കുമൊക്കെ പിടിച്ച് കയറ്റിയപ്പോൾ മുഷിഞ്ഞതാ, എന്നാൽ നീ പൊയ്ക്കോ, ദേ ആരോ ഇങ്ങോട്ട് വരുന്നുണ്ട് ചിരിച്ച് കൊണ്ട് മറുപടി പറഞ്ഞെങ്കിലും, അയാളുടെ ഉള്ളിലൊരു സങ്കടം അണപൊട്ടാൻ വീർപ്പ് മുട്ടുന്നുണ്ടായിരുന്നു. ഒരു ദിവസം സ്കൂള് കഴിഞ്ഞ് വീട്ടിലെത്തിയ നീലിമ മുറ്റത്തൊരു സ്കൂട്ടർ ഇരിക്കുന്നത് കണ്ട് അമ്പരന്നു ഇതാരുടെയാ അമ്മേ.. ഈ സ്‌കൂട്ടറ്?\nമുറ്റത്ത് ഉണക്കാനിട്ടിരുന്ന പാണ്ടിമുളക് തഴപ്പായിൽ ചുരുട്ടി എടുത്ത് കൊണ്ടിരുന്ന ശാരദയോടവൾ ജിജ്ഞാസയോടെ ചോദിച്ചു. ങ്ഹാ അത് സുധാകരൻ വാങ്ങിയതാ അവൻ്റെ കൂട്ടുകാരനാ ഇവിടെ കൊണ്ട് വച്ചത് ങ്ഹേ, പുള്ളിക്കാരൻ സ്കൂട്ടറ് ഓടിച്ച്പഠിക്കാൻ തീരുമാനിച്ചോ? ഉത്ക്കണ്ഠയോടെയവൾ അകത്തേയ്ക്ക് കയറിച്ചെന്നു നിങ്ങളെന്തിനാണ് സ്കൂട്ടറൊക്കെ വാങ്ങി വെറുതെ കാശ് കളഞ്ഞത്? നിങ്ങളതൊന്ന് പഠിച്ചെടുത്തിട്ട് എന്നെങ്കിലുമെനിക്ക് സ്കൂട്ടറിൽ യാത്ര ചെയ്യാൻ പറ്റുമോ?\nഅവൾ പരിഹാസത്തോടെ ചോദിച്ചു. ഇല്ലെന്ന് നിന്നെപ്പോലെ തന്നെ എനിക്കുമറിയാം, അതിന് ഞാൻ ശ്രമിക്കുമ്പോഴൊക്കെ ,പണ്ട് സൈക്കിള് ചവിട്ട്പഠിപ്പിക്കാൻ അച്ഛൻ കൂടെ ഓടിയതും, അന്ന് ഞാനും സൈക്കിളും അച്ഛൻ്റെ കൈവിട്ട് മുന്നോട്ട് നിയന്ത്രണമില്ലാതെ പോകുന്നത് കണ്ട് ,എതിരെ പാഞ്ഞ് വരുന്ന കാറ് എന്നെ ഇടിച്ചിടുമെന്ന് ഭയന്ന്, എൻ്റെ ജീവൻ രക്ഷിക്കാൻ ഓടി വന്ന അച്ഛൻ്റെ ദേഹത്ത് കൂടി, കാറ് കയറിയിറങ്ങി പോകുന്നതും ഇപ്പോഴും എൻ്റെ മനസ്സിൽ നിന്ന് മാഞ്ഞിട്ടില്ല ,അത് കൊണ്ടാണ് ഞാനിത് വരെ സൈക്കിള് പോലും ചവിട്ടാൻ പഠിക്കാതിരുന്നത്, ഇപ്പോൾ സ്കൂട്ടറ് വാങ്ങിയത് എനിക്കല്ല നിനക്കാണ്,\nഎനിക്കോ, അതിന് എനിക്ക് ഓടിക്കാൻ അറിയില്ലല്ലോ? അതിനെന്താ പഠിക്കാമല്ലോ? ഇപ്പോൾ ഒരു പാട് സ്ത്രീകൾ സ്കൂട്ടറും കാറുമൊക്കെ പഠിക്കുന്നുമുണ്ട്, ഓടിക്കുന്നുമുണ്ട് നാളെ മുതൽ നീയും ഡ്രൈവിംഗ് സ്കൂളിൽ പോകണം അതിന് വേണ്ട ഏർപ്പാടൊക്കെ ഞാൻ ചെയ്തിട്ടുണ്ട് ,നിന്നെ എൻ്റെ പുറകിലിരുത്തുന്നതിനെക്കാൾ നല്ലതല്ലേ? നീ സ്വയം സ്കൂട്ടറോടിച്ച് സ്കൂളിലും മറ്റുമൊക്കെ പോകുന്നത്, ഇനി മുതൽ നിനക്ക് നടന്ന് വെയില് കൊള്ളാതെ പോകാമല്ലോ? ഇപ്പോൾ തന്നെ നിൻ്റെ മുഖമാകെ കറുത്ത് കരുവാളിച്ചു,\nസുന്ദരിയും പ്രസന്നവതിയുമായ നീലിമ ടീച്ചറെ കാണാൻ, എന്നെ പോലെ കുട്ടികൾക്കും ആഗ്രഹം കാണില്ലേ? ഉം …ആള് ഞാൻ കരുതിയ പോലൊന്നുമല്ലല്ലോ? ദീർഘവീക്ഷണമൊക്കെയുണ്ടല്ലേ? എങ്കിൽ ഞാൻ പോയെൻ്റെ സ്കൂട്ടറൊന്ന് കണ്ണ് നിറച്ച് കാണട്ടെ അവളുടെ സ്നേഹപ്രകടനത്തിനായി പ്രതീക്ഷയോടെ കാത്തിരുന്ന സുധാകരന് നിരാശയായിരുന്നു ഫലം.\nമകരക്കൊയ്ത്ത് : ഭാഗം 2\nസുൽത്താൻ : ഭാഗം3→\nഅനാഥ : ഭാഗം 10\nNovember 3, 2020 METRO ADMIN\nഎന്ന് സ്വന്തം മിത്ര… : ഭാഗം 27\nNovember 4, 2020 METRO ADMIN\nഎന്ന് സ്വന്തം മിത്ര… : ഭാഗം 3


IBPS RRB PO സ്കോർകാർഡ് 2021 (IBPS RRB PO Scorecard 2021) ഔട്ട്\nMalyalam govt jobs » IBPS RRB PO Scorecard » IBPS RRB PO Scorecard\nPosted byasiyapramesh\tPublished On August 30th, 2021\nIBPS RRB PO Scorecard 2021 Direct Link: Prelims Scorecard Officer Scale 1(പ്രിലിംസ് സ്കോർകാർഡ് ഓഫീസർ സ്കെയിൽ 1)\nIBPS RRB PO Scorecard 2021: Steps to Check Scorecard (സ്കോർകാർഡ് പരിശോധിക്കുന്നതിനുള്ള ഘട്ടങ്ങൾ)\nIBPS RRB PO Scorecard 2021: Cut Off (കട്ട് ഓഫ് വിശദാംശങ്ങൾ)\nDetails to check on IBPS RRB PO Scorecard 2021 (IBPS RRB PO സ്കോർകാർഡ് 2021 പരിശോധിക്കേണ്ട വിശദാംശങ്ങൾ)\nIBPS RRB Syllabus 2021: For Clerk, PO, Officer Scale Posts\nIBPS RRB PO Scorecard 2021: FAQ (പതിവുചോദ്യങ്ങൾ)\nIBPS RRB PO സ്കോർകാർഡ് 2021 (IBPS RRB PO Scorecard 2021)| IBPS RRB PO പ്രിലിമിനറി മാർക്കുകൾ ഡൗൺലോഡ് ചെയ്യുക (ഓഫീസർ സ്കെയിൽ 1): IBPS RRB PO സ്കോർകാർഡ് 2021 നേടുക, IBPS RRB PO (ഓഫീസർ സ്കെയിൽ 1) മാർക്കുകൾ ഇവിടെ പരിശോധിക്കുക. IBPS RRB PO (ഓഫീസർ സ്കെയിൽ 1) മാർക്ക് 2021 വിശകലനം ചെയ്ത് ഡൗൺലോഡ് ചെയ്യുക. IBPS RRB PO പ്രിലിമിനറി പരീക്ഷ 2021 2021 ഓഗസ്റ്റ് 1 നും 2021 ഓഗസ്റ്റ്7നും നടത്തി, കൂടാതെ ധാരാളം ഉദ്യോഗാർത്ഥികൾ അപേക്ഷിക്കുകയും പരീക്ഷ എഴുതുകയും ചെയ്തു.\n2021 ഓഗസ്റ്റ് 1 നും 2021 ഓഗസ്റ്റ്7നും നടന്ന എഴുത്തുപരീക്ഷ എഴുതിയ എല്ലാ ഉദ്യോഗാർത്ഥികൾക്കും തസ്തികയിലേക്ക് അപേക്ഷിച്ച എല്ലാ അപേക്ഷകർക്കും IBPS RRB PO സ്കോർകാർഡ് പുറത്തിറക്കും. ഓഫീസർ സ്കെയിൽ 1 തസ്തികയിൽ, ആകെ 5371 ഓപ്പണിംഗുകൾ പ്രഖ്യാപിച്ചിട്ടുണ്ട്.\nCheck IBPS RRB PO Result 2021\nIBPS RRB PO Scorecard 2021: Important Dates (പ്രധാനപ്പെട്ട തീയതികൾ)\nRRB ഓഫീസർ സ്‌കെയിൽ 1 പരീക്ഷയുടെ റിക്രൂട്ട്‌മെന്റിനായി IBPS നടത്തുന്ന വിവിധ പരിപാടികൾക്കുള്ള പ്രധാനപ്പെട്ട തീയതികൾ IBPS RRB പ്രസിദ്ധീകരിച്ചു. IBPS RRB PO സ്കോർകാർഡ് തീയതികളും പ്രധാനപ്പെട്ട ഫല തീയതികളും ചുവടെ പട്ടികപ്പെടുത്തിയിരിക്കുന്നു.\nIBPS RRB PO പ്രിലിമിനേഷൻ സ്കോർകാർഡ് 2021 IBPS RRB ഇന്ന് പുറത്തിറക്കി, അതായത് 2021 ഓഗസ്റ്റ് 30 ന്. IBPS IBPS RRB PO പരീക്ഷ 2021 2021 ആഗസ്റ്റ് 24 ന് ഫലം പ്രസിദ്ധീകരിച്ചു. പരീക്ഷയിൽ പങ്കെടുത്ത എല്ലാ ഉദ്യോഗാർത്ഥികൾക്കും IBPS RRB കാണാം PO സ്കോർകാർഡ് 2021 പ്രിലിമിനറി പരീക്ഷയ്ക്ക് 2021 ഓഗസ്റ്റ് 1 നും7ആഗസ്റ്റ്7നും താഴെ കൊടുത്തിരിക്കുന്ന നേരിട്ടുള്ള ലിങ്കിലൂടെ. കൂടുതൽ അപ്ഡേറ്റുകൾക്കായി ഉദ്യോഗാർത്ഥികൾ ഈ പേജ് ബുക്ക്മാർക്ക് ചെയ്യണം.\nCheck IBPS RRB PO Scorecard 2021\nഎല്ലാ ഉദ്യോഗാർത്ഥികൾക്കും ചുവടെ കൊടുത്തിരിക്കുന്ന ഘട്ടങ്ങൾ പിന്തുടർന്ന് സ്കോർകാർഡ് പരിശോധിക്കാവുന്നതാണ്.\nഐബിപിഎസിന്റെ ഔദ്യോഗിക വെബ്സൈറ്റ് സന്ദർശിക്കുക, അതായത്in\nഇടത് വശത്ത് നൽകിയിരിക്കുന്ന സ്കോർകാർഡ് ലിങ്കിൽ ക്ലിക്ക് ചെയ്യുക\nഒരു ടാബ് തുറക്കും, ഉദ്യോഗാർത്ഥികൾ, രജിസ്ട്രേഷൻ ഐഡിയും പാസ്‌വേഡും പൂരിപ്പിക്കേണ്ടതുണ്ട്\nചോദിച്ച വിശദാംശങ്ങൾ വിജയകരമായി സമർപ്പിച്ചതിന് ശേഷം\nഉദ്യോഗാർത്ഥികളുടെ സ്കോർകാർഡുകൾ നിലവിലെ സ്ക്രീനിൽ പ്രദർശിപ്പിക്കും\nഐബിപിഎസ് ആർആർബി പിഒ പ്രിലിമിനറി പരീക്ഷ 2021 -ന് ഉദ്യോഗാർത്ഥികൾക്ക് അതത് സ്കോർകാർഡുകൾ ഡൗൺലോഡ് ചെയ്യാം.\nഐബിപിഎസ് ആർആർബി 2021 ഓഫീസർ സ്കെയിൽ -1 പരീക്ഷ 2021-ന്, അഡാ 247 ടീം പ്രതീക്ഷിച്ച കട്ട് ഓഫ് മാർക്ക് നൽകിയിട്ടുണ്ട്. IBPS RRB PO പ്രിലിമിനറി പരീക്ഷ 2021 2021 ഓഗസ്റ്റ് 1 നും 2021 ഓഗസ്റ്റ്7നും നടത്തി, ധാരാളം ഉദ്യോഗാർത്ഥികൾ അപേക്ഷിക്കുകയും പരീക്ഷ എഴുതുകയും ചെയ്തു.\nCheck IBPS RRB PO Cut off 2021\nIBPS RRB PO പരീക്ഷ 2021 ൽ പങ്കെടുത്ത എല്ലാ ഉദ്യോഗാർത്ഥികളും IBPS RRB PO സ്കോർകാർഡ് 2021 ലെ ചില പ്രധാന വിശദാംശങ്ങൾ പരിശോധിക്കണം. IBPS RRB PO സ്കോർകാർഡ് വിഭാഗം തിരിച്ചും മൊത്തത്തിലും. IBPS RRB PO സ്കോർകാർഡിന് താഴെ അപേക്ഷകർ പ്രിലിമിനറി പരീക്ഷയിൽ യോഗ്യത നേടിയിട്ടുണ്ടോ ഇല്ലയോ എന്ന് അവരുടെ സ്റ്റാറ്റസ് പരിശോധിക്കണം.\nQ1. എനിക്ക് എങ്ങനെ IBPS RRB PO സ്കോർകാർഡ് 2021 ഡൗൺലോഡ് ചെയ്യാം?\nAns: ഉദ്യോഗാർത്ഥികൾക്ക് ഔദ്യോഗിക വെബ്സൈറ്റിൽ നിന്ന് IBPS RRB PO സ്കോർകാർഡ് 2021 ഡൗൺലോഡ് ചെയ്യാം.\nQ2. എനിക്ക് IBPS RRB PO കട്ട് ഓഫ് എവിടെ നിന്ന് പരിശോധിക്കാനാകും?\nAns ഈ ലേഖനത്തിലെ ലിങ്കിൽ നിന്ന് ഉദ്യോഗാർത്ഥികൾക്ക് IBPS RRB PO കട്ട് ഓഫ് പരിശോധിക്കാം.\nQ3. IBPS RRB PO സ്കോർകാർഡ് 2021 എപ്പോൾ റിലീസ് ചെയ്യും?\nAns: IBPS RRB PO സ്കോർകാർഡ് 2021 2021 ഓഗസ്റ്റ് 30 -ന് പുറത്തിറങ്ങി.\nQ4. IBPS RRB PO സ്കോർകാർഡ് 2021 ൽ എനിക്ക് എന്തെങ്കിലും സെക്ഷണൽ കട്ട് ഓഫ് ലഭിക്കുമോ?\nAns: അതെ, സെക്ഷണൽ കട്ട്-ഓഫ് IBPS RRB PO സ്കോർകാർഡ് 2021 ൽ പരാമർശിക്കപ്പെടും.


മരട് ഫ്ലാറ്റിന്റെ അവശിഷ്ടങ്ങൾ മുൻപു കണക്കാക്കിയതിലും കുറവ്\nകൊച്ചി : മരടിലെ ഫ്ലാറ്റുകൾ പൊളിച്ചപ്പോൾ നീക്കം ചെയ്തത് 69,600 ടൺ അവശിഷ്ടങ്ങൾ. നേരത്തേ കണക്കാക്കിയതിലും 6,700 ടൺ കുറവ് അവശിഷ്ടങ്ങളാണു നീക്കം ചെയ്തത്. ഫ്ലാറ്റുകൾ പൊളിക്കുമ്പോൾ 76,300 ടൺ അവശിഷ്ടം ഉണ്ടാകുമെന്ന് കണക്കാക്കിയിരുന്നു. ഗോൾഡൻ കായലോരം ഫ്ലാറ്റിൽ പ്രതീക്ഷിച്ചതിനെക്കാൾ 100 ടൺ അവശിഷ്ടം കൂടുതലുണ്ടായി.\nകായലിൽ വീണ അവശിഷ്ടങ്ങൾ പൂർണമായും നീക്കം ചെയ്തില്ല എന്ന് ഇതു വ്യക്തമാക്കുന്നു. ഇതു സംബന്ധിച്ചു ദേശീയ ഹരിത ട്രൈബ്യൂണൽ സംസ്ഥാനതല മേൽനോട്ട സമിതി റിപ്പോർട്ട് നൽകിയിരുന്നു. അവശിഷ്ടങ്ങൾ നീക്കിയെന്ന മരട് നഗരസഭാ സെക്രട്ടറിയുടെ റിപ്പോർട്ട് വാസ്തവ വിരുദ്ധമാണെന്നു സമിതി കണ്ടെത്തി.\nനെട്ടൂർ ആൽഫ സെറീൻ ഫ്ലാറ്റ് പൊളിച്ചപ്പോൾ തേവര കനാലിനു സമാന്തരമായി 30 മീറ്ററോളം നീളത്തിലും 15 മീറ്ററിലേറെ ഉള്ളിലേക്കും കായലിൽ അവശിഷ്ടങ്ങൾ വീണിരുന്നു. മുഴുവൻ അവശിഷ്ടങ്ങളും ഫ്ലാറ്റ് പൊളിക്കാൻ ചുമതലയുള്ളവർ തന്നെ കോരി മാറ്റണമെന്നായിരുന്നു കരാർ. ഇതു പാലിച്ചില്ല. എന്നിട്ടും, അവശിഷ്ടങ്ങൾ പൂർണമായും നീക്കം ചെയ്തു എന്നാണ് മരട് നഗരസഭാ സെക്രട്ടറി 18ന് റിപ്പോർട്ട് നൽകിയത്.\nബംഗളൂരുവില് ക്ഷേത്രം സംരക്ഷിക്കാന് മനുഷ്യച്ചങ്ങല തീര്‍ത്ത മുസ്‍ലിം യുവാക്കള്


VIBE റോഡ്‌ഷോ ഡൗൺലോഡ് ചെയ്യുക\nVIBE Roadshow എന്ന് പേരിട്ടിരിക്കുന്ന ഈ ആപ്പ് പ്രവർത്തിപ്പിക്കുക അല്ലെങ്കിൽ ApkOnline ഉപയോഗിച്ച് ഡൗൺലോഡ് ചെയ്യുക. ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് നിങ്ങൾക്ക് ഇത് ചെയ്യാൻ കഴിയും.\nവീഡിയോ, വിആർ, ബോട്ടുകൾ, ബിഗ് ഡാറ്റ എന്നിവ ഉൾച്ചേർത്ത നിങ്ങളുടെ തൊഴിൽ ജീവിതത്തിന്റെ (ഗൃഹജീവിതത്തിന്റെ) ഭാവിയെക്കുറിച്ച് അറിയാനുള്ള ഒരു സ്ഥലമാണ് VIBE റോഡ്‌ഷോ. വ്യവസായ പ്രമുഖരുമായി നെറ്റ്‌വർക്ക് ചെയ്യാനും ആശയങ്ങൾ കൈമാറ്റം ചെയ്യാനും വീഡിയോ സഹകരണത്തിനുള്ള ഏറ്റവും പുതിയ സാങ്കേതികവിദ്യയും ഉപകരണങ്ങളും സ്വന്തമാക്കാനും ആപ്പ് ഉപയോഗിക്കുക.\n- മറ്റ് പങ്കെടുക്കുന്നവരുമായും പ്രദർശകരുമായും ഉള്ള ശൃംഖല.\n- സോഷ്യൽ ചാനലുകളിൽ ഫോട്ടോകളും സന്ദേശങ്ങളും അഭിപ്രായങ്ങളും പോസ്റ്റ് ചെയ്യുക.\n- ഷെഡ്യൂൾ, സ്പീക്കറുകൾ, സ്പോൺസർമാർ, മറ്റ് ഇവന്റ് വിവരങ്ങൾ എന്നിവ ആക്സസ് ചെയ്യുക.\n- പോയിന്റുകൾ നേടുന്നതിനും സമ്മാനങ്ങൾ നേടുന്നതിനുമുള്ള വെല്ലുവിളികളിൽ പങ്കെടുക്കുക.\n- ഏറ്റവും പുതിയ ഇവന്റ് അപ്‌ഡേറ്റുകളെ കുറിച്ച് അറിഞ്ഞിരിക്കുക.\nApkOnline.net-ൽ നിന്ന് ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് VIBE റോഡ്‌ഷോ പ്രവർത്തിപ്പിക്കുക അല്ലെങ്കിൽ ഡൗൺലോഡ് ചെയ്യുക\nഡെവലപ്പർ: സോഷ്യോ ലാബ്സ് LLC\nആപ്പ് പതിപ്പ്: 8.8.0\nആപ്പ് വലുപ്പം: 30M


covid qatar | ഖത്തറിൽ 69 പേർക്ക് കൂടി കോവിഡ് സ്ഥിരീകരിച്ചു - MarunadanMalayalee.com\nOctober 16, 202110:42 PM IST Permalink\nദോഹ: ഖത്തറിൽ 69 പേർക്ക് കൂടി കോവിഡ് സ്ഥിരീകരിച്ചതായി പൊതുജനാരോഗ്യ മന്ത്രാലയം അറിയിച്ചു. 66 പേർ കൂടി രാജ്യത്ത് പുതിയതായി രോഗമുക്തി നേടി. ആകെ 236,341 പേരാണ് ആകെ രോഗമുക്തി നേടിയിട്ടുള്ളത്.\nപുതിയതായി സ്ഥിരീകരിച്ച കോവിഡ് കേസുകളിൽ 44 പേർ സ്വദേശികളും 25 പേർ വിദേശത്ത് നിന്ന് മടങ്ങിയെത്തിയവരുമാണ്. കോവിഡ് ബാധിച്ച് 24 മണിക്കൂറിനിടെ ഒരു മരണം റിപ്പോർട്ട് ചെയ്തു. 608 പേരാണ് ഖത്തറിൽ ആകെ കോവിഡ് ബാധിച്ച് മരിച്ചത്. ആകെ 237,867 പേർക്കാണ് രാജ്യത്ത് കോവിഡ് സ്ഥിരീകരിച്ചിട്ടുള്ളത്.\nനിലവിൽ 918 പേർ കോവിഡ് ബാധിച്ച് ചികിത്സയിലുണ്ട്. 18,627 കോവിഡ് പരിശോധനകൾ കൂടി പുതിയതായി നടത്തി. ഇതുവരെ 2,751,612 കോവിഡ് പരിശോധനകളാണ് ഖത്തറിൽ നടത്തിയിട്ടുള്ളത്. കഴിഞ്ഞ 24 മണിക്കൂറിനിടെ ഒരാളെ തീവ്രപരിചരണ വിഭാഗത്തിൽ പ്രവേശിപ്പിച്ചു.


union budget 2021: Income tax on EPF surplus and ULIP investment | കേന്ദ്ര ബജറ്റ്; ഇപിഎഫിലെ അധികവിഹിതത്തിനും യുലിപിലെ നിക്ഷേപത്തിനുമാണ് ആദായനികുതി, ലക്ഷ്യം വരുമാനം - Malayalam Oneindia\n10 min ago തൃശൂരില് 13 ൽ 12 ഉം ഉറപ്പിച്ച് സിപിഎം; വടക്കാഞ്ചേരി തിരിച്ചുപിടിക്കും, തൃശൂരിൽ പ്രതീക്ഷാനഷ്ടം- വിലയിരുത്തൽ\n30 min ago ജയിൽ നോമിനേഷന്റെ പേരിൽ തർക്കം: മത്സരാർത്ഥികളോട് ഇടഞ്ഞ് ഫിറോസ് ഖാൻ, മറുപടി നൽകി റംസാൻ\n47 min ago കയറാനാളില്ല: കണ്ണൂർ വിമാനതാവളത്തിലേക്കുള്ള കെഎസ്ആർടിസി എസി ലോ ഫ്ലോർ ബസ് നഷ്ടത്തിൽ\nUpdated: Tue, Feb 2, 2021, 11:55 [IST]\nദില്ലി: ഇടത്തരം നികുതിദായകർക്ക് നികുതി രഹിത വരുമാനത്തിനുള്ള വഴികൾ ബജറ്റിലൂടെ നിയന്ത്രിച്ചിരിക്കുകയാണ് കേന്ദ്ര സര്‍ക്കാര്. ഏറ്റവും പ്രചാരമുള്ള രണ്ട് നിക്ഷേപ പദ്ധതികളായ പ്രോവിഡന്റ് ഫണ്ട്, യൂണിറ്റ് ലിങ്ക്ഡ് ഇൻഷുറൻസ് പ്ലാൻ (യുലിപ്) എന്നിവയിൽ രണ്ടര ലക്ഷത്തിലധികം രൂപയുടെ നിക്ഷേപത്തിന് ഏപ്രില് ഒന്ന് മുതല് നികുതി ചുമത്തുമെന്നാണ് ബജറ്റ് പ്രഖ്യാപനം. നിലവില് ഇപിഎഫിലെയും യുലിപിലെയും കാലവധിയെത്തുമ്പോള് ലഭിക്കുന്ന മൂലധനനേട്ടത്തിന് നികുതി ഈടാക്കിയിരുന്നില്ല.\n'പൊന്നാപുരംകോട്ട'തിരിച്ച് പിടിക്കാനുറച്ച് കോൺഗ്രസ്; അൻവറിനെതിരെ ടി സിദ്ധിഖ്? ഷൗക്കത്ത് ജലീലിനെതിരെ?\nപുതിയ പ്രഖ്യാപനത്തോടെ മ്യൂച്യല് ഫണ്ടിലേതിന് സമാനമായ നികുതി നിരക്ക് യുപിഎലിനും ബാധകമായി. ഓഹരി നിക്ഷേപത്തിനും മ്യൂച്വല് ഫണ്ടിനും മൂലധനനേട്ടനികുതി 2018ലെ ബജറ്റില് കൊണ്ടുവന്നിരുന്നു. അന്ന് ഇപിഎഫും യുലിപും ഒഴിവാക്കപ്പെട്ടെങ്കിലും കഴിഞ്ഞ ദിവസത്തെ ബജറ്റിലൂടെ ഇവ രണ്ടും കൂടി മൂലധനനേട്ടനികുതി പരിധിയിലേക്ക് കൊണ്ടുവരികയായിരുന്നു. ഇപിഎഫില് കൂടുതല് വിഹിതം അടയ്ക്കുന്നവര്‍ക്ക് പലിശ വരുമാനത്തിന്മേല് നികുതി നല്‍കേണ്ടിവരുമെന്നാണ് ബജറ്റ് പ്രഖ്യാപനം വ്യക്തമാക്കുന്നത്.\nവര്‍ഷം 2.5 ലക്ഷം രൂപയില്‍ക്കൂടുതല് തുക നിക്ഷേപിക്കുന്നവര്‍ക്കാണ് ഇത് ബാധകം. അതിന് താഴെയുള്ളവര്‍ക്ക് പുതിയ പ്രഖ്യാപനം ബാധകമാവില്ല. ഏപ്രില് ഒന്നുനുശേഷമുള്ള നിക്ഷേപത്തിന്മേലാണ് നികുതി ചുമത്തുക. സാധാരണ പിഎഫ് നിക്ഷേപരെ പുതിയ പ്രഖ്യാപനം ബാധിക്കുകയില്ല. ഭാവിയില് കൂടുതല് വരുമാനം ലഭിക്കുന്നതിന് വേണ്ടി ഇപിഎഫിലേക്ക് സാധാരണ അടയ്ക്കുന്ന തുകയ്ക്ക് പുറമെ കൂടുതല് തുക അടയ്ക്കുന്നവരെയാണ് പുതിയ നയം ഫലത്തില് ബാധിക്കുക.\nവര്‍ഷത്തില് 2.5 ലക്ഷത്തില്‍ക്കൂടുതല് പ്രീമിയം അടയ്ക്കുന്ന യുലിപുകള്‍ക്കാണ് മൂലധനനേട്ടത്തിന്മേല് നികുതി ബാധകമാക്കിയത്. 2018 ലെ ബജറ്റില് മ്യൂച്വല് ഫണ്ടുകള്‍ക്കും ഓഹരി നിക്ഷേപത്തിനും ഏര്‍പ്പെടുത്തിയ അതേ നികുതിയാണ് യുലിപുകള്‍ക്കും ഈടാക്കുന്നത്. ഇത് പ്രകാരം കലാവധിയെത്തുമ്പോള് ലഭിക്കുന്ന മൂലധനനേട്ടത്തിന്മേല് ഒരുലക്ഷം രൂപ കിഴിച്ചുള്ള തുകയ്ക്ക് 10 ശതമാനം നികുതിയും സെസും നല്‍കേണ്ടി വരും. ഫെബ്രുവരി ഒന്നിന് ശേഷം എടുക്കുന്ന യുലിപ് പോളിസികള്‍ക്ക് പ്രഖ്യാപനം ബാധകമാവും. പുതിയ പ്രഖ്യാപനത്തോടെ കൂടുതല് നികിതി വരുമാനമാണ് കേന്ദ്രം ലക്ഷ്യമിടുന്നത്.\nകെബി ഗണേഷ് കുമാറിനെ പത്തനാപുരത്ത് നിന്നും മാറ്റാന് സി പി എം; സീറ്റില് കെഎന് ബാലഗോപാല് മത്സരിക്കും\nBudget 2021: Govt proposes relief for NRIs | Oneindia Malayalam\nbudget budget 2021 income tax നികുതി പിഎഫ് ബജറ്റ് ബജറ്റ് 2021 കേന്ദ്ര ബജറ്റ് 2021 ധനകാര്യമന്ത്രി\nunion budget 2021: Income tax on EPF surplus and ULIP investment


ഷാജഹാനും പരീക്കുട്ടിക്കുമൊപ്പം തകര്‍പ്പന് ഡാന്‍സുമായി അമലാ പോള്; വീഡിയോ | Reporter Live\nBy Web Desk\tJune 10, 2016 7:29 pm A+ A-\nകുഞ്ചാക്കോ ബോബനും ജയസൂര്യയും ഒന്നിക്കുന്ന ഷാജഹാനും പരീക്കുട്ടിയും എന്ന പുതിയ ചിത്രത്തിലെ ആദ്യ ഗാനം പുറത്തുവന്നു. ഒരിടവേളക്ക് ശേഷം അമലാ പോള് നായികാവേഷത്തിലെത്തുന്നു എന്നതാണ് ചിത്രത്തിന്റെ പ്രധാന പ്രത്യേകത. ഇതാദ്യമായാണ് അമല ഒരു സിനിമയില് രണ്ടു നടന്‍മാരുടെ നായികയാകുന്നത്.ഒരു റൊമാന്റിക് എന്റര്‍ടെയ്‌നറാക്കി ഒരുക്കിയിരിക്കുന്ന ചിത്രം ബോബന് സാമുവലാണ് സംവിധാനം ചെയ്തിരിക്കുന്നത്.\nവൈ വി രാജേഷിന്റെ തിരക്കഥയിലൊരുങ്ങുന്ന ചിത്രം നിര്‍മ്മിയ്ക്കുന്നത് ആഷിക്ക് ഉസ്മാനാണ്. അജു വര്‍ഗ്ഗീസ്, സുരാജ് വെഞ്ഞാറമൂട് തുടങ്ങി നീണ്ട താരനിര തന്നെ സിനിമയില് അണിനിരക്കുന്നുണ്ട്. ഗോപീ സുന്ദറാണ് ചിത്രത്തിന്റെ സംഗീതം. ജയസൂര്യയും വിജയ് യേശുദാസും അഫ്സലും ചേര്‍ന്നാണ് പുറത്തിറങ്ങിയിരിക്കുന്ന ഗാനം ആലപിച്ചിരിക്കുന്നത്.\nസ്വപ്‌നക്കൂട്, ലോലിപോപ്പ്, ത്രീ കിംഗ്‌സ്, ഫോര്‍ഫ്രണ്ട്‌സ്, 101 വെഡ്ഡിംങ്‌സ്, ഗുല്‍മാല്,സ്കൂള് ബസ് തുടങ്ങിയ നിരവധി ചിത്രങ്ങളിലൂടെ മലയാളികള്‍ക്ക് സുപരിചിതമായ കുഞ്ചാക്കോ ബോബന്- ജയസൂര്യ കൂട്ടുകെട്ടില് ഒരുങ്ങുന്ന പുതിയ ചിത്രത്തെ ഏറെ പ്രതീക്ഷയോടുകൂടിയാണ് സിനിമാപ്രേമികള് കാത്തിരിക്കുന്നത്.\nJun 10, 2016 7:29 pm\nദൈവമേ… പ്രേതത്തെ കാത്തോളണേ…പ്രേതം ഫസ്റ്റ് ലുക്ക് പോസ്റ്റര്\nതോപ്പില് ജോപ്പനില് മമ്മൂട്ടിയുടെ നായികയായി അമലാ പോള്


Covid-19 Live Updates: പത്തനംതിട്ടയിൽ രോഗം സ്ഥിരീകരിച്ചവര്‍ക്കൊപ്പം സഞ്ചരിച്ചവര് റിപ്പോര്‍ട്ട് ചെയ്യണമെന്ന് കലക്ടർ\nCovid-19: കൊറോണ: കെഎസ്ഡിപി സാനിറ്റൈസര് വിതരണത്തിന്\nCovid-19 Live Updates: 500 മില്ലി ലിറ്റര് ബോട്ടിലിനു 125 രൂപയാണു വില\nMarch 13, 2020 8:14:43 am\nCovid-19 Live Updates: തിരുവനന്തപുരം: വ്യവസായ വകുപ്പിനു കീഴിലുള്ള കേരള ഡ്രഗ്സ് ആന്‍ഡ് ഫാര്‍മസ്യൂട്ടിക്കല്‍സ് (കെഎസ്ഡിപി) കൊറോണ പ്രതിരോധത്തിന്റെ ഭാഗമായി നിര്‍മിക്കുന്ന ഹാന്‍ഡ് സാനിറ്റൈസര് വിതരണത്തിന്. 500 മില്ലി ലിറ്റര് ബോട്ടിലിനു 125 രൂപയാണു വില.\nകൊറോണ വ്യാപിക്കുന്ന സാഹചര്യത്തില് ആവശ്യത്തിന് ഹാന്‍ഡ് സാനിറ്റൈസര് കിട്ടാനില്ലാത്ത സ്ഥിതിയുണ്ട്. ഇതേത്തുടര്‍ന്ന് സംസ്ഥാന സര്‍ക്കാരിന്റെ നിര്‍ദേശപ്രകാരമാണു കെഎസ്ഡിപി ആദ്യമായി സാനിറ്റൈസര് നിര്‍മിക്കുന്നത്. ലോകാരോഗ്യ സംഘടനയുടെ അംഗീകാരമുള്ള ഫോര്‍മുല പ്രകാരമാണു നിര്‍മാണം.\nകേരള മെഡിക്കല് സര്‍വീസസ് കോര്‍പ്പറേഷ(കെഎംഎസ്‌സിഎല്)നു വേണ്ടി ഒരു ലക്ഷം ബോട്ടിലാണ് ആദ്യഘട്ടത്തില് നിര്‍മിക്കുന്നതെന്നു വ്യവസായ മന്ത്രി ഇപി ജയരാജന് വാര്‍ത്താസമ്മേളനത്തില് പറഞ്ഞു. 10 ദിവസത്തിനകം നിര്‍മാണം പൂര്‍ത്തിയാക്കും. ആദ്യ ലോഡായ 500 ബോട്ടില് കൊല്ലം, തിരുവനന്തപുരം ജില്ലകളിലെ കെഎംഎസ്‌സിഎല്ലിന്റെ മരുന്ന് വിതരണ കേന്ദ്രത്തില് ഇന്ന് എത്തിച്ചു. നാളയോടെ 2000 ബോട്ടിലുകളുടെ നിര്‍മാണം പൂര്‍ത്തിയാകും.\nRead Also: Explained: കൊറോണ വാക്‌സിന് ഗവേഷണവും തൃശൂരും തമ്മിലെ ബന്ധം\nബന്ധപ്പെടേണ്ട നമ്പറുകള്:- 0468-2228220 എന്ന ഡി.എം.ഒയുടെ കോള് സെന്ററും ടോള് ഫ്രീ നമ്പരായ 1077, ജില്ലാ ഭരണകൂടത്തിന്റെ നമ്പരായ 0468-2322515, 9188293118, 9188803119.\n20:46 (IST)13 Mar 2020\nകോവിഡ് 19മായി ബന്ധപ്പെട്ട പ്രതിരോധ പ്രവർത്തനങ്ങൾ അവലോകനം ചെയ്യാൻ മുഖ്യമന്ത്രിയുടെ അധ്യക്ഷതയിൽ ചേർന്ന യോഗം\n20:42 (IST)13 Mar 2020\nകോവിഡ് 19 രോഗബാധ ഉൾപ്പെടെ ചർച്ച ചെയ്യാൻ മാർച്ച് 16ന് മുഖ്യമന്ത്രി പിണറായി വിജയന്റെ അധ്യക്ഷതയിൽ തിരുവനന്തപുരത്ത് സർവകക്ഷിയോഗം ചേരും. വൈകിട്ട് നാലിന് മാസ്‌ക്കറ്റ് ഹോട്ടലിലാണ് യോഗം. സെൻസസ് സംബന്ധിച്ച വിഷയങ്ങൾ ചർച്ച ചെയ്യാനാണ് നേരത്തെ സർവകക്ഷിയോഗം വിളിച്ചിരുന്നത്. നിലവിലെ സാഹചര്യം കണക്കിലെടുത്താണ് കോവിഡ് 19 രോഗ ബാധ സംബന്ധിച്ച പ്രശ്നങ്ങളും യോഗത്തിൽ വിഷയമാക്കാൻ തീരുമാനിച്ചത്.\n20:40 (IST)13 Mar 2020\nചാവക്കാട് ഐസൊലേഷൻ വാർഡിൽ കഴിഞ്ഞിരുന്ന ആർക്കും കോവിഡ് ബാധയില്ല\nചാവക്കാട് താലൂക്ക് ആശുപത്രിയിലെ ഐസൊലേഷൻ വാർഡിൽ പ്രവേശിപ്പിച്ചിരുന്ന ഒൻപതു പേരിൽ ആർക്കും കോവിഡ് 19 വൈറസ് ബാധയില്ലെന്ന് സ്ഥിരീകരിച്ചു. നാലുപേരുടെ റിസൾട്ട് മുൻപ് വന്നിരുന്നു. ബാക്കി അഞ്ചു പേരുടെ റിസൾട്ടാണ് ഇന്നലെ ഉച്ചയോടെ (മാർച്ച് 13) വന്നത്. കോവിഡ് 19 ടെസ്റ്റിനായി ആലപ്പുഴ വൈറോളജി ഇൻസ്റ്റിറ്റ്യൂട്ടിലേക്ക് അയച്ച സാമ്പിളുകളുടെ എല്ലാ ഫലങ്ങളും നെഗറ്റീവാണ്. ഐസൊലേഷൻ വാർഡിൽ പുതുതായി പ്രവേശിപ്പിച്ചവരുടെ പരിശോധനാ ഫലം ലഭിച്ചിട്ടില്ല.\n20:38 (IST)13 Mar 2020\nവ്യാജവാര്‍ത്ത: ഒരാള് കൂടി അറസ്റ്റില്\nകോവിഡ് 19 വൈറസ് ബാധ സംബന്ധിച്ച് സാമൂഹികമാധ്യമങ്ങളില് വ്യാജവാര്‍ത്ത പ്രചരിപ്പിച്ച കേസുകളില് ഒരാള് കൂടി അറസ്റ്റില്. വൈക്കം ടിവി പുരം സ്വദേശി ശരത്താ(22)ണ് അറസ്റ്റിലായത്. ഇതോടെ വ്യാജവാര്‍ത്തകള് പ്രചരിപ്പിച്ചതിന് അറസ്റ്റിലായവരുടെ എണ്ണം എട്ടായി. മൊത്തം കേസുകളുടെ എണ്ണം 14 ആയി. വൈറസ് ബാധിച്ചയാളെ വൈക്കം താലൂക്ക് ആശുപത്രിയില്\nപ്രവേശിപ്പിച്ചിട്ടുണ്ടെന്ന് സാമൂഹ്യമാധ്യമങ്ങളില് ശബ്ദസന്ദേശം നല്‍കിയതിനാണു ശരത് അറസ്റ്റിലായത്. ഇയാളെ പിന്നീട് ജാമ്യത്തില് വിട്ടു.\n20:34 (IST)13 Mar 2020\nതളിക്കുളത്ത് റിസോർട്ടുകളിൽ നിരീക്ഷണത്തിലുള്ളവരെ പുറത്തുവിടില്ല\nതളിക്കുളത്ത് റിസോർട്ടുകളിൽ നിരീക്ഷണത്തിൽ കഴിയുന്നവരെ നിരീക്ഷണ കാലാവധി കഴിയാതെ പുറത്തുവിടേണ്ടതില്ലെന്ന് ഗ്രാമ പഞ്ചായത്തിന്റെയും കുടുംബാരോഗ്യ കേന്ദ്രത്തിന്റെയും ആഭിമുഖ്യത്തിൽ ചേർന്ന യോഗം തീരുമാനിച്ചു. പുതിയതായി ആരേയും റിസോർട്ടിൽ പ്രവേശിപ്പിക്കേണ്ടതില്ലെന്നും തീരുമാനിച്ചു. നിർദ്ദേശം ലംഘിച്ചാൽ റിസോർട്ടുകൾക്കെതിരേ നടപടിയെടുക്കാൻ ഹെൽത്ത് ഇൻസ്പെക്ടറെ ചുമതലപ്പെടുത്തി. കൊറന്റൈൻ കാലാവധി കഴിയുന്നതുവരെ ഇവരെ പുറത്ത് പോകാൻ അനുവദിക്കാതെ റിസോർട്ടിൽ തന്നെ നിലനിർത്തും.\n19:39 (IST)13 Mar 2020\nവിനോദകേന്ദ്രങ്ങളില് പ്രവേശന വിലക്ക്\nകൊറോണ രോഗവ്യാപന പ്രതിരോധനത്തിന്റെ ഭാഗമായി ജില്ലാ ടൂറിസം പ്രമോഷന് കൗണ്‍സിലിന് കീഴിലുളള വിനോദസഞ്ചാര കേന്ദ്രങ്ങള് അടച്ചതായി സെക്രട്ടറി അറിയിച്ചു. കോഴിക്കോട് ഭട്ട്റോഡ് ബീച്ച്, കോഴിക്കോട് സൗത്ത് ബീച്ച്, കോഴിക്കോട് ബീച്ച്, കാപ്പാട് ഒന്ന്, രണ്ട് ബീച്ച്, ബേപ്പൂര് ബീച്ച്, സരോവരം ബയോ പാര്‍ക്ക്, തുഷാരഗിരി, പെരുവണ്ണാമുഴി, വയലട, അരിപാറ, നമ്പികുളം, വടകര സാന്‍ഡ്ബാങ്ക്‌സ് ബീച്ച് എന്നീ വിനോദകേന്ദ്രങ്ങളാണ് അടച്ചത്. അടുത്ത നിര്‍ദ്ദേശം ലഭിക്കുന്നതുവരെ സന്ദര്‍ശകരെ അനുവദിക്കില്ല.\n18:55 (IST)13 Mar 2020\nകേരളത്തിൽ ഒരാൾക്ക് കൂടി കൊറോണ\nകേരളത്തിൽ ഒരാൾക്ക് കൂടി കൊറോണ സ്ഥിരീകരിച്ചു. തിരുവനന്തപുരം വർക്കലയിലെ റിസോർട്ടിൽ കഴിയുന്ന ഇറ്റലി സ്വദേശിക്കാണ് കൊറോണ സ്ഥിരീകരിച്ചത്.\n18:29 (IST)13 Mar 2020\nകൈ കഴുകൂ, കോവിഡ് 19 നെ ശക്തമായി പ്രതിരോധിക്കൂ\nഏറ്റവും പ്രധാനമാണ് കൈ കഴുകല്. നമ്മളെല്ലാവരും കൈകഴുകാറുണ്ടെങ്കിലും ഫലപ്രദമായി കൈകഴുകാത്തത് കൊണ്ടാണ് വളരെ ഗുരുരമായ ആരോഗ്യ പ്രശ്‌നങ്ങളും ഉണ്ടാക്കുന്നത്. സോപ്പും വെള്ളവും കൊണ്ട് 20 സെക്കന്റ് കൊണ്ട് ഫലപ്രദമായി കൈകഴുകലിലൂടെ കൊറോണ ഉള്‍പ്പെടെയുള്ള വിവിധ പകര്‍ച്ച വ്യാധികളില് നിന്നും മുക്തി നേടാവുന്നതാണ്\n18:27 (IST)13 Mar 2020\nകോവിഡ്-19: ജയിലുകളിൽ മാസ്കുകൾ നിർമിക്കുമെന്ന് പിണറായി വിജയൻ\nതിരുവനന്തപുരം: കോവിഡ്-19ന്റെ പശ്ചാത്തലത്തിൽ മാസ്കുകൾക്ക് ക്ഷാമവും വിലവവർധനയും നേരിടുന്ന സാഹചര്യത്തിൽ ജയിലുകളിലെ തയ്യൽ യൂണിറ്റുകളിൽ മാസ്കുകൾ നിർമിക്കുമെന്ന് മുഖ്യമന്ത്രി പിണറായി വിജയൻ. കണ്ണൂർ, വിയ്യൂർ, തിരുവനന്തപുരം സെൻട്രൽ ജയിലുകളിൽ അടിയന്തര നിർമ്മാണം ആരംഭിക്കും. മറ്റു ജില്ലകളിലെ ജയിലുകളിലേയും സമാന സൗകര്യങ്ങൾ ഉപയോഗപ്പെടുത്തുമെന്നും മുഖ്യമന്ത്രി ഫെയ്സ്ബുക്ക് പോസ്റ്റിലൂടെ അറിയിച്ചു.\n17:43 (IST)13 Mar 2020\nഎറണാകുളത്ത് നിന്ന് അയച്ച സാമ്പിളുകൾ നെഗാറ്റീവ്\nകൊറോണ ഭീതിയെ തുടർന്ന് എറണാകുളത്ത് നിരീക്ഷണത്തിൽ കഴിയുന്ന 54 പേരുടെ പരിശോധന ഫലം നെഗറ്റീവ്. 54 സാമ്പിളുകളുടെ ഫലമാണ് ഇന്ന് പുറത്ത് വന്നത്.\n17:11 (IST)13 Mar 2020\nപത്തനംതിട്ടയിൽ രോഗം സ്ഥിരീകരിച്ചവര്‍ക്കൊപ്പം സഞ്ചരിച്ചവര് റിപ്പോര്‍ട്ട് ചെയ്യണം\nപത്തനംതിട്ട: സംസ്ഥാനത്ത് രോഗം സ്ഥിരീകരിച്ചവര്‍ക്കൊപ്പം സഞ്ചരിച്ചവര് റിപ്പോര്‍ട്ട് ചെയ്യണമെന്ന് പി.ബി.നൂഹ് അറിയിച്ചു. തൃശൂര്, എറണാകുളം, കണ്ണൂര് ജില്ലകളില് കോവിഡ്-19 സ്ഥിരീകരിച്ച സാഹചര്യത്തില് രോഗബാധ സ്ഥിരീകരിച്ചവര്‍ക്കൊപ്പം വിമാനങ്ങളില് നാട്ടിലെത്തിയ പത്തനംതിട്ട ജില്ലക്കാര് ജില്ലാ ഭരണകൂടത്തിന്റെയും ആരോഗ്യവകുപ്പിന്റെയും കീഴിലുള്ള കോള് സെന്ററുമായി ബന്ധപ്പെടണം.\n17:06 (IST)13 Mar 2020\nതിരുവനന്തപുരം ജില്ലയിലെ കൊറോണ പ്രതിരോധ പ്രവർത്തനങ്ങൾ അവലോകനം ചെയ്യാൻ യോഗം\n17:02 (IST)13 Mar 2020\nനിയമസഭാ സമ്മേളനം വെട്ടിച്ചുരുക്കി\nകൊറോണ ഭീതിയുടെ പശ്ചാത്തലത്തിൽ കേരള നിയമസഭാ സമ്മേളനം വെട്ടിചുരുക്കി. പ്രതിപക്ഷത്തിന്റെ എതിർപ്പ് മറികടന്നാണ് അനിശ്ചിത കാലത്തേക്ക് നിയമസഭാ പിരിഞ്ഞിരിക്കുന്നത്.\n16:34 (IST)13 Mar 2020\nകൊറോണ കവർന്ന ചിരികൾ\nതിരക്കു പിടിച്ച നഗരത്തിന്റെ ഒഴിഞ്ഞ നിരത്തുകൾ അസ്വസ്ഥപ്പെടുത്തുന്ന കാഴ്ചയാണ്. മനുഷ്യരെക്കാളധികം വണ്ടികളുണ്ടെന്ന് തോന്നിപ്പിക്കുന്ന ഒരു നഗരത്തിന്റെ റോഡുകളിൽ ട്രാഫിക് ബ്ലോക്ക് ഇല്ലാതാകുന്ന കാഴ്ച അത്ഭുതപ്പെടുത്തുന്നതാണ്. Read More\n16:10 (IST)13 Mar 2020\nപത്തനംതിട്ടയിൽ പത്ത് പേരുടെ പരിശോധന ഫലം നെഗറ്റീവ്\nകേരളത്തിൽ ഏറ്റവും കൂടുതൽ കൊറോണ കേസുകൾ രജിസ്റ്റർ ചെയ്ത പത്തനംതിട്ടയിൽ നിരീക്ഷണത്തിലുള്ള പത്ത് പേരുടെ കൂടെ പരിശോധന ഫലം നെഗറ്റീവ്.\n15:44 (IST)13 Mar 2020\nകോട്ടയത്ത് കോവിഡ്-19 ബാധിതരെ പരിചരിച്ച നഴ്സുമാരെ വാടകവീട്ടിൽനിന്ന് ഇറക്കി വിട്ടതായി പരാതി\nകോട്ടയത്ത് കോവിഡ്-19 ബാധിതരെ പരിചരിച്ച നഴ്സുമാരെ വാടകവീട്ടിൽനിന്ന് ഇറക്കി വിട്ടതായി പരാതി. കോട്ടയം മെഡിക്കല് കോളേജിലെ മൂന്ന് മെയില് നഴ്സുമാരെയാണ് വീട്ടില് നിന്ന് പുറത്താക്കിയത്.\n14:09 (IST)13 Mar 2020\nഎറണാകുളത്ത് 22 പേർ കൂടി നിരീക്ഷണത്തിൽ\nഎറണാകുളം ജില്ലയിൽ ഇറ്റലിയിൽ നിന്നെത്തിയ 22 പേർ കൂടി നിരീക്ഷണത്തിൽ. ജില്ലയുടെ വിവിധ ഭാഗങ്ങളിലായി 2000 പേരാണ് നിലവിൽ നിരീക്ഷണത്തിലുള്ളത്.\n13:50 (IST)13 Mar 2020\nപ്രതിപക്ഷം ഇരയുടെ ഒപ്പം ഓടുകയും വേട്ടക്കാരനൊപ്പം നിൽക്കുകയുമാണെന്ന് ആരോഗ്യമന്ത്രി\nകൊറോണ വിഷയത്തിൽ പ്രതിപക്ഷത്തിനെതിരെ രൂക്ഷ വിമർശനവുമായി ആരോഗ്യമന്ത്രി കെ.കെ.ശൈലജ. പ്രതിപക്ഷം ഇരയുടെ ഒപ്പം ഓടുകയും വേട്ടക്കാരനൊപ്പം നിൽക്കുകയും ആണെന്ന് മന്ത്രി പറഞ്ഞു. ഒരുമിച്ച് നിന്ന് വിപത്തിനെ നേരിടുകയാണ് വേണ്ടത്. ചെറിയ തെറ്റുകൾ ചൂണ്ടിക്കാട്ടാനുളള അവസരമല്ലിത്. പരസ്പരം ആക്ഷേപങ്ങൾ ഉന്നയിക്കാൻ ഇനിയും സമയമുണ്ട്. ഇപ്പോൾ അതിനുളള സമയമല്ലെന്നും പ്രതിപക്ഷത്തിന്റെ അടിയന്തര പ്രമേയ നോട്ടീസിന് മറുപടിയായി മന്ത്രി നിയമസഭയിൽ പറഞ്ഞു. Read More\n12:14 (IST)13 Mar 2020\nകൊറോണ വൈറസ് ബാധിച്ച പത്തനംതിട്ട സ്വദേശികള് സമ്പര്‍ക്കം പുലര്‍ത്തിയവര് വീട്ടുനിരീക്ഷണത്തില്‍നിന്നു പുറത്തുപോവുന്നുണ്ടോയെന്ന് അറിയാന് ആരോഗ്യവകുപ്പ് സ്വീകരിക്കുന്നതു ജിപിഎസ് ഉള്‍പ്പെടെയുള്ള വിപുലമായ നിരീക്ഷണ സംവിധാനങ്ങള്. ഇറ്റലിയില്‍നിന്ന് എത്തിയ കുടുംബവുമായി നേരിട്ടും അല്ലാതെയും സമ്പര്‍ക്കത്തിലായ 900 പേരാണു നിരീക്ഷണത്തിലുള്ളത്. Read More\n12:10 (IST)13 Mar 2020\nസംസാര, കേൾവി പരിമിതിയുള്ളവർക്കായി സംസ്ഥാന സർക്കാരിന്റെ മാർഗനിർദേശങ്ങൾ\n11:52 (IST)13 Mar 2020\nപത്തനംതിട്ടയിലെ 10 സാമ്പിളുകളും നെഗറ്റീവ്\nകൊറോണ ഭീതിയിൽ ജില്ലയിൽ വിവിധ ആശുപത്രികളിലായി നിരീക്ഷണത്തിൽ കഴിയുന്ന 28 പേരിൽ, ഇന്ന് പുറത്തുവന്ന പത്ത് സാമ്പിളുകളുടേയും ഫലം നെഗറ്റീവ്. പത്തനംതിട്ട ജില്ല കലക്ടർ പി.ബി നൂഹാറണ് ഇക്കാര്യം അറിയിച്ചത്. ഏഴുപേരുടെ പരിശോധനാ ഫലം നേരത്തേ പുറത്തു വന്നിരുന്നു. ഇതും നെഗറ്റീവ് ആയിരുന്നു.\n11:33 (IST)13 Mar 2020\nകൊറോണ ബാധിത രാജ്യങ്ങളിൽ നിന്നെത്തി ആരോഗ്യവകുപ്പ് അധികൃതരെ അറിയിക്കാതെ വീട്ടിലേക്ക് പോകുകയും ചുറ്റുപാടുമുള്ളവർക്ക് രോഗം പകരുകയും ചെയ്ത നിരവധി സംഭവങ്ങൾ കഴിഞ്ഞ ദിവസങ്ങളിൽ കേരളം വായിച്ചും കേട്ടും കണ്ടുമറിഞ്ഞു. എന്നാൽ പിതാവിന് അപകടം പറ്റിയതറിഞ്ഞ് ഖത്തറിൽ നിന്ന് പാഞ്ഞെത്തുകയും രോഗലക്ഷണങ്ങളെ തുടർന്ന് ഐസൊലേഷൻ വാർഡിൽ അഡ്മിറ്റാകുകയും, ഒടുവിൽ തൊട്ടടുത്തുള്ള മുറിയിൽ തന്റെ അച്ചാച്ചന്റെ ചേതനയറ്റ ശരീരമുണ്ടെന്നറിഞ്ഞിട്ടും അവസാനമായി ഒരു നോക്ക് കാണാനാകാത്ത നിസഹാതയതിൽ കഴിയുകയും ചെയ്ത ലിനോ ആബേൽ എന്ന യുവാവിന്റെ കഥ ആരുടേയും കണ്ണു നനയ്ക്കും. Read More\n10:21 (IST)13 Mar 2020\nആരോഗ്യമന്ത്രിക്കെതിരെ അവകാശ ലംഘന നോട്ടീസ്\nആരോഗ്യമന്ത്രി കെ.കെ. ശൈലജയ്‌ക്കെതിരെ പ്രതിപക്ഷം അവകാശ ലംഘനത്തിന് നോട്ടീസ് നല്‍കി. സഭയെ തെറ്റിധരിപ്പിച്ചുവെന്ന് കാട്ടിയാണ് പ്രതിപക്ഷത്തിന്റെ നോട്ടീസ്. ഇറ്റലിയില് നിന്ന് വരുന്നവര്‍ക്ക് നിര്‍ദ്ദേശം നല്‍കണമെന്ന് ഫെബ്രുവരി 26ന് കേന്ദ്രം നിര്‍ദ്ദേശം നല്‍കിയിരുന്നു. എന്നാല് മാര്‍ച്ച് മൂന്നിനാണ് കേന്ദ്രത്തിന്റെ നിര്‍ദ്ദേശം വന്നതെന്നാണ് മന്ത്രി നിയമസഭയില് പറഞ്ഞത്. പി.ടി തോമസാണ് നോട്ടീസ് നൽകിയത്.\n10:16 (IST)13 Mar 2020\nസംസ്ഥാനത്ത് കൊറോണ വൈറസ് മുന്‍കരുതലിന്റെ ഭാഗമായി നിയമസഭാ സമ്മേളനം വെട്ടിച്ചുരുക്കി. കാര്യോപദേശകസമിതിയുടേതാണ് തീരുമാനം. ഇതോടെ ഏപ്രില് എട്ട് വരെ നടത്താനിരുന്ന സമ്മേളനം ഇന്നത്തോടെ അവസാനിക്കും. പ്രതിപക്ഷത്തിന്റെ വിയോജിപ്പ് മറികടന്നാണ് കാര്യോപദേശക സമിതിയുടെ തീരുമാനം.സഭാ സമ്മേളനം വെട്ടിച്ചുരുക്കുന്നത് അനാവശ്യ ഭീതിയുണ്ടാക്കുമെന്ന പ്രതിപക്ഷത്തിന്റെ വാദം കാര്യോപദേശക സമിതി തള്ളിയിരുന്നു. ഈ നടപടിയില് സഭയിലും പ്രതിഷേധിക്കാനാണ് പ്രതിപക്ഷത്തിന്റെ തീരുമാനം. മുഖ്യമന്ത്രി പിണറായി വിജയനാണ് കാര്യോപദേശക സമിതിയില് ഇക്കാര്യം ഉന്നയിച്ചത്. അതേസമയം രാജ്യസഭയും ലോക്‌സഭയും തുടരുന്നുണ്ടെന്നും അതിനാല് നിയമസഭാ സമ്മേളനം വെട്ടിച്ചുരുക്കേണ്ടതില്ലെന്ന നിലപാടില് ഉറച്ച് നില്‍ക്കുകയായിരുന്നു പ്രതിപക്ഷം.\n10:14 (IST)13 Mar 2020\nനിരീക്ഷണത്തിലുണ്ടായിരുന്ന ആൾ മരിച്ചു\nകോട്ടയത്ത് രണ്ടാം ഘട്ടത്തിൽ നിരീക്ഷണത്തിൽ ഉണ്ടായരുന്നയാൾ മരിച്ചു. പക്ഷാഘാതമാണ് മരണ കാരണമെന്ന് ആരോഗ്യവകുപ്പ്. മൃതദേഹത്തിൽ നിന്ന് സാമ്പിളെടുത്ത് കൊവിഡ് പരിശോധനയ്ക്ക് അയയ്ക്കും. ചെങ്ങളം സ്വദേശി ശശീന്ദ്രനാണ് മരിച്ചത്. മരണാനന്തരച്ചടങ്ങുകളിൽ അത്യാവശ്യം ആളുകളേ പങ്കെടുക്കാവൂ എന്ന് നിർദേശം നൽകിയിട്ടുണ്ട്.\n09:19 (IST)13 Mar 2020\nതൃശൂരിൽ കൂടുതൽ പേർ നിരീക്ഷണത്തിൽ\nതൃശൂരിൽ രണ്ട് പഞ്ചായത്ത് അംഗങ്ങൾ ഉൾപ്പെടെ നൂറിലധികം ആളുകൾ നിരീക്ഷണത്തിൽ. ജില്ലയിൽ കൊറോണ സ്ഥിരീകരിച്ച ആൾ ഷോപ്പിങ് മാൾ, സിനിമ തിയേറ്റർ എന്നിവിടങ്ങൾ സന്ദർശിച്ചിട്ടുണ്ട്. റൂട്ട് മാപ്പ് ഇന്ന് പുറത്തുവിടും.\n08:43 (IST)13 Mar 2020\nഇറ്റലിയിൽ കുടുങ്ങിയവരിൽ എംഎൽഎയുടെ ഭാര്യയും\nകോവിഡ് 19 ഭീതിയിൽ ഇറ്റലിയിൽ കുടുങ്ങിക്കിടക്കുന്ന മലയാളികളുടെ കൂട്ടത്തിൽ പട്ടാമ്പി എംഎൽഎ മുഹമ്മദ് മുഹ്സിന്റെ ഭാര്യയും കാമറിനോ സർവകലാശാലയിലെ ഗവേഷകയുമായ ഷഫക് ഖാസിമും. കോവിഡ് ബാധയെത്തുടർന്ന് പ്രവാസികൾ പ്രശ്നങ്ങൾ നേരിടുന്നതിനെപ്പറ്റി മുഖ്യമന്ത്രി പിണറായി വിജയൻ പ്രമേയം അവതരിപ്പിച്ചിരുന്നു. ഇതിനു ശേഷമാണ് എംഎൽഎയുടെ ഭാര്യ ഇറ്റലിയിൽ കുടുങ്ങിക്കിടക്കുന്നത് ചർച്ചയായത്. Read More\n08:20 (IST)13 Mar 2020\nഇറ്റലിയില് നിന്നും കേരളത്തില് എത്തുന്നവരെ ഐസൊലേഷന് വാര്‍ഡിലേക്ക് മാറ്റും\nഇറ്റലിയിൽ നിന്നെത്തിയ തിരുവനന്തപുരം സ്വദേശിക്ക് കൊവിഡ് 19 ഉണ്ടെന്ന് പ്രാഥമിക പരിശോധനയിൽ കണ്ടെത്തിയ പശ്ചാത്തലത്തിൽ ഇറ്റലിയിൽ നിന്നെത്തുന്ന എല്ലാവരെയും മെഡിക്കൽ കോളേജിൽ തന്നെ നിരീക്ഷണത്തിൽ വയ്ക്കാൻ തീരുമാനം. ജില്ലാകളക്ടർ വിളിച്ച അടിയന്തരയോഗത്തിലാണ് തീരുമാനമടുത്തത്.\n08:16 (IST)13 Mar 2020\nകണ്ണൂരിൽ കോവിഡ് 19: രോഗിയെ മെഡിക്കൽ കോളേജിലേക്ക് മാറ്റി\nജില്ലയിലെ പെരിങ്ങോമിൽ, വീട്ടിൽ നിരീക്ഷണത്തിലിരിക്കെ കൊവിഡ് 19 സ്ഥിരീകരിച്ച 44കാരനെ പരിയാരം മെഡിക്കൽ കോളേജ് ആശുപത്രിയിലേക്ക് മാറ്റി. ഇയാളുടെ അമ്മയെയും ഭാര്യയെയും ആശുപത്രിയിൽ നിരീക്ഷണത്തിലാണ്. ഇയാളുമായി അടുത്ത് ഇടപഴകിയ ആളുകളെ കേന്ദ്രീകരിച്ച് സമ്പർക്കപ്പട്ടിക തയ്യാറാക്കുകയാണ് ആരോഗ്യ വകുപ്പ്. ദുബായിൽ ടാക്സി ഡ്രൈവറായിരുന്ന ഇയാൾ മാർച്ച് മൂന്നിന് പനിയും തൊണ്ടവേദനയും അനുഭവപ്പെട്ടതിനെ തുടര്‍ന്ന് അവിടെയുള്ള ക്ലിനിക്കിൽ ചികിത്സ തേടിയിരുന്നു. തുടർന്ന് മാർച്ച് അഞ്ചിന് രാത്രി 9ന് സ്പൈസ് ജെറ്റ് വിമാനത്തിലാണ് കോഴിക്കോട് ഇറങ്ങിയത്.\nCovid-19 Live Updates: കൊറോണ വെെറസ് ബാധ പടരുന്ന പശ്ചാത്തലത്തിൽ അതീവ ജാഗ്രത നിർദേശവുമായി സംസ്ഥാന സർക്കാർ. കൊച്ചി നെടുമ്പാശേരി വിമാനത്താവളത്തിലെത്തിയ പതിനെട്ട് പേരെ രോഗലക്ഷണങ്ങളോടെ ആശുപത്രിയിൽ പ്രവേശിപ്പിച്ചു. ഇവരുടെ രക്‌ത സാംപിളുകൾ പരിശോധിക്കും. ബഹ്‌റെെനിൽ രണ്ട് മലയാളികൾക്ക് കോവിഡ്-19 സ്ഥിരീകരിച്ചു. രണ്ട് പേരും നഴ്‌സുമാരാണ്. ഇന്ന് കൊച്ചി വിമാനത്താവളത്തിൽ മൂവായിരത്തിലേറെ പേരെ പരിശോധനയ്‌ക്ക് വിധേയമാക്കി.\nജില്ലയിലെ പെരിങ്ങോമിൽ, വീട്ടിൽ നിരീക്ഷണത്തിലിരിക്കെ കൊവിഡ് 19 സ്ഥിരീകരിച്ച 44കാരനെ പരിയാരം മെഡിക്കൽ കോളേജ് ആശുപത്രിയിലേക്ക് മാറ്റി. ഇയാളുടെ അമ്മയെയും ഭാര്യയെയും ആശുപത്രിയിൽ നിരീക്ഷണത്തിലാണ്. ഇയാളുമായി അടുത്ത് ഇടപഴകിയ ആളുകളെ കേന്ദ്രീകരിച്ച് സമ്പർക്കപ്പട്ടിക തയ്യാറാക്കുകയാണ് ആരോഗ്യ വകുപ്പ്.\nKerala Nirmal Lottery NR-164 Result: നിർമ്മൽ NR-164 ഭാഗ്യക്കുറി, ഒന്നാം സമ്മാനം കൊല്ലം ജില്ലയിൽ വിറ്റ ടിക്കറ്റിന്